
28 lan,1880 - 1 aprilie 1962 
Camil Ressu a fost un pictor român, 


care, prin întreaga sa activitate 
artistică, pedagogică si socială, a fost 
una din personalitătile marcante ale 
artei românesti, Camil Ressu a fost 
membru titular al Academiei Române, 


Spatial patra OP Magazin 
SERGIY SOMEȘAN 


Premiul I la concursul de proză scurtă organizat de Clubul Helion şi de Casa 
Universitarilor din Timişoara-1987 


tam de câteva zile în transee şi-i aşteptăm pe ceilalți; ploaia cade peste noi 

nemiloasă şi preface câmpia din fata noastră într-o adevărată mlaştină. 

Tocmai mă hotărăsc să comand plecarea unei patrule, când unul dintre 
soldații mei tresare şi-mi face semn: în sectorul lui de tragere a apărut o siluetă. Este 
abia vizibilă prin rafalele dese ale ploii. Îi fac semn să mai aştepte, iar el dă din cap că a 
înțeles şi se sprijină mai bine de patul armei, luând în vizor conturul nesigur al celui din 
fata. S-a mai apropiat între timp, şi acum se vede clar: are o cască albă pe cap, deci este 
inamic. 

— Foc! şoptesc eu când a ajuns destul de aproape de noi şi, în aceeaşi clipă, 
soldatul inamic se prabuseste cu fata în noroi. 

Fac semn spre doi soldați, şi ei se reped afară din transee, îl apucă de brațe pe cel 
căzut şi îl târăsc până la picioarele mele. Da, a ochit bine soldatul meu: inamicul nu are 
nici o rană vizibilă. Mă aplec, îi ridic vestonul şi cu cheia de control îi deschid pieptul. 
Scot cartela cu programul, o rup bucățele şi o arunc ostentativ în noroi, în timp ce 
soldații mei ranjesc satisfacuti, apoi îi pun în loc o cartelă de-a noastră. Unul dintre 
soldați aduce o cască neagră şi i-o pune pe cap, şi tot el îi şterge noroiul de pe fata. Apoi 
îl activez. Se ridică nesigur şi, când dă cu ochii de mine, mă salută. Îmi place să am 
multi soldați în subordine. Un specialist în psihologie robotică de la Centrul de Reparaţii 
mi-a spus odată, când era în toane bune şi avea chef de vorbă, că plăcerea asta este un 
rudiment al unei trăsături de caracter uman, cultivat cu grijă şi încurajat la şefi: 
orgoliul. Şi de asta ne simțim bine cu cât avem mai multi soldați în subordine. Şi tot el 
mi-a mai spus că asta ne face de obicei să fim buni ofițeri şi să nu riscăm în mod inutil 
viata soldaților. Abia atunci am înțeles eu de ce nu îi las pe soldații mei să tragă decât în 

clipa în care soldații inamici au ajuns destul de aproape ca să se poată tinti cu precizie 
în butonul armat din mijlocul pieptului, cel care întrerupe funcțiile vitale. 

Din nefericire, nu toți soldații mei nimeresc butonul, şi atunci gloantele noastre rup 
bucăți mari din soldaţii inamici, pe care nu ştim cum să le mai punem la loc, iar cei 
astfel stricati rămân abandonaţi în fata tranşeelor. Înainte, robotii-soldati deteriorati îi 
duceam la Centrul de Reparatie, unde erau oameni care ştiau să-i refacă. După 
escaladarea războiului şi folosirea armelor nucleare, am găsit tot mai puţini oameni la 
Centru, iar cei care rămăseseră păreau a fi prea slabiti pentru a se mai ocupa de roboții 
defecti. Specialistul de care am vorbit spunea ca probabil oamenii vor pieri cu toții 
pentru că nivelul de radiații a crescut mult peste valoarea la care se aşteptaseră chiar şi 
cei mai pesimişti dintre ei. 

— Dar nu fi supărat pentru asta, a încercat el să glumească. Sunt sigur că voi veţi 
câştiga războiul. 

— Ce te face să crezi asta? l-am întrebat nedumerit. 

S-a făcut dintr-o dată palid la fata, a închis ochii şi nu mi-a mai răspuns. Am crezut 
chiar că a murit, la fel ca toți ceilalți, dar, într-un târziu, a deschis cu greu ochii 
şoptindu-mi: 

— Chestie de logică, dragul meu, chestie de logică... Într-o lume atât de întunecată, 
atât de plină de fum, de cenuşă şi în care plouă tot timpul, nişte soldați cu căşti albe nu 
au absolut nici o şansă... Sunt prea vizibili. Atâta lucru putea să te ducă şi pe tine 
mintea... 

A răsuflat greu de câteva ori, apoi a adăugat: 

— Când veţi învinge, grabiti-va să vă bucurati de victorie, pentru că soarele nu o să 
vă lase prea mult răgaz... iar de staţiile de încărcare nu prea mai are cine să se ocupe... 

— Chiar, ce se întâmplă cu soarele? De ce nu se mai vede? l-am întrebat eu atunci, 
dar nu a mai putut să-mi răspundă, pentru că a început să vomite şi apoi şi-a pierdut 
cunoştinţa şi nu şi-a mai revenit niciodată. 

A fost ultimul om cu care am vorbit. Sunt îngrijorat pentru soldații mei şi nu ştiu ce 
să le răspund când mă întreabă de ce nu se mai vede soarele. Din ziua atacului nuclear, 
nu l-am mai văzut, şi un crepuscul cenuşiu a învăluit pământul. Mai avem pentru câtva 
timp rezerve de energie, dar, cum toate stațiile de încărcare sunt nefunctionale, în 
curând va trebui să ne încărcăm bateriile de la soare, pentru că altfel se va termina cu 
noi. Chiar şi când plec în patrulare nu iau cu mine soldații cu cele mai bune reflexe, 
cum aş dori, ci pe cei care au bateriile mai încărcate. 

Aleg şi acum pe baza acestui criteriu zece soldați şi pornim în patrulare: în zare 
sunt nişte dealuri stâncoase şi aş vrea să le cercetez, să nu avem vreo surpriză 
neplăcută la noapte din direcţia lor. Întâlnim tot mai multi soldaţi cu căşti negre plecaţi 
ca şi noi în patrulare. Ne salutăm şi ne vedem, fiecare, de misiunile noastre de luptă. Se 
pare că specialistul de la Centru a avut dreptate şi că noi vom fi până la urmă 
învingătorii. 

Oameni nu mai întâlnim deloc. La început, când ieşeam în patrulare se întâmpla să 
mai întâlnim câte unul, doi... Erau înfometați, zdrentarosi, şi treceam pe lângă ei fără 
să-i băgăm în seamă. Uneori, aruncau cu pietre în noi, dar erau prea slabiti ca să ne 
facă vreun rău. Ultima dată când am întâlnit oameni s-a întâmplat să fie o familie. Erau 
adunați lângă un pom, femeia şi cei doi copii stăteau pe vine şi scânceau de foame şi de 
frig, iar bărbatul încerca să doboare cele două mere sfrijite din vârful pomului aruncând 
cu pietre. Văzând că nu reuşeşte, l-a podidit un plâns uscat şi sec. Când ne-a zărit, a 
început să azvârle cu pietre în noi. 

— Scârbele dracului, a strigat el furios. Noi vom crăpa şi ăştia vor rămâne să 
cutreiere veşnic pământul. 

— Taci, taci! s-a ridicat speriată femeia. Taci din gură, să nu-i starnesti. 

Am trecut nepăsători, ca şi altă dată, mai departe. Puteau spune orice, vorbele lor 
nu ne atingeau. Noi eram programati numai să-i nimicim pe cei care purtau căşti albe. 

De câtva timp, se părea că în sfârşit asemenea probleme se terminaseră şi că nu 
vom mai întâlni oameni care să ne deranjeze în patrulările noastre. 

Ajungând la poalele dealurilor, am stabilit ca şi altă dată semnalele de alarmare şi 
de recunoaştere, apoi le-am dat ordin celor din patrulă să se împrăştie. Abia m-am 
despărțit de ceilalți, când, dinspre o viroagă, am auzit o rafală scurtă. Am alergat spre 
locul de unde s-au auzit impuscaturile şi am văzut câțiva soldați adunați lângă un trup 
căzut. Ajungând mai aproape, am văzut că era un om: din rana de la piept, sângele îi 
curgea amestecându-se cu picăturile de apă ale ploii. 

— Idiotule! am spus către soldatul care trăsese. De ce l-ai împuşcat? Nu ai văzut ca 
este un om? 

Nu ştiu ce este „idiot”, dar aşa îmi spunea un ofițer de la Statul Major când îi 
îndeplineam aiurea ordinele. 

Soldatul a arătat spre casca albă căzută lângă cel doborât. 

— O avea pe cap. Am văzut că e om, dar avea casca pe cap. 

Din mâinile celui ucis se rostogolisera în noroi câțiva morcovi. l-am lovit cu piciorul, 
şi atunci, dintr-o adâncitură a peretelui stâncos, am auzit un scâncet. Întorcând capul, 
am văzut doi ochi speriaţi: erau ai unul băiețel de numai câțiva ani. Era înfricoşat, dar 
era şi flămând, pentru că privirea îi fugea neliniştită de la noi la morcovii imprastiati pe 
jos. Văzând că nu mişcăm, şi-a luat inima în dinţi şi a ieşit cu mişcări furişe, a luat un 
morcov şi a început să-l rontaie lacom, privindu-ne în acelaşi timp cu ochi bănuitori. De 
sus, ploaia continua să cadă cu înverşunare, lovindu-l nemilos în creştet. Poate că îl 
deranja, pentru că a întins o mână slabă, scheletică după casca albă căzută în noroi. 

— Nu trageţi! am strigat, văzând cum mâinile soldaților se încleştează pe arme. E 
doar un copil, nu trageţi! 

S-au oprit, pentru că erau programati să asculte cu sfințenie de ordinele ofițerului 
lor, chiar dacă acestea contraveneau programului de bază. În aceeaşi clipă, copilul îşi 
pune casca albă pe cap, şi rafala pornită din puşca mea automată îi zguduie trupul 
plăpând făcându-l să se chircească. Sunt un ofițer robot foarte complex, ştiu că este un 
copil şi că nu trebuia să-l ucid, dar în programul meu este implantat prea adânc ordinul 
de a trage în tot ce mişcă şi poartă cască albă. 

Ramanem nemiscati lângă cele două trupuri, sub ploaia ce cade tot mai 
nepăsătoare. Bateriile ne sunt aproape descărcate şi cine ştie dacă va mai ieşi vreodată 
soarele. Dacă aş fi un om, acum poate că aş plânge, dar, cum sunt doar un ofițer robot 
foarte complex, dau ordin să plecăm mai departe să căutăm soldați cu căşti albe. 

»Zbor pentru a-mi elibera mintea de 


„Poate fi descrisă în cuvinte 
tirania lucrurilor mărunte” 


magia zborului ? Nu cred !” 


Antoine de ®aint-Asupéry Michael Parfit 


„pământul nu este in nici un fel „Piloții îşi marchează viata dupa 
pus in față cu cerul înghețat din care numărul de ore de zbor... orice alt 
coboară avioanele noastre. E simplu, fel de timp nu este demn de 
altceva. remarcat.” 

Nu se pot alătura, cerul din care 
venim şi pământul pe care călcăm, şi 
asta naşte surd, dureros, înăbuşit, o 
nelinişte numai de noi ştiută...” 


Michael Rarfit 


PIERRE CLOSTERMANN MARELE CIRC 


Pierre Clostermann 


Maree Circ 


amintirile unui pilot de vânătoare francez 
(din Royal Air Force) 
Original: Le Grand Cirque 
Traducere 
ELSA GROZEA 


Lui Jaques Remlinger, 
vechiul meu coechipier, în amintirea celor două sute de misiuni în 
care am luptat împreună. 


Comandantilor Mouchote şi Martell, 
din Squadron 341 ,Alsace”, si tuturor camarazilor mei din Fortele 
Aeriene Franceze Libere morti pentru franta. 


Camarazilor mei piloți din R.A.F. 
care, si ei, au murit pentru eliberarea Frantei. 


Voua tuturor, 
cărora vă datorăm atât de mult, şi asupra cărora uitarea se lasă atât 
de repede, vă dedic cu drag aceste pagini pe care voi le-aţi trăit... 

o Deanas in Namandia 


Marea clipă se apropie. Escadrila 125 părăseşte Detling-ul, spre a se instala la Ford, în 
apropiere de Bringhton. 

Trecerea avioanelor se efectuează pe o vreme foarte proastă; datorită lui Ken Charney 
formația noastră de opt trebuie să aterizeze sub o ploaie cu găleata, pe o vizibilitate zero, pe 
un aerodrom american din apropierea Dungeness-ului. Sunt grupuri de Thunderbolt-uri 
sosite cu o săptămână în urmă din Statele Unite. Piloții americani au pentru prima oară 
prilejul să vada de aproape nişte Spitfire. Sunt uluiti văzându-ne zburând pe o asemenea 
vreme (Anglia nu e California, se înțelege), iar maniabilitatea aparatelor noastre, glisadele si 
apropierile în S îi lasă visători. 

La sfârşitul după-amiezii timpul se luminează şi le facem o demonstrație de decolare la 
verticală. Cu Spitfire-le noastre IX B ne ridicam de la sol ruland pe o distanță de numai 
cincizeci de metri, în timp ce unui Thunderbolt încărcat îi trebuie aproape opt sute. Execut 
un tonou lent pe deasupra câmpului de margarete, după ce mai întâi am escamotat trenul 
de aterizare. 

La Ford s-au şi adunat douăsprezece escadrile de vânătoare. Mare îmbulzeală pe piste, 
prin localuri; luăm deci hotărârea să stăm în corturi, lângă avioanele noastre, în loc să 
locuim în clădirea încăpătoare rechizitionata la zece kilometri de aerodrom, aproape de 
Arundel. 

Programul este destul de încărcat. La 8 mai, două bombardamente în picaj. La 9 mai, 
alte două, dintre care unul a reprezentat un atac asupra faimosului viaduct Mirville. 

La Mirville antiaeriana automată ne face o primire crâncenă, iar comunicatul oficial 
publicat în presă este următorul: 

„Escadrile de Spitfire au venit în picaj, străpungând zidul de A.A., spre a ataca marele 
viaduct din Mirville pe linia ferată Paris-Le Havre. Viaductul are 39 de arcade. Spitfire-le l- 
au lovit în centru si la capătul dinspre nord”. 

Pentru cei ce cunosc câte ceva din sobrietatea comunicatelor R.A.F.-ului, noțiunea „zid 
de A.A.” nu însemna nicidecum o exagerare. De altfel, bombardamentul s-a dovedit a fi 
destul de jalnic, şi habar n-am cine au fost cei doi eroi de la „132” si ,602” care au nimerit 
ţinta. In orice caz, bomba mea a căzut la mai mult de două sute metri de viaduct. După 
povestea asta, Gerald şi Cannuck au fost dați lipsă. 

În dimineaţa zilei de 10 mai execut un alt „sweep” — escortând avioane „Marauder” — care 
durează 2 ore si 20 minute. Întâlnim nemți foarte dibaci, alcătuiți într-o formație mixtă de 
Messerschmitt-uri şi Focke Wulf 190. Maxie Sutherland doboară unul. Jacques fără 
îndoială un altul, ca si Yule. În ce mă priveşte trag ca un neghiob. 

În după-amiaza aceleaşi zile re-bombardare în picaj a Noball-ului 38. 

La 11 mai, bombardarea în picaj a Noball-ului 27 (Ailly-le-Vieux-Clocher). 

La 12 mai, bombardarea în picaj a unui nod de cale ferată la Steenbaque. 

La 13 mai, două misiuni de bombardament în picaj, dintre care una asupra Noball-ului 
86, apărat de o antiaeriană formidabilă. Dispozitivul de viteză constantă imi sare în elice si 
ies din impas, alegându-mă mai mult cu spaima decât cu vreun alt necaz. 

Cu cadenta aceasta se ajunge foarte repede in genunchi. Bombardamentul in picaj este 
nespus de obositor pentru organism şi avem câteva cazuri destul de grave de leziuni 
interne — hemoragii pleurale, rupturi de abdomen şi alte complicații supărătoare. 

În ce mă priveşte, mă simt vlăguit. Din fericire, la 15 mai, Group Capitain Rankin este 
convocat la Cartierul general al Forţelor Aeriene Expeditionare Aliate din Uxbridge. Mă ia ca 
aghiotant, căci, zice el, cu uniforma mea franceză fac „foarte bună culoare locală”. 

Cazematele betonate subterane din Uxbridge, care adăpostiseră Ground Central Control- 
ul! vânătorii britanice în timpul crucialelor ore ale bătăliei Marii Britanii, au devenit centrul 
aviaţiei aliate pentru debarcarea în Normandia. 

Un adevărat Turn Babel, unde se îmbulzesc mulțime de uniforme — trandafirii si verde- 
măsliniu americane; precum şi cele cenuşii-albăstrii ale R.A.F.-ului. În viata mea nu am 
văzut atâtea stele şi galoane - până la cot. Cel mai fără de importanţă ins pe care il 
întâlneşti este cel putin Air Commodore?. Nu-i mai punem la socoteală pe mareşalii aerului. 

Printre ei se află Leight Mallory din R.A.F., care este comandantul, Quaesada, marele 
patron al vânătoarei americane, generalul Arnold, comandant suprem al Army Air Forces 
ale S.U.A. Doolitle, cel cu raidul asupra Tokyo-ului etc... 

Nu-i plăcut să faci parte din sfatul zeilor. Îmi sunt pline buzunarele cu bilete de trecere 
şi toată ziua mi se pun întrebări de către sute de M.P.° care umplu intrările şi culoarele 
subterane luminate cu neon. 

Este greu să ai o vedere de ansamblu asupra a ceea ce se urzeşte. Data debarcării pare 
să fie totuşi fixată pentru primele zile ale lui iunie, iar zona - porțiunea dintre Havre si 
Cherbourg. S-ar zice că nu prea merg toate ca pe roate. Piedici multe se ivesc între R.A.F. 
şi Armata a 8-a Aeriană Americană. 

Asist mai cu seamă la discuţiile în cursul cărora se încearcă o determinare numerică a 
efectivelor disponibile ale vânătoarei germane. 

Producţia de avioane de vânătoare destinate Luftwaffe-i, potrivit rapoartelor foarte exacte 
primite de la serviciile de informaţii a fost — de la 1 noiembrie 1943 la 1 aprilie 1944 — de 7 
065 avioane de vânătoare, dintre care 150 cu reacție, aproximativ 4 500 de tipul 
Messerschmitt 109 G si K, iar restul Focke Wulf-uri 190 cu câteva Messerschmitt 410 
bimotoare. 

Dimpotrivă, de la 15 noiembrie la 15 aprilie, pierderile vânătoarei germane se apreciază a 
fi următoarele: 

878 avioane inamice distruse, 102 probabil distruse şi 347 avariate de vânătoarea 
R.A.F.-ului; 

73 distruse, 5 probabile şi 22 avariate de apărarea antiaeriană britanică. 

Armata a 8-a aeriană americană pretinde că bombardierele ei (Fortărețe Zburătoare şi 
Liberator) au obţinut, in prima perioadă, următoarele rezultate: 

2 223 avioane inamice distruse, 696 probabile şi 1 818 avariate, în timp ce avioanele de 
vânătoare de escortă au dobândit 1 835 victorii. 

Englezii socotesc cifrele acestea ridicole. Ei consideră că presa americană dă comunicate 
cu asemenea rezultate, pentru a vâri pe gât publicului american, care începe să găsească 
pilula cam amară, uriaşele pierderi suferite de Air Force în raidurile sale zilnice; dar Royal 
Air Force refuză cu energie să-şi întemeieze planurile de campanie pe cifre publicitare 
fanteziste. 

Discutia capătă iute o întorsătură violentă. Englezii se menţin pe poziția potrivit căreia 
mai bine este să-şi subestimeze victoriile, cum şi fac de altfel, mulțumită unui foarte sever 


1 Controlul general de la sol. 
2 General de brigadă. 
3 Personalul politiilor militare americane și britanice. 

sistem de omologare prin film cinematografic. Decat sa se bizuie pe istorisiri individuale 
greu de verificat. Fireşte, cand într-o ,box”! de 27 Fortdrete Zburătoare, dispui de trei sau 
de patru sute mitraliori care trag asupra a vreo douăzeci de Focke Wulf-uri, şi când cinci 
sunt într-adevăr doborâte, se găsesc de la sine câțiva zeci de oameni care vor pretinde, 
necrutatori, dar de bună credinţă, că au doborât unul. 

Mai mult decât atât; pare uluitor ca într-un raid, ca cel de la Augsberg, 900 aviatori de 
vânătoare englezi şi americani de escortă să poată declara a fi doborât 118 avioane 
germane, în timp ce 500 Fortărețe pretind 350 victorii, deci 1/3 din efectivele puse în joc de 
Luftwaffe în acea zi. 

Într-o ieşire mixtă asemănătoare, de exemplu, asupra aceluiaşi obiectiv, în timpul unei 
lupte foarte strânse, o unitate din R.A.F. (aproximativ 12 Spitfire de ultimul tip) cere 
omologarea a 7 victorii, în timp ce un singur pilot de vânătoare american declară şase 
victorii, în nişte împrejurări în care, potrivit normelor R.A.F. s-ar fi putut omologa abia una 
singură. 

Până în cele din urmă se trece la hotărârea de a se lua ca cifră de bază 1/3 din 
aprecierile americane, în privința bombardierelor şi jumătate în a celor de vânătoare, ceea 
ce totalizează cifra destul de impresionantă de 800 victorii pentru Fortdrefte şi 900 pentru 
vânătoare, adică — pe ansamblul forțelor aliate - 2 700 Focke Wulf-uri şi Me 109 scoase din 
luptă. 

Punând la socoteală inevitabilele deşeuri, precum şi pierderile la antrenamente, îi rămân 
Luftwaffe-i aproximativ 4 000 avioane de vânătoare de primă linie, dintre care cel mult 2 
500 pot fi afectate frontului din Vest. 

Forțele Aeriene Expeditionare le pot deci opune in primă linie exact 2 371 avioane de 
vânătoare (dintre care 1 764 aparținând R.A.F.-ului). 

Ne ocupăm apoi de planul operaţiilor preliminate ale vânătoarei din a doua jumătate a 
lunii mai. 

La 21 mai se hotărăşte o ofensivă generală împotriva mijloacelor de transport pe cale 
ferată în tot nordul Franţei şi în Belgia. 

504 Thunderbolt-uri, 433 Spitfire, 16 Typhoon-uri şi 10 Tempest-uri participă la această 
operaţie simultană; doar în regiunea nordică a S.N.C.F. sunt distruse 67 locomotive şi grav 
avariate 98. 

Între 19 mai şi 1 iunie 1944, sunt efectuate asupra Franţei, Belgiei, Olandei şi Germaniei 
3 400 ieşiri ale avioanelor de vânătoare, având drept ţintă locomotivele; rezultatul: 257 
sunt distruse, iar 183 serios avariate. Rezultatele acestea nu prea grozave sunt datorate 
lipsei de experiență a majorităţii piloților, prea putin obişnuiţi cu tipul acesta special de 
obiectiv. 

Vânătorii bombardieri trebuie să execute totodată un program foarte greu de atacuri 
asupra nodurilor rutiere şi de cale ferată: în felul acesta sunt scoase din uz 24 poduri peste 
Sena, 3 la Liege şi altele la Hassel, Harenthals, Namur, Conflans, Valenciennes, Hirson, 
Kons Kartaus, Tours şi Saumur. 

Am atunci ocazia să văd fotografiile aeriene luate cu prilejul bombardamentului greu 
executat de R.A.F. asupra localității Trappes în noaptea de 6 spre 7 martie. Această 
importantă gară de triaj a fost cu desăvârşire nimicită; şi-au atins atunci ținta 240 bombe 
de cel putin o tonă. Două treimi din remizele de locomotive sunt rase de pe fata 
pământului; toate liniile distruse, inclusiv cea electrică Paris-Chartres. 

Toate staţiile de triaj dintre Paris şi Bruxelles sunt atacate şi nimicite în perioada aprilie 
şi mai. 


1 Formatie. 

Planul de izolare a zonei alese începe să-şi arate roadele. 

Apoi, trebuie să pregătim planurile de detaliu privind acoperirea debarcării propriu-zise, 
a cărei dată a fost fixată pentru 5 iunie. 

Rolul aviaţiei de vânătoare va consta în a distruge, în după-amiaza zilei de iunie, cele trei 
posturi de radar germane mai importante — Jobourg, Caudecote şi Cap d’Antifer; la 5 iunie, 
ziua debarcării, ea va trebui să furnizeze 15 formaţii de vânătoare permanente, spre a 
acoperi convoaiele şi plajele. 

Se ia hotărârea ca pentru zilele de ZI, Z2 ş Z3 să fie folosite chiar rezervele strategice, 
ceea ce ridică efectivele la un total de 3 483 avioane de vânătoare (şi vânătoare- 
bombardiere), dintre care 2 172 puse la dispoziţie de R.A.F. 

Programul privind construcția de baze avansate pentru vânătorii noştri în Normandia 
este elaborat potrivit previziunilor S.H.A.E.F.-ului. După o atentă cercetare fotografică sunt 
reperate locurile cele mai bune şi, în principiu, în ziua Z plus 10 — adică la 15 iunie — 
trebuie să dispunem în mod teoretic de: 

3 E.L.S, (Emengency Landing Strips)!, fâşii de teren mai mult sau mai putin plane, lungi 
de 600 metri şi largi de 30, cu o ambulanţă şi o pompă de incendiu, în stare să primească 
avioane aflate în dificultate şi care aterizează pe burtă. 

4 R and R, (Refuelling and Rearming)?, fâşii de teren compact, foarte netede, lungi de 1 
200 metri si largi de 50, cu doua suprafete de dispersare, bine degajate, de 100 pe 50 iarzi. 
Pistele acestea trebuie să permită avioanelor de vânătoare să aterizeze, să se alimenteze si 
să se rearmeze. Se prevede un personal specializat din Comando-urile R.A.F.-ului, care să 
posede şi instruirea tehnică necesară pentru îndeplinirea acestor misiuni. 

8 A.L.G. (Advanced Landing Ground)’, prevăzute cu o pistă din plasă metalică de 1 200 
metri pe 50, precum şi cu un tren pregătit pentru dispersarea şi protejarea a 48 avioane de 
vânătoare care rămân acolo permanent. Sunt prevăzute instalaţii de A.A. fixe, precum şi 
cazarea personalului navigant şi a celui de la sol. Ele vor trebui să fie ocupate de opt 
escadre de vânătoare. 

Echipe speciale de geniu, denumite „Airfield Construction Units”* vor pleca din ziua Z, 
cu tot materialul lor de buldozere, compresoare, corturi, grilaje, spre a realiza acest 
program. 

Locurile alese sunt următoarele: 

Bazenville, Sainte-Croix-sur-Mer, Camilly,  Coulombs, Martragny, Sommervieu, 
Lantheuil, Plumetot Longues, Saint-Pierre-du-Mont, Criqueville, Cardonville, Deux- 
Jumeaux, Azeville si Carentan, Chipelle, Picauville, Le Molay, Cretteville. 

După două săptămâni petrecute in felul acesta la Uxbridge, sunt mulțumit să ma 
reintorc în mijlocul camarazilor mei, la Ford. Întrucât am semnat un angajament prin care 
mă oblig să nu suflu nimănui vreun cuvintel privind cele văzute ori auzite, nu pot 
răspunde miilor de întrebări cu care lumea din jur mă asaltează. De asemenea, a trebuit să 
mă angajez, că nu voi zbura deasupra teritoriilor ocupate de inamic, înainte de ziua Z plus 
zece ore. Motivul este lesne de înţeles. Într-adevăr, s-ar fi putut să fiu doborât, iar dacă cei 
ce mi-ar fi pus întrebări ar fi bănuit ceea ce ştiu — mai ales data şi locul debarcării — 
germanii nu s-ar fi dat în lături de la nimic pentru a mă sili să vorbesc. Spre a evita orice 
slăbiciune, englezii — care nu vor să aibă niciun risc şi care îşi fac prea puţine iluzii despre 
rezistența umană pusă în fata unor anume argumente - interzic oricui ar cunoaşte chiar şi 


1 Benzi de aterizare de ajutor. 

2 Realimentare și rearmare. 

3 Terenuri de zbor înaintate. 

4 Unităţi constructoare de aerodromuri. 

numai un fragment din planurile Neptune şi Overlord să traverseze canalul Mânecii, 
întrucât ar putea să cadă prizonier. 

Din pricina condițiilor atmosferice, ziua Z este amânată pentru 6 iunie. Legat prin 
jurământ, trebuie să aştept ora cinci după amiază ca să pot zbura. Astfel, am prilejul să 
asist la nemaipomenita defilare a planoarelor şi avioanelor transportoare de parasutisti 
care trec în zori, ceasuri de-a rândul. 

Toată lumea este istovită. Escadrila 602 execută o ieşire la ora 3:55 şi o alta la 9, apoi 
una la 12, alta la 17:30 şi în sfârşit încă una la 20:35. Particip la ultimele două. 

Este greu de exprimat o impresie de ansamblu privind debarcarea, aşa cum am văzut-o 
cei ce zburam pe deasupra... 

Pe marea Mânecii, un vălmăşag nemaipomenit - nave de război, vase comerciale de 
diferite tonaje, petroliere, transportoare de tancuri, dragoare de mine, toate cu câte un 
balon argintiu de baraj legănându-se la capătul unui cablu, întâlnim cam o jumătate 
duzină de remorchere ce se chinuie, scot fum şi suflă din greu, căci trag un uriaş tun de 
beton, cocotat pe o geamandură mare cat un doc plutitor — este un element de port 
prefabricat, denumit „Mulberry”. 

Vremea nu se arată prea grozavă. Marea, incretita de valuri mărunte şi nervoase, pare sa 
cam pună la încercare micile ambarcaţiuni. Norii foarte joşi ne silesc să coborâm sub 
altitudinea Z prevăzută şi să ieşim din culoarele de securitate. În felul acesta ne pomenim 
mult prea aproape, față în față, cu un crucişător de 10 000 tone din categoria 
„Southampton”, însoțit de patru vedete mari lans-torpile. Crucişătorul se angajează pe data 
într-un zigzag ametitor şi semnalizează, cu proiectorul, o mulțime de lucruri grave pe care 
nimeni nu le pricepe. În ce mă priveşte, nu mi-am putut însuşi niciodată, vizual, alfabetul 
Morse. Pentru a evita eventualele necazuri pricinuite de apărarea antiaeriană a 
crucişătorului, îi întoarcem spatele cât mai iute cu putinţă... 

Înaintăm de-a lungul coastei Cotentin. Pretutindeni, incendii; un torpilor, împresurat de 
mici ambarcaţiuni, se scufundă lângă o insulita. 

Zona noastră de patrulare se cuprinde între Montebourg şi Carentan; numele ei 
codificat: Utah Beach. Acoperim Diviziile aeropurtate americane 101 şi 82, în timp ce 
Divizia a 4-a care tocmai a debarcat, înaintează spre Sainte-Mére-l’Eglise. Nu deslusim 
mare lucru. Case singuratice se mistuie în flăcări. Pe şosele câteva „jeep”-uri. Dinspre 
nemți, practic, nimic. 

Două crucişătoare bombardează bateriile de coastă din apropierea fortului Ilette. 

Vânători americani umplu cerul, perechi, perechi. Se plimbă oarecum la întâmplare, se 
lasă deasupra noastră, vin să ne miroasă, cu neîncredere, de foarte aproape. Când par prea 
agresivi, ne arătăm colții şi degajăm. Un Mustang ieşit din nori se apucă chiar să tragă o 
rafală în Graham. Mustang-ul are noroc, căci Graham, al cărui ochi este la fel de bun pe 
cât de urât îi este caracterul, deschide focul asupra lui, dar nu-l nimereste. 

Luftwaffe nu reacționează şi lucrul acesta pare uluitor. După ultimele informații 
furnizate de Intelligence, ei au în Franța 385 bombardiere cu rază mare de acțiune, 50 
avioane de asalt, 745 de vânătoare, 450 de vânătoare bimotoare de noapte, avioane de 
recunoaştere — cu totul 1 750 avioane de primă linie. 

Neîndoios, efectivele acestea vor mai căpăta întăriri, dacă aerodromurile nu vor fi 
bombardate prea tare. 

A doua patrulare a mea este una de noapte, cu misiunea de a veghea deasupra 
punctului Omaha Beach. 

Un adevărat coşmar. Noaptea este neagră, cu nori groşi. În beznă circulă, fără să poată fi 
văzute, sute de avioane orbite de incendiile ce pustiesc ţinuturile, începând de la Vierville 

pana la Isigny. Batalia se arata crancena in sectorul acesta. De-a lungul plajelor, marea 
dezlantuita mătură rămăşiţele arse ale unor salupe de debarcare, iluminate de focurile 
bateriilor împlântate în nisip. 

Toţi piloții se concentrează asupra navigației lor de noapte şi caută, mai cu seamă, să 
evite ciocnirile. Vreo 50 de Junkers 88 - prima apariţie în forță a Luftwaffe-i — profită de 
aceasta pentru a bombarda în picaj, oarecum la întâmplare, concentrările de oameni şi 
material care se grămădesc in fâşia îngustă a terenului ,beach-heand”-ului.! Aud prin 
radio trei piloți ai escadrilei 611, care urmăresc şase din aceste Ju 88 şi recunosc glasul lui 
Marquis: 

— I got one of the bastards!? 

Într-adevăr, acolo, la stânga, se prăvale din cer un bulgăre de foc. 

Înapoierea la Ford, in noaptea aceasta de cerneală, cu ceața care începe să năvălească 
de pretutindeni, se dovedeşte cu adevărat sportivă. Patru formaţii de Spit-uri sosesc odată 
în turul de pistă. Nu vezi decât focuri de poziţie verzi şi roşii, care circulă. În toate sensurile 
şi, pe deasupra, înjurături prin radio, panică... Aproape toate avioanele nu mai au decât 
foarte puţină benzină, iar bietul controlor de pistă este copleşit de invective, căci toţi vor o 
„Landing priority”3. lar pentru că Jacques şi cu mine ne-am economisit cu grijă benzina în 
vederea aterizarii, părăsim marginile mult prea aglomerate şi primejdioase ale 
aerodromului. Urcând la trei mii metri deasupra acelei mulțimi. 

Aterizăm, în linişte, ultimii. 


° Atrodromul Sint Andu este witrabict 


Cele dintâi zile ale debarcării în Normandia au ne-au adus în colimatoare puzderia de 
vânători germani mult aşteptată. 

Jacques şi cu mine am luat hotărârea să ducem la bun sfârşit un mic proiect pe care îl 
pregătim cu grijă încă din decembrie trecut. 

Într-adevăr, pe atunci pregătisem atent, la Detling, mitralierea aerodromului Evreux- 
Fauville; o Mustang hReccot făcuse să încolțească în mintea noastră proiectul acela. 
Remarcabila imagine foto oblică, adusă de el, dezvăluia baza nemteasca în cele mai 
mărunte detalii, iar un şirag de Focke Wulf-uri, alimentate de numeroşi mecanici, ne 
retinuse îndeosebi atenţia. 

Teoretic, era o nebunie, căci antiaeriana de aerodrom nu iartă decât rareori. Practic, cu 
putin noroc, o trecere întemeiată pe elementul surpriză, bine pusă la punct, putea reuşi. 

Astăzi problema nu se mai prezintă la fel ca în decembrie; Evreux-Fauville este prea 
aproape de zona frontului de debarcare, pentru a fi locuit în permanență. Nemaiputând 
alege aerodromul acesta, ne oprim asupra celui de la Saint-André-de-l’Eure şi de la Dreux, 
mai in interior, iar împrejurările vor hotari. 

Acum, totul este să-l convingem pe Southerland care, în problema Evreux, se arătase 
anul trecut de neclintit. 

Îl atacăm la micul dejun; cu binişorul însă. Îi sugerăm să ne dea voie să plecăm într-un 
fel de vânătoare liberă. Am putea decola, în chip de rezervă a primei patrule, care 
survolează capul de pod în această dimineaţă, apoi, dacă ne îngăduie, rupem formaţia spre 
a face o mică plimbare, la mare înălțime, în jurul portului Caen. 


1 Cap de pod. 

2 Am mai doborât un nemernic! 

3 Prioritate la aterizare. 

4 Recunoaștere rapidă efectuată cu un avion Mustang (american). 

Maxie nu e prea convins; dar, ajuns la capatul rabdarii, sfarseste prin a incuviinta. 

Decolăm la 9:50 in spatele celor douăsprezece Spitfire ale escadrilei. 

La jumătatea drumului o ştergem englezeste şi iau rapid înălțime. Trec pieziş spre sud- 
est, în direcția estuarului Senei. Jacques se află în dreapta mea la patru sute de metri, 
putin mai sus; în felul acesta ne acoperim reciproc împotriva oricărei surprize. 

Vremea este acceptabilă - 4/10 nori la două mii metri. Aş fi preferat, fără îndoială, un 
strat de nori mai joşi, căci ne-ar fi asigurat o mai bună protecție împotriva antiaerianei. 

e 

Ora 10:20. Ne aflăm la verticala oraşului Lisieux, a cărui bazilică Sfânta Tereza se 
conturează limpede pe verdele înconjurător. 

De la patru mii cinci sute metri putem deslusi marile aerodromuri germane din Fauville, 
Conches, Beaumont-le-Roger şi Saint-André, precum şi Dreux care se zăreşte în depărtare 
într-o pată de ceață. 

Ne învârtim pe loc un sfert de oră, scrutând cerul. Nimic în tot văzduhul. 

Ascultăm pe toate lungimile de undă ale diferiților „Controls”. Nicio informație care să ne 
intereseze. 

Bun! Atunci, înainte către aerodromul nostru... 

Conches este cel mai apropiat. La prima vedere, totul pare pustiu. 

lată Saint-André, care şi-a menținut o anume atmosferă de activitate, după cum rezultă 
şi din rapoartele serviciilor de informații. Urmează să-l cercetăm mai îndeaproape. 

Coborâm în spirală largă. Intermitent, norii ne ascund aerodromul; în schimb ei ne 
feresc de ochii pândarilor de la A.A., necontenit în alarmă. 

Saint-André pare să fi fost bombardat într-un chip crancen - urmele de bombe se 
încrucişează si se răspândesc pe pistă, hangarele sunt o ruină. În schimb, de jur 
împrejurul satelor cochete, prin boschete, hambarele par legate între ele prin nişte cărări. 

Hm! Cam prea drepte cărările acestea! 

Coboram până la trei mii de metri... Banuiam eu! Cărările nu sunt altceva decât căi de 
acces pentru avioane, iar hambarele sunt de fapt hangare mascate. Perfect. 

e 

Sa deschidem bine ochii! 

Aşa-i, într-adevăr. Căzând pe ceea ce s-ar asemăna până la confundarea cu o fermă, o 
rază de soare smulge umbra neîndoielnică a două Heinkel 11 acoperite cu plase de 
camuflaj. 

— Look out Jacques; two Heinkels down below!! 

— O.K., Pierre, they are lovely! 

Deschid gazele si refac un anume circuit, spre a ne aseza in pozitie, cu soarele in spate, 
pentru picaj. 

— Max Pink, dropping babies!’ 

Larghez rezervorul suplimentar. Iar in timpul acesta blestematii de nori m-au facut sa 
pierd din ochi cele doua Heinkel-e. Ma aflu, aproape, in pozitie buna de atac, dar zadarnic 
scrutez toate hambarele, nu-i nimic de facut - doar o singură rază a soarelui indiscret, 
proiectând o umbră revelatoare, putuse da de gol camuflarea germană. Se înțelege că nu o 
să vin în picaj asupra terenului, fără să fi ales mai întâi un obiectiv bine definit, că nu o să 
risc a fi improscat de A.A. în timp ce mă plimb la firul ierbii pe deasupra aerodromului, in 
căutarea unei ţinte. 


1 Atenţie, Jacques, două Heinkel-e chiar dedesubt! 
2 Prea bine, Pierre, sunt minunate! 
3 Max Rose, îmi larghez rezervorul! 

Imi legăn aripile, spre a-l preveni pe Jacques de hotărârea mea. El se află la doar câţiva 
metri de mine. Comunicăm prin semne totuşi destul de anapoda toată treaba. Din nou 
arunc o privire asupra aerodromului. Va trebui să ne decidem, căci de ne vom mai învârti 
astfel, vom sfârşi prin a alarma toată lumea... 

— Look, Pierre, a Hun! 

Dumnezeule! Un neamt! Jacques si cu mine l-am zărit în acelaşi timp — o cruce mica 
strălucitoare, defilând într-o străfulgerare la rasul pistei principale; un vânător pesemne. 

— Going down!? 

— Look out, Jacques, your is still on! 

Repede, repede, înainte ca antiaeriana să-şi vâre nasul! 

Rezervorul lui Jacques nu s-a desprins, iar eu îl pun în gardă. 

— Iknow!* 

Intru in picaj, cu motorul în plin — 800 la ora — trebuie să mă grăbesc, altfel nu o să fie 
bine! 

Detaliile încep să-mi apară mai limpede. Printre hangarele distruse, altele, de un tip 
diferit, pe jumătate îngropate, acoperite cu gazon. Cratere de bombe, dintre care cele mai 
multe s-au şi umplut iar. Pista mare, principală, este reparată, iar gropile bombelor care o 
ciuruiau (aşa cum le văzusem de la patru mii de metri) sunt false cratere, artistic pictate, 
spre a stârni iluzia unei piste nefolosite. 

Câteva impresii fugare: camioane, oameni care se agită... 

Redresez la trei, patru kilometri de aerodrom şi mă lipesc de sol, spre a mă feri de A.A. 
Trec ca un vârtej pe deasupra gardurilor vii. 

Dincolo, la celălalt capăt al aerodromului, vad acum silueta avionului neamt - un 
Messerschmitt 109. 

Defilez de-a lungul lizierei terenului şi, în timp ce trec, mi se întipăresc în minte detaliile: 

La umbra unui boschet, vreo douăzeci de Focke Wulf-uri noi-noute, ca smaragdul, îşi 
încălzesc motoarele... Un pilot sare de pe aripa avionului său şi se lasă să cadă pe burtă în 
iarbă... alte Focke Wulfuri de-a lungul unui gard viu... Într-o livadă, Messerschmitt-uri 
109... Camioane cisternă acoperite de crengi... Corturi vărgate, plantate la întâmplare prin 
tufişuri... 

Aerodromul acesta care, văzut de la patru mii de metri, părea pustiu, colcăie de avioane 
şi personal. 

109 al meu se apropie — virează la stânga; o iau pieziş spre centrul aerodromului, pentru 
a-i tăia calea, apoi urc din nou la cincizeci de metri. Antiaeriana se dezlantuie, cel dintâi 
şirag de trasoare şovăielnice, departe în stânga... Şi mă pomenesc nas în nas cu un al 
doilea Messerschmitt pe care nu-l văzusem, absorbit cu totul de celălalt; prea târziu ca să 
mai trag. Şi-a escamotat roțile, poate şi flapsurile. Fuzelajul lui este cenuşiu, stropit cu 
gălbui şi verde, iar o cruce mare, neagră, îi încinge mijlocul, în dreptul postului de pilotaj... 

Trec la câțiva metri de el. Pesemne că aterizează şi că acum are 250 km la oră - eu, 
750... Se prea poate ca pilotul să fi avut un atac de inimă... 

Mă îndrept spre celălalt cu o iuteala înspăimântătoare. A.A. germană se înverşunează, 
nu-l ocroteşte. El, pesemne, nu pricepe nimic. Îl prind în colimator — mai mult de cinci sute 
metri; apăs pe trăgaci — tunuri şi mitraliere laolaltă — o rafală lungă, continuă... două sute 
de metri, trag într-una... cincizeci de metri... 


1 Priveste, Pierre, un neamt! 

2 În picaj. 

3 Atenţie, Jacques! Nu ti s-a desprins rezervorul! 
4 Ştiu! 

Înainte de a degaja, am timpul să văd trei din proiectilele mele explodand: unul între 
motor şi pilot, al doilea pe ampenaje, iar al treilea seceră una din jambele trenului său de 
aterizare. 

L-am evitat la tanc, iar in timp ce sar peste el, îl văd trecând pe spate şi intrând într-o 
vrie... 

A.A., ce mai A.A.! Densă, rapidă, urcă paralel si şerpuit, semănând pretutindeni fulgi 
mici, negri şi veninosi. 

Trag la dreapta, urcând cu disperare spre nori, cu trei mii metri pe minut, în fortaj. Mi se 
pare mult. 

Chiar după ce, oftând, mă refugiez în nori, lungile dâre roşii ale trasoarelor străpung 
încă umbra umedă ce-mi învăluie avionul. 


Ce se întâmplă cu Jacques? 

Deşi nu s-a putut descotorosi de rezervorul său suplimentar, Jacques m-a urmat în 
picajul pe care l-am executat apoi mi-a pierdut urma, în timp ce traversa stratul de nori. 

S-a pomenit în mijlocul aerodromului, la rasul solului. Câteva secunde mai târziu decât 
mine şi, fireşte, s-a înfruptat din tot ce putea oferi antiaeriana. Îngreunat de rezervor, nu l- 
a nimerit pe cel de al doilea Messerschmitt, care i-a aterizat pe sub nas, Continuând zborul 
înainte, înconjurat de schijele A.A.-ului, a reperat un şirag de Heinkel-e puitoare de mine, 
pe care le-a mitraliat. Unul dintre ele s-a frânt în flăcări, într-o cumplită explozie, iar un 
altul a primit de la mică distanţă o rafală de proiectile de 20 mm, o dată cu gloanţe 
incendiare. 

Incoltit foarte tare de A.A., teafăr ca prin minune Jacques izbuteşte să mă ajungă 
deasupra norilor. 

Executăm apoi din nou, împreună, o trecere la trei mii de metri deasupra aerodromului 
acoperit în întregime, ca de o umbrelă, de ghemotoace, negre şi albe, iscate de A.A. 

Antiaeriana uşoară se incapataneaza, deşi am ieşit din bătaia ei, iar o salvă de 88 
explodează departe în spatele nostru. 

Messerschmitt-ul meu 109 s-a strivit pe un camp, la extremitatea sudică a pistei 
principale, iar rămăşiţele lui încă mai ard lângă pata albă a unei ambulante; camioane vin 
în goana mare, într-un nor de praf, spre locul unde a căzut. 

O coloană deasă de fum negru se înalță dinspre partea Heinkel-elor lui Jacques. 

Ne întoarcem prin Evreux, virând la dreapta spre Le Havre, unde zărim în trecere 
adăposturile betonate ale submarinelor pe jumătate nimicite de recentul bombardament al 
Lancaster-elor. De-a lungul estuarului — rafinăriile de benzină bombardate de Marauder-e 
vast teren pustiit, unde nu mai desluşim decât fundaţiile circulare ale cisternelor. Una, 
două, neatinse se arată văzului, asemenea unor banuti de argint. 

Urcăm până la şase mii de metri, spre a evita antiaeriana şi a arunca o privire într-un 
strat de nori pufoşi, unde cu câteva ore mai înainte au fost doborâte trei avioane Dornier de 
către escadra 126 al lui Johnson. 

Picând puţin, luăm direcţia Ford, unde aterizăm la 11:33. 

Rulând spre dispersal, mergem până în dreptul sălii de informaţii. Pe prag, James 
Rankin se prăjeşte la soare. Văzând dârele negre de la tunurile şi aripile noastre, sare de pe 
şezlong şi ne iese în întâmpinare. 

Se catara pe o aripă a avionului meu şi mă ajută să-mi desfac legăturile. 

— Any luck Clostermann?! 


1 Aj avut noroc, Clostermann? 

Nu prea mândru de isprava noastră, care înseamnă totuşi o abatere gravă de la 
disciplina Controlului, îi istorisesc tărăşenia. 

Jacques vine şi el, vesel tare. De ochii lumii, Rankin se arată mai degrabă rece, dar în 
adâncul sufletului nu chiar nemulțumit. 

Am însă nefericita inspiraţie să-i vorbesc despre A.A. lui Maxie, care aterizează peste 
câteva minute cu toată escadrila. Mă ocărăşte zdravăn... Nu-i place să piardă oameni din 
pricina antiaerianei. 

Ofițerii de la informaţii nu se arată nici prea-prea, nici foarte-foarte şi se consolează cand 
descriem şirurile de avioane de vânătoare germane camuflate. Cartierul general, mult 
interesat de raportul nostru, închide ochii in fata poznei si ne cheamă, după masa de 
prânz, pentru lămuriri suplimentare. Suntem puşi să arătăm pe un plan, al aerodromului 
Saint-Andre, plan la scară mare, amplasarea aproximativă a dispersal-urilor camuflate, ni 
se pun întrebări privind tipurile de avioane nemtesti etc... 

Cei de pe Mustang Recco ne vor „binecuvânta”; căci, fără îndoială, vor fi trimişi în amurg 
să facă fotografii în razmot, iar după povestea noastră de dimineaţă, se vor bucura de o 
primire drăgălaşă. 

e 

A doua zi, traim satisfactia de a ni se vedea confirmat raportul in buletinul cotidian 
secret al Ministerului Aerului, care adaugă că Luftwaffe a întărit într-adevăr sectorul, 
scoțând de pe frontul de est şase escadre. 


e Ca dinthi noapte in franta 


11 iunie 1944 


Ne aflăm gata de alarmă, după ceai, când deodată suntem anunţaţi că trebuie să ne 
petrecem noaptea în Franţa. 

Pentru mâine dimineaţă, stația meteo prevede ceață pe coasta sudică a Angliei, ceea ce i- 
ar imobiliza pe vânători. Dimpotrivă, în Franța vremea va fi favorabilă şi fireşte că, de nu 
patrulează Spit-urile deasupra capului de pod, Luftwaffe va ieşi în forță asupra Normandiei 
şi va otrăvi lumea. 

Pentru a para această eventualitate, cam o jumătate duzină de escadrile vor pleca în 
seara aceasta, vor ateriza cum vor putea pe aerodroamele de campanie pe jumătate 
terminate, îşi vor petrece acolo noaptea şi, vor intra în alarmă odată cu zorile. Fiecare pilot 
trebuie să ia cu el două pături şi o cutie de ratii „K”. 

Jacques şi cu mine ne simțim grozav de inflacarati la gândul că vom fi primii piloți 
francezi care aterizează în Franța. Luăm hotărârea să ne imbracam la mare ţinută, iar 
Jacques îşi ia plosca de coniac, spre a sărbători cum se cuvine prilejul. 

Mare cursă în galop cu motocicletele până la baracamente. 

Decolăm la 18:30, iar dupa patrularea normală - în care, ca de obicei, nu avem nimic de 
semnalat — ne găsim deasupra punctului Bazenville. 

— Hullo Yellow 3 and 4 - Hullo Blue 3, you pancake first, Good luck.! 

Este intr-adevar minunat. Sutherland ne ordona ca Jacques, capitanul si cu mine sa 
aterizăm primii pe pământ francez. 


1 Alo, Galben 3 și 4, alo! Albastru 3, aterizati primii. Succes! 

Jacques si cu mine aterizăm, in formatie strânsă, în spatele căpitanului, într-un nor 
dens de praf. 

Dumnezeule, ce praf! Alb si fin ca făina; stârnit de curentul elicei, se vara peste tot, 
intuneca vazduhul, ne înăbuşă, ne pătrunde în ochi si în urechi. Ne afundam în el până la 
glezne. Pe o rază de cinci sute de metri în jurul benzii de zbor, a dispărut toată verdeata — 
vegetația este acoperită de un strat gros pe care cea mai firavă pala de vânt il rascoleste. 

Doi „comando”, la care nu desluşesc decât ochii prin crusta de colb şi sudoare, cu 
pistoalele-mitralieră trecute pe după gât, mă ajută să sar din avion şi îmi spun râzând, 
după ce mi-au recunoscut uniforma: 

— Well, Frenchie, you are welcome to your blasted country!! 

Jacques tasneste dintr-un vârtej de praf, cu o batistă pe fata şi ne strangem mâna — 
putin miscati, totuşi. 

Călcăm pe pământ francez dupa patru ani de absenţă. 

La drept vorbind, în locul emotiei adânci la care mă aşteptam, simt mai mult o vie părere 
de rău că am vârât într-un asemenea iad frumoasa-mi uniformă de zile mari... Aduc mai de 
grabă cu un Pierrot muiat în făină decât cu un ofițer al Armatei Aerului! 

Un căpitan din divizia canadiană se opreşte, în trecere, cu „jeep”-ul sau, spre a ne 
preveni: 

„Interzisă depărtarea de aerodrom. Interzisă trecerea dintr-o parte in alta a pistei - nu vă 
atingeti de nimic. Evitaţi părțile de teren acoperite cu fâşii de pânză (sunt încă minate). 
Nemţii au lăsat mine pretutindeni, abia a trecut o jumătate de ora de când un om a fost 
omorât, iar alti doi răniţi de către un trăgător de elită neamt, care sta ascuns în pădure, la 
un kilometru depărtare şi care ocheşte cu ajutorul lunetei”. 

Ne regăsim cu toții în spatele unui gard viu, unde cei de la o bucătărie mobilă ne 
pregătesc ceai, biscuiţi şi marmelada, (toate pudrate cu blestematul ăsta de colb). 

Banda noastră de zbor este de-a binelea împănată cu A.A. — cel putin o duzină de Bofors 
în stare de alarmă, cu servanti în poziţie de tragere. Când ne mirăm de marea cantitate de 
tuburi arse ce zac în jurul tunurilor, un sergent ne răspunde să aşteptăm ora unsprezece 
seara, căci atunci vom înțelege mai bine... 

Două ore trec cu dispersarea avioanelor, cu alimentarea lor prin bidoane de câte zece 
litri; suflăm din greu, asudăm, tuşim. Cheltuiesc o groază de timp căinându-mi uniforma. 

Când ziua începe să se topească în noapte, deschidem cutiile primite în ratie; mâncăm, 
cum s-ar zice la botul calului, o felie de şuncă, nişte biscuiţi şi pornim în căutarea unui 
ungher în care să ne petrecem noaptea. 

Tot inspectând cu băgare de seamă livada învecinată, Jacques şi cu mine descoperim un 
cort plin cu scaune, mese. Panouri mari din scândură acoperite cu hărți, covoare din fibre. 
Cu ajutorul păturilor pe care le avem, izbutim să încropim două culcuşuri bunişoare. 

. 

Ora 22:30. E beznă. Ne ducem să fumăm o ţigară împreună cu doi ofițeri canadieni. 

Pe cer scânteiază câteva stele. La sud-est putem zări pâlpâirile incendiilor din Caen. 
Linişte. 

Deodată auzim, în văzduh, bâzâitul unui avion. 

— Ia te uită, zic eu, ciudată treabă. O fi vreun bimotor. Dar cu siguranţă că nu-i un 
Mosquito. 

Ridicăm cu toţii capetele, căutând sa localizam sunetul, care pare a fi aproape la 
verticala. 


1 Ei bine, francezule, fii binevenit în parsiva dumitale țară! 

— Nu-ţi face griji, Pierre, adaugă Jacques, după câteva clipe de gândire. Dacă ar fi fost 
vreun neamt, A.A.-ul ar fi şi deschis focul! 

Dar nici nu şi-a încheiat bine spusele, când un fâşâit specific ne instiinteaza că o bombă 
de calibru mare ne cade chiar pe cap. 

Într-o fracțiune de secundă cei doi ofițeri s-au şi făcut nevazuti. Dispar la randu-mi, în 
zbor planat, sub un camion, iar Jacques, vrând să mă urmeze, se împiedică de rădăcina 
unui măr şi se lungeşte cât e el de mare... Zgomotul e asurzitor. Pământul se cutremură, 
un suflu fierbinte ne biciuie fața, iar schijele incandescente se abat asupra cortului, a 
copacilor, a camionului şi cad apoi, sfârâind, în iarba umezită de rouă. 

Atunci apărarea contra aeronavelor deschide focul. Deasupra noastră cerul se acoperă 
cu o masă mişcătoare de proiectile trasoare de 40 mm, care urcă şerpuind în fascicule 
dese. E lumină ca ziua. Exploziile succesive ne răsună în creieri. Schijele vin ploaie, smulg 
frunze şi crengi, sparg pânzele, cad cu ropot peste bidoanele goale şi camioane... 

Undeva ia foc un Spitfire, iar incendiul atrage Junkers-urile 88 ca pe fluturi. 

Bombele încep să cadă potop - le recunoaştem după sunet: pe cele dolofane de cinci sute 
dintre ele cade atât de aproape, încât suflul ei mă azvârle în văzduh, astfel că mă aleg cu 
un cucui cat toate zilele, căci m-am izbit de diferentialul camionului. 

Un tun Bofors, aflat la mai puţin de zece metri, trage neîntrerupt, în rafale de câte cinci 
focuri. Lătrăturile lui seci ne sparg timpanele... Asurziti, zguduiti, ne ghemuim sub camion 
şi, de frică, nici nu mai suflăm. 

Către ora unu dimineaţa şi-ar face parcă loc o acalmie. Dintr-un salt sunt la cort, să 
caut păturile. Izbutesc să le găsesc sub o învălmăşire de lăzi grele şi de scânduri care au 
căzut când a explodat prima bombă. Dacă am fi fost acolo, ne-am fi pomenit cu toate în 
cap. 

Mă întorc la camionul nostru de sub care, între timp, Jacques a şi ieşit: se scutură de 
praf înjurând. 

Deodată, dinspre Arromanches, unde sunt concentrate convoaiele, se ridică o jerbă de 
trasoare şi, asemenea unei plite de aragaz ale cărei ochiuri se aprind rând pe rând, tot 
cerul se reacopera de flăcări într-o clipită. Proiectoarele spintecă umbra, tasnind ca nişte 
dracusori dintr-o cutie şi încep să pipăie cerul. 

Pe o rază de douăzeci de kilometri în jurul benzii noastre se găsesc, fără îndoială, vreo 
trei mii de piese A.A. şi pentru că instalaţiile radar sunt primitive, iar comanda nu e 
centralizată, toate aceste tunuri — Bofors, de 3,5 țoli, de 7 țoli etc. — trag în baraj oarecum 
la întâmplare, toate odată. Munitiile par inepuizabile, iar cei de la antiaeriană nu-şi ridică 
piciorul de pe pedale. 

Junkers-urile 88 şi Dornier-ele 217, care se schimbă din cinci în cinci minute în formații 
de câte douăsprezece, evoluează în inima acestui infern, dând drumul bombelor în toate 
părțile. Aceasta nu are nicio importanţă, căci capul de pod este într-atât de intesat de 
trupe, de depozite cu muniții, de concentrări de tancuri, avioane etc..., încât nemţii ating 
ținta aproape de fiecare dată. 

Visul acesta urât se prelungeşte până la 3 dimineaţa. Istoviti, inghetati, sfarsim prin a ne 
prabusi în somn, dar sirena de alarmă ne trezeşte peste o ora. 

leşim de prin camioane, năuci, murdari, prafuiti, bărboşi, cu ochii incercanati, cu gura 
încleiată şi... aproape că ne pierdem firea de emoție, căci ne petrecusem noaptea sub un 
camion încărcat cu proiectile de 20 mm! 

Clătinându-ne pe picioare, cu respirația tăiată, ne ducem la camarazii noştri (care nu 
sunt nici ei într-o stare mai bună), lângă popota, unde se face coadă pentru o picătură de 

ceai. Si treaba se lungeste, caci nu-s decat cinci gamele, ceaiul este fierbinte, iar noi 
suntem douazeci si patru. 

Îi regăsim pe cei doi interlocutori canadieni întâlniți în ajun, pe care i-am crezut 
pulverizati de explozie: 

— O, ştiţi, ne spune cu modestie unul dintre ei, acum suntem foarte tari la sprint. De o 
săptămână de când ne aflăm aici, am devenit de neîntrecut! 

În clipa aceea auzim vuietul mai multor motoare care se apropie. Toată lumea se catara 
pe taluzul ce tiveşte pista, să vadă mai bine. Zbang, zbang, zbang! Trei Focke Wulf-uri în 
razmot depăşesc gardul viu la cealaltă extremitate a aerodromului şi deschid focul. 

Îmi amintesc că am auzit şuierul câtorva gloanţe, explozia câtorva proiectile în fata 
noastră pe aerodrom, stârnind nori de praf şi... pfuittt!... I-am bătut pe canadieni cu o 
bună bucată de drum. În adăpost, o avalanşă de piloţi, de gamele, de căni cu ceai, biscuiţi, 
cizme de zbor... 

Din cauza acestei istorii, nu ne-am putut primi nici ceaiul. 

Ne întoarcem la Ford pentru ora dejunului - mai putin cu patru avioane, distruse ori 
avariate în timpul bombardamentului. 

Petrecem două ceasuri sub şfichiul unor dusuri foarte calde. 

e 

Programul de construire al A.L.G.! a fost peste măsură de întârziat în sectorul nostru, 
datorită neaşteptatei rezistențe a nemților la Caen, care, potrivit prevederilor, trebuia 
ocupat în după-amiaza zilei Z. 

În realitate, primele trei piste construite se află, practic, sub focul bateriilor grele A.A. de 
88 mm. Bazenville, unde am aterizat în urmă cu patru zile a trebuit să fie abandonat. 

Până în cele din urmă, aerodromul nostru va fi B-11, la Longues. Personalul de la sol, 
dimpreună cu eşalonul rulant, corturile şi camioanele noastre pleacă deseară pentru a ne 
pregăti baza, astfel că urmează să ne instalăm definitiv în Franța, de unde vom trece la 
acțiune în seara zilei de 18 iunie. 

S-au împlinit patru ani bătuţi, bob numărat, de când generalul de Gaulle a declarat la 
radio Londra: 

„Nimic nu-i pierdut, căci acest război este un război mondial. Aceiasi factori care ne-au 
biruit pot aduce într-o bună zi victoria.” 

Ne întoarcem acasă cu arma în mână. 


17 iunie 1944 


Plecăm definitiv în Franța la ora 8:30. 

Cu două minute înainte, o veste deloc încurajatoare: trei sferturi din materialul nostru s- 
a scufundat prin torpilarea navei TSS, care transporta personalul nostru din primele 
esaloane. Maiorul Grant, medicul, precum si doi ofițeri de intendenta sunt dati dispăruți. 

Panică mare. Alerg cu motocicleta lui Jacques, să-mi adun lucrurile. Fireşte, ca de 
obicei, am prea multe de luat cu mine. Mecanicii mei nu fac altceva decât să insurubeze si 
să deşurubeze panourile demontabile ale Spit-ului meu, pentru a înghesui un maximum de 
bagaje într-un minimum de spațiu. Abia mă mai pot aşeza. Deie Domnul să nu se iveasca 
vreo luptă în timpul patrularii, căci abia mai pot manevra comenzile. Neîndemânaticul meu 
mecanic îmi sparge minunatul termos dăruit de Hazel. Îmi vine să turbez! De nu s-ar 
desprinde sacul paraşutei, care de bine de rău a fost legat în sfori după instalația de radio; 
ar bloca cu siguranță comenzile. Placa dorsală a blindajului desurubata, pentru a se putea 


1 Terenuri de aterizare înaintate. 

vari acolo sacul meu cu asternut si trei paturi suplimentare. Aparatul foto, dimpreuna cu 
casca de otel, sunt legate de pompa de mana. 

Am şi doi cârnaţi uriaşi, daruiti de popotierul de la Ford; apoi, pistolul, munitiile şi vesta 
de salvare în care am îndesat portocale. 

Odată instalat şi închingat în carlingă, mi se aruncă vreo douăsprezece pâinişoare 
rotunde, proaspete, destinate personalului eşalonului mobil, care de opt zile nu a avut 
parte decât de biscuiţi... 

Nu ştiam încă unde vom ateriza: B-5, prevăzut întâi a fi aerodromul nostru, a fost iarăşi 
ocupat de nemți. 

Toată noaptea am lucrat pentru a pune la punct cât mai multe avioane cu putinţă. Ca 
urmare, plecăm cu un număr de optsprezece. Escadrila 132 are douăzeci, iar a 453-a — 
şaptesprezece. Toate aceste Spit-uri se îngrămădesc, cum pot şi ele, în mare neorânduială, 
pe pista de plecare. Ca prin minune nu are loc nicio ciocnire. 

Toată lumea decolează fără necazuri şi izbutim să alcătuim formaţii de câte patru. Fac 
formaţie cu căpitanul, care avea să fie silit să se întoarcă la Ford, după doar câteva minute 
de zbor, din pricina unor buclucuri de ordin mecanic. leşirea se desfăşoară fără incidente. 
La scurtă vreme după aterizarea noastră la B-9 — Bazenville - ne-am şi aruncat într-o 
tranşee, spre a ne adăposti de obişnuitul nor de praf, când iată că aproape o duzină de 
Messerschmitt-uri vin să patruleze deasupra aerodromului, pentru a efectua acoperirea a 
doua Focke Wulf-uri care executau un atac la sol asupra lui B-7. Escadrilă de Spitfire 
norvegiene intră în horă, astfel că un 109 este doborât la câteva sute de metri de noi. 
Neamtul sare cu parasuta. 

Toată ziua se scurge pe B-9 — dogoare, nisip, colb in ochi, in nas, în gură. Nimic de 
mâncare, nici băutură. Tigarile sunt şi ele pe sfârşite. Cât de rău imi pare dupa termosul 
meu plin cu ceai bine îndulcit! În timpul aşteptării de alarmă, stau de vorbă cu câţiva 
țărani veniți să caşte gura la avioanele noastre. Ce mai încolo şi încoace, au aerul că-şi bat 
joc grozav de ce facem noi, iar ceea ce îi preocupă mai ales este faptul că văd banda 
noastră de zbor muscandu-le din tarini. 

După-amiază executam câteva patrulări, în formaţii de câte patru: bombele ni le 
semănăm asupra unor obiective diverse. De a mea mă descotorosesc pe micul pod de la 
Mezons. 

La ora cinci, masa în curtea unei ferme. Muream de foame, nu alta. Un istet a izbutit să 
găsească nişte cartuşe a câte 200 ţigări; ce binevenite sunt! Ferma se găseşte la marginea 
unei padurici; totul pare atât de calm; şi departe de război... Bubuitul artileriei care 
macină Caen-ul ajunge până la noi în răbufniri, asemenea unor tunete dintr-o seară de 
vară. 

Între timp, în faţa noastră, într-un lan frumos, cu grâu de aur, care se întinde pe coasta 
dealului, trei tancuri Sherman prefăcute în tăciuni. Foarte aproape de locul acela, la 
umbra unui gard din măcieş înflorit, un mormânt proaspăt, acoperit cu flori; şi o tăbliță 
simplă bătută în crucea de lemn: 


Aici odihnesc rămăşiţele a nouă soldați şi ofițeri 
din batalionul 10 al Royal Armored Corp! 
Au murit pentru Franța. 

Rugaţi-vă pentru ei, 

13 iunie 1944. 


1 Corpul regal de blindate. 

Putin mai departe, in spatele gardului viu, un tanc Tiger, nimicitorul celor trei Sherman, 
uriaş şi îngrozitor ca şi cadavrul unui monstru preistoric; a fost lovit de un Typhoon 
lansator de bombe-rachetă. La prima vedere, pare intact. Apropiindu-te, desluşeşti trei 
orificii mici - două deasupra uneia dintre senile, iar celălalt în chiar inima crucii negre de 
pe turelă, sub ţeava lungă a tunului de 88. Curioşi, Jacques şi cu mine ne ducem să-i 
cercetăm interiorul. O masă informă, rău mirositoare, asemenea unui cauciuc ars s-a 
scurs pe scaunul conductorului, pe cutiile cu muniții şi acoperă podeaua. Scotocesc cu un 
bat; greata mi se urcă in gâtlej cand dau de o tibie, de care mai stau prinse câteva 
tendoane. 

e 

Către sfârşitul serii primim ordinul să aterizăm pe B-11, adică la Longues, în apropiere 

de Arromanches, unde se află instalat aerodromul nostru. 
e 

Opt avioane au misiunea de a executa patrularea de seară, in două formaţii. Ken 
conduce una, eu pe cealaltă. Avioanele rămase pleacă de-a dreptul la Longues. Jacques se 
oferă să ne instaleze cortul. 


Patrula — R.A.S. 

Aterizam la Longues si-i reintalnim cu placere pe mecanicii nostri. Au lucrat, vreme de 
trei zile, la amenajarea bazei si par nişte hirsuti, nişte adevarati sălbatici... 

A doua noapte în Franţa -— patru raiduri nemtesti în timpul nopţii - prin urmare nu 
închidem un ochi. Ciudat, ne sculăm ca să admirăm focul de artificii al apărării 
antiaeriene. 


£ lätim scuttd 


Ce tragedie cumplită! 

Trebuie să te fereşti de blestematii ăştia de vânători germani ca de ciumă - nu ştii 
niciodată cu cine ai de a face. 

. 

Ora 17:30. Condusi de A.C.S., atacăm un convoi de camioane în împrejurimile Beny- 
Bocage-ului. Cu norii aceştia joşi şi cu blestemata asta de A.A., sistemul pe care îl 
inaugurăm, acela de a zbura în două patrule - una alcătuită din două avioane, alta din 
patru - nu-mi spune mare lucru. 

Astăzi zbor cu o patrulă excelentă: Jimmy ca numărul meu 2, Bruce Dumbrell, ca 
numărul 3, şi Mouse Manson ca numărul 4. Cu ei nu mai este nevoie de multe explicații 
radiofonice. O simplă legănare din aripi, şi se află în poziţia aliniată — formație de urmărire 
şi luptă. 

— Hullo Pierre, two aircrafts eleven o'clock.! 

Jimmy imi anunta doua avioane mult inainte, la stanga. Ele zboara la rasul copacilor. 

Le identific, de la trei mii de metri — sunt Focke Wulf-uri. 

Previn pe A.C.S. care nu raspunde, larghez rezervoarele si acceleram. 

Câştigăm un uşor avans asupra lor. Pesemne ca escortează ceva de pe drum, poate 
convoaie mari, prioritare, de camioane-cisterna pentru Panzer-ele incoltite înspre Bény- 
Bocage. 


1 Alo, Pierre, doua avioane la ora 11! 

La o mie de metri, părăsesc acoperirea solului şi intru pe verticală, pentru a trece în 
poziţia de luptă. Ne zăresc îndată şi urcă rapid spre noi. 

În aceeaşi clipă chiar A.C.S, şi numărul său 2 ne taie calea şi trec printre noi ca orbii. 
Pentru a evita o ciocnire, degajez, dar formația patrulei mele este ruptă. 

Indrazneti, cei doi nemți atacă la verticală. 

Sunt doi tipi puternici. Manevra lor temerară mă lasă cu gura căscată. 

Luasem, ce-i drept, măsuri ca să le tai calea în nori, dar nu mă aşteptasem să-i văd 
peste noi atât de iute. Datorită greşelii acestui nou comandant de escadră am pierdut 
avantajul inițial. 

Înainte chiar de a fi putut executa cea mai mică mişcare de apărare, un uriaş motor în 
stea îmi răsare în parbriz, iar jetul unor trasoare mă orbeste... Instinctiv trag de manşă, 
simt vârtejul elicei sale asupra ampenajelor mele; evit la timp un copac. 

Virez cu disperare, cu manşa în pântece, la timp pentru a vedea la sol o explozie 
formidabilă, un nor gros şi negru lângă o fermă. O aripă a Spit-ului se smulge de la locul 
Cie. 
A.C.S. şi numărul său 2 au dispărut. 

Al doilea Focke Wulf urmăreşte un Spit care pare din cale afară de înnebunit, dar care 
reuşeşte să se strecoare în nori, nu înainte de a fi încasat două, trei proiectile. 

Il angajez pe neamt, care întoarce atât de strâns, încât trec pe lângă el fără să pot 
executa o corecție necesară tragerii. Atenţie, ăsta ştie multe... 

— Hullo Max Red Section, Red Two here, please help me; I have had iti! 

Este Jimmy care cheamă în ajutor. 

Focke Wulf-ul se întoarce spre mine cu perfidie, în glisada; sunt deci silit să degajez atât 
de puternic, încât rup legătura şi nu-mi revin decât exact la timp, la rasul copacilor, prin o 
jumătate de tonou foarte riscant. Cu inima la gură. 

Tintesc la randu-mi Focke Wulf-ul, dar animalul alunecă iscusit pe aripile-i scurte şi îmi 
scapă. 

Iau din nou înălțime, executând un Immelmann. 

A.A. se porneşte iarăşi — deci iarăşi obişnuita încâlceală de săgeți roşii şi verzi. 

Urc spre nori cu motorul în plin. 

Focke Wulf-urile au dispărut: lupta a durat poate şaizeci de secunde. 

În clipa aceea, in fata mea, zăresc un Spitfire care coboară în zbor planat, cu elicea în 
ralanti. Din radiatoarele găurite ţâşneşte un nor prelung de glicol aprins... 

Cand îi citesc matricola, un şoc îmi taie răsuflarea — LO-S înseamnă Jimmy... 

Trec foarte aproape de el, să văd bine şi chem: 

— Hullo Jimmy, are you O.K.?? 

Niciun raspuns. 

Aş vrea să fac ceva, să-l ajut, să nu asist neputincios şi îngrozit la moartea unui bun 
prieten... Nu pot deslusi în carlingă decât o formă imprecisă, mototolită, prabusita peste 
manşă, iar în spate, chiar pe fuzelaj, un şir de sfâşieri în seton, spatiate regulat... 

— Bail-out, try, please, for Christ's sake, Jimmy!’ 

Usurel, Spit-ul trece intr-un picaj din ce in ce mai accentuat, de parca ar fi vrut sa 
execute o buclă exterioară. Închid ochii; o greață amară imi urcă in gâtlej... 

... Pe marginea unei şosele, un morman de jăratic şi atât. 


În timp ce mă întorc la bază, simt lacrimi prelingându-mi-se pe obraji. 


1 Alo, secțiunea Max Roșu, aici Roșu 2. Ajută-mă, m-au văzut! 
2 Alo, Jimmy, ești bine? 
3 Sări, Jimmy, te implor în numele cerului, sări! 

Ce va spune Max? Si toate acestea din pricina lui Clueless Claude. De s-ar fi intors 
Dumbrell. Sa fii bătut în asemenea condiţii — patru contra doi — e o ruşine! Fa, Doamne, să 
se fi întors Bruce, căci singur nu m-aş pricepe să explic toată istoria! 

Bayeux... Şi, în sfârşit, Longues. 

Văd un grup care se agită în jurul unui Spit strivit la marginea şoselei. Fac o trecere pe 
deasupra, să verific. Pilotul, cerul fie lăudat, face semne cu braţele. Este Bruce, teafăr. 

După aterizare, îl găsesc pe Sutherland prăbuşit. A fost înlocuit, atunci chiar, la 
comanda sa, iar moartea lui Jimmy, cea a lui Mouse Manson, prietenii săi intimi, îl 
copleşeşte. Când află în ce împrejurări, îl apucă una din furiile acelea cumplite şi, 
dimpreună cu căpitanul, îl ținem să nu facă o nebunie. 

Ne hotărâm ca după cină să mergem la James Rankin, spre a-i vorbi deschis despre 
situația îngrozitoare pe care a creat-o venirea noului comandant de escadră. 

Ken Charney trece provizoriu la comanda escadrilei, până la înlocuirea lui Max, iar 
Jonssen, norvegianul, ia în primire secțiunea B. 


° O lupti în cath 


29 iunie 1944 


Plouă cu găleata; pe geamurile boltite ale carlingii mele, apa se prelingea în mii de 
firişoare, asemenea unui păr lung, unduitor la nesfarsire. 

Din pricina presiunii aerului, apa se infiltrează pe la îmbinări, se adună in fantanite care 
curg de o parte si alta a colimatorului si îmi cad pe genunchi. Pe fiecare pulpă vad cum se 
lateste pe pantaloni, clipă de clipă, o pată umedă. 

Cobor şi mai mult, printre copacii pe care, prin toată mizeria asta, mai degrabă îi ghicesc 
decât îi văd. 

Marame de ceață stau agatate de coamele dealurilor. 

Repet inconştient, ca într-o obsesie: o să intru într-o linie de înaltă tensiune... o să 
intru... o să intru... 

Deodată cerul se lărgeşte şi, ieşit din pânza ploii, mă afund într-o cavernă întunecată cu 
reflexe verzui ca de acvariu, străjuită de coloane de ploaie. Un licăr straniu izbuteste sa se 
strecoare prin spărturile norilor, clădind curcubeie palide ce se anină de plafonul târâtor 
asemenea unor pânze de păianjen. 

Apoi din nou înfundarea într-un abur opac care estompează contururile peisajului, 
ascunzandu-i capcanele. Pe cupola carlingii suvitele de apă încep a se impleti. 

Fiecare din virajele executate anume pentru a evita şuvoirea apei mă face sa mă pierd, 
tot mai tare. Înnebunit, zguduit de manevre violente, compasul se învârteşte încet ca o 
sfârlează vlaguita, se opreşte o clipă, apoi, cu părere de rău parcă, porneşte iar, in sens 
invers. Mă rătăcesc cu adevărat. 

Orizontul îngust dezvăluie un sir de coline necunoscute, scaldate in lumina amurgului; 
drumuri nestiute se succed unele după altele, se întretaie, satele inecate în ceață se 
învălmăşesc. Printr-o uşă deschisă, văd pâlpâind în prag, o clipă, licărul cald al unui foc... 

Nu pot nicidecum determina poziția. Nu îndrăznesc să cer prin radio un cap. În fiecare 
clipă mă aştept să nimeresc într-o zonă cu A.A., în mijlocul unui aerodrom său al unei gări 
de triaj straşnic apărate. 

Încep să simt neliniştea singurătăţii — totul pare duşmănos. Din fiecare gard viu, din 
fiecare răspântie ori lizieră mă aştept să vad țâşnind jetul ucigator al trasoarelor... Sunt 
pierdut... m-am rătăcit... m-am rătăcit... rătăcit... rătăcit... 

Asta-i, nu am încotro! Urc prin mizeria care mă împresoară. Orizontul meu artificial e şi 
acum tot învălmăşit, dar o să risc un urcuş în P.S.V.!, la clinometrul, la limbă şi bilă. 

Cupola carlingii s-a acoperit de abur. 

Urc vertical, cu ochii ţintă la aparatele de bord. 

Avionul e cu totul înfăşurat în ceață. Nu-i mai văd nici vârfurile aripilor pe care le simt 
scuturate de nevăzute vârtejuri de aer caldut. 

les la trei mii de metri, în mijlocul unui labirint de nori. Cumuluşi nemaipomenit de 
mari, în formă de turle, tasnesc din masa lor, săgetează cerul albastru până la înălțimi 
ameţitoare, formează canioane, culoare ciclopice cu pereţi de zăpadă orbitoare... 

Decupată de soare, umbra Spit-ului meu se aseamănă cu un marsuin zbenguindu-se în 
siajul unei nave. Ea sare din nor în nor, le împrumută forma, se apropie, se depărtează, se 
mistuie prin spărturile lor, escaladează albele ziduri. 

Cu direcţia de zbor spre nord, — sunt în afara razei de acțiune a antiaerienei — urc către 
coastă, unde îmi va fi mai uşor să determin poziţia. 

Oricum, mă simt tare singur, iar sentimentului de independență pe care ţi-l dă 
vânătoarea liberă îi ia locul unul de vagă nelinişte. În ultimele zile, nemţii au acţionat 
puternic pe meleagurile acestea şi aş prefera, acum, să fiu însoțit... 

Încep să cercetez cu atenţie soarele şi albastrul cerului. Pentru oricine s-ar găsi 
deasupra, Spit-ul meu se detaşează probabil pe fondul norilor, vizibil de la distanțe 
kilometrice. 

Arunc o privire asupra benzinei — încă vreo cincizeci de galoni... 

Minutele se scurg. Cred că mă aflu acum destul de aproape de coastă şi aş dori mai 
degrabă să ies pe sub nori deasupra Franței, decât să răsar în mijlocul Mânecii, deasupra 
unui convoi naval american cu apărare A.A. slabă... 

Nu am consumat nici măcar un proiectil din tunurile mele şi poate că aş putea preface 
în țintă un camion german. 

În timp ce tocmai ocolesc un nor, descopăr pe neaşteptate cam zece puncte negre care se 
apropie cu viteză, cu o viteză atât de mare, încât m-au ajuns înainte ca eu să fi putut 
schița cea mai mică manevră. 

Zboară la dreapta mea. 

Drace! Sunt Focke Wulf-uri! 

M-au identificat şi ei prea bine, astfel că se desfac în formaţie perfectă, de câte două, 
spre a-mi tăia retragerea. Eu eram în regim de croazieră; ele făceau cam 580 km pe oră: 
nicio nădejde să scap urcând - două dintre ele se şi află de altfel pe verticala mea, 
legănându-şi aripile... 

Trebuie să izbutesc o fugă în nori şi să scap de ele in P.S.V. 

Pentru o fracțiune de secundă mă găsesc în spirală coborâtoare cu o pereche de Focke 
Wulf-uri deasupra, o alta execută o trecere frontală, alta dedesubt şi în sfârşit ultima care 
ia poziție pentru a-mi tăia retragerea... 

Lansatorul de bombe agăţat între cele două radiatoare îngreunează Spit-ul şi-i 
micşorează viteza. Trebuie să mă descotorosesc de el. Trag cu disperare de maneta de 
largare, dar aceasta, givrată probabil, rezistă... Lac de sudoare, mă proptesc în ea îndârjit, 
trag cu putere — dar maneta cedează şi îmi rămâne în mână, împreună cu o bucată din 
cablul de transmisie... 


1 Zbor fără vizibilitate. 

Evit o trecere laterală, mulțumită unui glisaj rapid, şi, înainte ca o altă patrulă să atace, 
lăsându-mă cu toată greutatea trupului pe comenzi, fac din nou un viraj răsturnat în 
partea opusă... 

Dracel... 

Tunurile mele continua sa fie zavorate, iar Focke Wulf-ul care a provocat apasarea 
instinctiva a degetului meu mare pe tragaci, in timp ce el imi aparea in colimator, defileaza 
la zece metri distanta de mine... 

Dumnezeule! Unde au dispărut toți nemţii? Nu mai văd decât patru! 

Îmi amintesc vag de regula vitală: Look out for the Hun you don't see: that's the one that 
will shoot you down! — „Întotdeauna, neamtul pe care nu-l vezi te doboară...” 

Trag atât de tare de manşă, încât o clipă ametesc. 

Nici nu pot întoarce capul, dar simt că cei care au dispărut sunt acolo, deasupra, că 
aşteaptă doar un prilej să se năpustească. 

Evit la timp o rafală de trasoare, degajând brusc în sus; din nefericire, manevra aceasta 
mă face să pierd din terenul cu atâta trudă câştigat şi care mă purta spre norul meu 
salvator. 

Sunt lac de apă. Un tremur nervos în piciorul stâng îi răpeşte acestuia toată puterea. Mă 
fac mic în carlingă, îmi lipesc coatele de trup şi îmi plec capul, astfel încât să fiu mai bine 
acoperit de placa de blindaj dorsală. 

Trasă de forța centrifugă, masca de oxigen îmi lunecă şi îmi astupă nările. Nu pot să o 
împing la loc, căci amândouă mâinile sunt încleştate pe comenzi. Încerc să respir pe gură 
şi simt un firicel de salivă prelingându-mi-se de-a lungul bărbiei până la fular. 

Totul nu mai este acum decât o chestiune de timp. Nemţii sunt siguri de pielea mea; 
atacurile lor, perfect coordonate — o trecere la dreapta, urmată de una la stânga - ma vor 
prinde dintr-o clipă în alta la strâmtoare. Membrele mi se îngreunează; tendoanele şi 
muşchii gâtului se contractă, arterele imi zvâcnesc puternic în tâmple, la încheietura 
mâinilor, sub genunchi: 

Praful, bulgăraşii de pământ adunaţi sub scaun, desprinşi din pricina violenţei 
manevrelor mele zboară prin carlingă, iar o picătură de ulei noroios îmi intră în ochi ca un 
ascutis de lance. 

Deodată, un snop de trasoare mă impresoara strâns. Arunc o privire in oglinda 
retrovizoare si imi simt inima zvacnind in gat; la mai putin de cincizeci de metri in spatele 
meu, cu aripile iluminate de focul celor patru tunuri ale sale, un Focke Wulf 190. 

Ca prin vis imi amintesc că o secundă am fost paralizat, înghețat pana in măduva 
oaselor, că am simțit atunci un val fierbinte împroşcându-mi fata. Instinctul de apărare a 
acționat pe dată; o lovitură zdravănă de picior în palonier, manşa trasă până la pântece, 
apoi către pulpă fac ca avionul să zvâcnească într-o singură mişcare continuă. Violenţa 
propriei mele manevre mă uimeşte. Un văl negru îmi trece prin fața ochilor. Simt atunci în 
fuzelaj ca o sfâşiere: ffrrraafff zbang! Din fericire, placa de blindaj dorsală încasează toate 
schijele... 

Mă regăsesc pe spate şi-i văd pe cei patru asaltatori ai mei, surprinşi de neaşteptata-mi 
evoluţie, defilând sub mine. 

A sosit momentul. Trec pe verticală şi mă afund în stratul de nori. 

Sunt salvat! 

Îmi stabilizez de bine de rău aparatul - mai mult rău decât bine, căci instrumentele s-au 
dereglat — şi oftez a uşurare. Încerc comenzile. Totul pare să răspundă. Temperaturile 
motorului sunt normale — nicio parte vitală a aparatului nu pare să fi fost atinsă, în niciun 
caz prea grav. 

Evoluez timp de trei sau patru minute, schimband capiii compas din treizeci in treizeci 
de secunde. Acum cred ca i-am pierdut pe drum; oricum, este mai prudent sa iesi pe sub 
nori, decat pe deasupra, unde pesemne ca ma asteapta. 

Acum, mă simt mai pierdut ca oricând şi nu mi-au mai rămas decât 30 galoni de 
benzină... Nu-i chip de determinat punctul în care mă aflu, căci harta nu cuprinde şi 
regiunea aceasta. Fac greşeala - aveam să-mi dau seama mai pe urmă - să iau cap compas 
spre nord-est, întrucât credeam că în timpul luptei am deviat spre vest. 

Trec peste un râu larg, care nu poate fi decât Sena; dar reperul este vag: Sena are 
meandre, iar vizibilitatea mea — infectă. Nu cutez să cobor din nou spre Le Havre, căci de-a 
lungul fluviului, nemţii au instalat puternice poziţii A.A., spre a ocroti podurile neîncetat 
atacate de avioane Thunderbolt şi Typhoon. 

Trebuie să iau o hotărâre: benzina scade. Reduc la minim gazele şi trec elicea pe pas 
mare. 

Am impresia că mă aflu cam la cincizeci de kilometri sud-est de Rouen. Zbor chiar 
dedesubtul norilor, pentru a mă putea refugia în ei de îndată ce A.A. va trage asupră-mi şi 
înaintez de-a lungul unei căi ferate, care trebuie să mă readucă la Rouen, fără prea multe 
necazuri. 

Aş putea, la nevoie — dacă ocazia se prezintă — să presar vreo duzină de proiectile peste o 
locomotivă. 

Tocmai analizam aceste perspective optimiste, când la o mie de metri înaintea mea apare 
un avion urmând aceeaşi linie. Îmi balansez Spit-ul, pentru a examina mai bine pe cel 
întâlnit; este un avion german, un Focke Wulf 190. 

Sunt sigur că nu m-a văzut. Trebuie să fie unul din blestematii ăia care m-au făcut să 
trec prin clipe grele; pesemne că s-a pierdut de complicii lui prin ceaţă... 

O discretă privire în juru-mi mă încredințează că sunt singur. Cu prudenţă, „în vârful 
picioarelor”, mă pregătesc de răzbunare. 

Nu îndrăznesc să împing prea tare maneta de gaze pentru a-l ajunge din urmă, căci 
benzina mi-e drămuită. Mă mulţumesc să pic uşor, transformând cei patru sute metri ai 
mei de altitudine în viteză, şi mă plasez exact în spatele lui, în unghiul mort al ampenajelor 
unde nu mă poate vedea, la mai putin de trei sute de metri. Inconştient, pilotul Focke Wulf- 
ului se distrează sărind peste stâlpii de telegraf şi peste gardurile vii ce tivesc balastul, 
zbenguindu-se în dreapta şi în stânga, ceea ce îl transformă într-o ţintă dificilă... 

Trag uşor de manşă, pentru a evita efectul contracurentului şi îl ochesc. Îmi umple 
acum colimatorul, al cărui reticul strălucitor dansează pe cupola carlingii sale. 

Trăiesc într-adevăr senzația că săvârşesc un asasinat, în clipa în care apăs pe trăgaci. 
Fireşte, prima rafală — singura — îşi atinge ţinta, iar Focke Wulf-ul se mistuie într-un nor de 
tandari. 

Dupa ce fumul s-a mai risipit, il vad intrand intr-un viraj la stanga, cu o jamba a 
trenului de aterizare pe jumatate scoasa, cu motorul in flacari. Secera sirul de copaci ce 
tivesc şoseaua din apropierea unei bariere si se fărâmă pe o câmpie învecinată unde si 
explodează. 

Mai trec de două, trei ori pentru a filma rămăşiţele care ard — spre a dobândi omologarea 
— şi mă întorc la bază. 

Întoarcerea este un coşmar, căci benzina mi-e măsurată până la ultimul strop. Wing 
Commander Yule mă îmbărbătează prin staţia de radio, şi îmi dă un cap compas direct, 
adăugând că, de prefer, mă poate deturna spre un convoi unde voi sări cu paraşuta. 

Mai bine încerc, totuşi, să mă întorc la bază. În trecere recunosc viaductul Mirville, pe 
care noi îl bombardasem în picaj cu câteva săptămâni în urmă. Nemţii au început să repare 

cele două arcuri tăiate ale podului: mă strecor şi scap de proiectilele scuipate din direcția 
eşafodajelor. 

Aterizez pe B-11, numai cu patru litri de benzină în rezervoare şi mă las ocărât, nu 
glumă, pentru faptul că m-am plimbat singur atât de departe, fără să dau de ştire nimănui. 


° he victor pi ynill 
2 iulie 1944 


— Scramble, South-East of Caen. As many aircrafts as possible!! 

Urletul lui Frank ne smulge din toropeală. 

Panică mare! Unde sunt piloții? Avioanele sunt pregătite? 

Majoritatea piloților se află la masă si, fiindcă escadrila s-a întors tocmai din misiune, 
doar câteva avioane sunt alimentate. 

Îmi iau în trecere casca din cui, caut o clipă manusile, pe urmă renunt; si, incheindu-mi 
înfrigurat vesta de salvare, cer în fugă lungimea de undă a operației. 

— Channel „B”! Hurry up for Christs sake!? îmi strigă Ken, care a si pornit într-o goană, 
ca un bezmetic, spre avionul său. 

Din fericire bătrânul meu LO-D este pregătit, iar mecanicii mei, care au auzit soneria de 
alarmă imediată, s-au şi urcat pe aripă, îmi întind parasuta pe jumătate încheiată, pe care 
mi-o trag pe mine ca pe o vestă, în timp ce Woody îmi porneşte motorul. 

Mă leg repede în chingi. Trei avioane din secțiunea B şi-au si luat zborul într-un nor de 
praf, iar Ken mă aşteaptă cu motorul în ralanti, la marginea pistei. Iau poziția şi plecăm. 

Vremea e ciudată: 8/10 acoperit la nouă sute metri, 5/10 la două mii şi un banc mare 
de stratus? pentru tot sectorul nostru, până la canalul Orne. La trei mii cinci sute metri, o 
pătură de 10/10 de strato-nimbus. 

Ken şi cu mine izbutim să-l ajungem din urmă pe Frank, căpitanul şi pe Jonssen 
norvegianul, la o mie opt sute de metri deasupra Caen-ului. 

Controlul operational ne dă direcții vagi de patrulare si indicatia de atenție in ce priveşte 
două avioane neidentificate care circulă în nori, prin preajma noastră. 

Urcam pana la două mii de metri, exact până la nivelul celui de al doilea strat de nori. 
Departe, de neatins, se văd câteva puncte suspecte printre norii cumulus. 

Deodată răsună în căşti glasul lui Frank; 

— Look out chaps. Prepare to break port!4 

Execut un uşor viraj la stânga, ridic ochii. O masă compactă, de patruzeci de vânători 
germani, tasnesc din nori, la o mie metri de noi. Încă nu-i putem identifica — or fi 
Messerschmitt-uri ori Focke Wulf-uri — dar un lucru e sigur, sunt nemți. Nu te poți înşela 
asupra felului lor de a zbura - legănările neliniştite şi nervoase ale aripilor, formația lor, la 
prima vedere dezordonată. 

Un ametitor val de căldură mi se urcă la cap, iar mâna îmi tremură atât de tare, încât 
sunt nevoit să execut de trei ori gestul de a scoate piedica tunurilor. Astăzi mă simt în 
formă. 


1 Decolare de alarmă, sud-est de Caen - cât mai multe avioane cu putință! 
2 Frecvența „B”! Dumnezeule, grabeste-te! 

3 Pânză continuă de nori. 

4 Atenţie, băieți, pregatiti-va să degajati spre stângă? 

Instinctul, mecanizat de lungile antrenamente, actioneaza: strang mai tare centura de 
siguranta, ma ghemuiesc si imi urc picioarele pe palonierul de lupta. 

Întărâtarea se strecoară in muşchi treptat, mă gâtuie. Temerile se spulberă toate. 
Degetele mele vibrează în armonie cu comenzile, aripile avionului cresc parcă din pântecele 
meu, iar pulsatiile motorului îmi vibrează în oase. 

Încerc să urc în spirală. 

Atenţie! 

Primii cincisprezece nemți dau drumul rezervoarelor suplimentare, se desfăşoară în 
evantai şi pică spre noi. 

— Break port! Climbing!! 

Cu motoarele în plin, cu trei mii ture pe minut, facem fată avalansei. 

Sunt Focke Wulf-uri 190. 

Spit-ul meu urcă la 45 de grade, agăţat de elice. Interceptez în trecere primul grup care 
pică în şir indian, asupra formaţiei lui Frank; acesta săvârşeşte greşeala de a pica spre 
nori, pesemne spre a lua viteză, uitând de principiul vital: Să nu-i întorci niciodată 
inamicului spatele. 

e 

Izbutesc să trag în trecere o rafală asupra conducătorului patrulei germane, a cărui 
aripă se învăluie în lumina exploziilor, iar trei, patru răbufniri de fum alb pornesc şi se 
destramă în dâra acelui 190. 

Două Focke Wulf-uri „bot-lung” execută o trecere strânsă frontală, iar trasoarele 
Mauserelor lor MG 151 de 20 mm proiectează lungi tentacule strălucitoare, care unduiesc 
prin văzduh, încolăcindu-se apoi în lovituri de bici pe sub fuzelajul meu. 

Cerul începe să se invarteasca, sfartecat de cruci negre... 

Într-un duel aerian, la şapte sute cincizeci kilometri pe oră, simți mai mult decât vezi 
avioanele care se rotesc, anonime, până ce ochii ți se fixează deodată asupra unuia dintre 
ele. 

Iata şi adversarul meu! 

Este un Focke Wulf. Se învârte şi-i văd crucile negre tivite cu galben, carlinga în soare. 
Îşi leagănă aripile, caută si el un adversar. 

Iată-l prins în colimator. Voi deschide oare focul? Încă nu. Răbdare... e prea departe. 

Dar m-a văzut, face o ranversare pe dreapta şi virează brusc. Două fire subțiri, albe, de 
condensare se ivesc la vârful aripilor lui pătrate. Trece pe verticală, drept în văzduh, ca o 
lumânare. Deodată se întoarse pe spate cu atâta violenţă, încât inerția continuă să împingă 
burta galbenă a avionului către soare, în ciuda comenzilor acționate cu putere... 

În sfârşit, mi-e la îndemână! 

Degetul mare striveşte trăgaciul, iar tunurile mele zguduie ca o furtună aripile Spit-ului. 
Dintr-o mişcare a manşei fac în aşa fel ca reticulul luminos al colimatorului să lunece 
asupra neamtului, a elicei sale care taie încet văzduhul, asemenea unei patetice mori de 
vânt. 

Sunt acum atât de aproape de Focke Wulf, încât îmi sar în ochi cele mai mici amănunte. 
Este un „bot-lung”, dintre cele noi noute, cu motor Daimler Benz în linie. 

Am început a desluşi chiar şi flăcările albastre ale eşapamentelor, dâra de oxid lăsată de 
gazele ce ard de-a lungul fuzelajului său. Spinarea îi este de un verde ca smaragdul, iar 
burta verde-deschis, culoarea ştiucilor pe care cândva le pescuiam în Mayenne... 


1 Degajare pe stânga! Urcare! 

Dintr-odata, imaginea atat de clara, de limpede, se tulbura... Stralucitoarea carlinga se 
sparge bucățele. Proiectilele mele de 20 mm intra, sfâşie, urcă spre motor într-un dans 
ucigător de explozii şi scântei care topaie pe învelişul de aluminiu. 

Apoi, erupția de flăcări, de fum negru, gros, care târăşte dupa sine cocoloaşe 
incandescente... 

Iadul acesta trebuie evitat. Mă las cu toată greutatea trupului asupra comenzilor, iar 
avântul avionului meu îmi îngăduie să mai văd o singură dată doar Focke Wulf-ul care 
dispare în jos, ca o cometă prinsă de convulsii, spre giulgiul de nori ce acoperă canalul 
Orne... 

Drama a durat numai câteva secunde. 

Nicicând nu am simțit mai puternic ca în dimineaţa aceasta neaşteptata spaimă care te 
gâtuie după doborârea unui avion inamic. Toată energia adunată până atunci se destramă 
dintr-o dată, pentru a face loc unei senzaţii de oboseală. Toată încrederea aceea în tine 
însuți, dispare; trebuie reîncepută istovitoarea muncă de realcătuire a energiei, de ascutire 
a atenţiei, de reincordare a muschilor istoviti. În asemenea clipe ai lăsa cu plăcere totul 
baltă, dar iată că te lansezi în manevre nebunesti, de parcă toate avioanele duşmane, toată 
acea Luftwaffe coalizată şi-ar îndrepta amenințarea numai asupra ta... 

Şi atunci se reaprinde scânteia, blocul carne-metal se reconstituie... 

La dreapta mea, un Spitfire degajeaza şi pică în spatele unui Focke Wulf; întrezăresc vag 
matricola LO-B -— este Ken. Trebuie să-i asigur acoperirea şi, în timp ce evit câteva treceri 
hotărâte ale mai multor Focke Wulf-uri 190, prea repede lansate pentru a mă putea urma 
într-un viraj strâns, cobor în spirală. 

Ken trage; din aripi încep a-i izvori lungi dâre de fum brun şi un şirag de tuburi arse. 

Preocupat, slăbesc o clipă supravegherea. 

O umbră tasneste, îmi acoperă carlinga. Ridic capul la zece metri deasupra mea, uriaş, 
un Focke Wulf, cu burta-i cenusie manjita de ulei, mă depăşeşte. Nu m-a nimerit si 
deschide focul asupra lui Ken. 

Instinctiv, reduc complet gazele, trag uşor de manşă şi mi-l aliniez pe duşman în 
colimator; deschid, de la mică distanţă, focul. Jetul de oțel scuipat de patru mitraliere şi 
două tunuri de la aproximativ cincizeci de metri pătrunde în chiar încastrarea aripii drepte 
cu fuzelajul. Zguduit, Focke Wulf-ul glisează cu putere spre stânga, apoi, învăluită într-o 
jerbă de scântei. Aripa dreaptă se îndoaie, se desprinde într-o largă mişcare circulară, 
zdrobeşte ampenajul şi trece ca un vârtej la câțiva metri de mine, într-o ploaie de 
sfaramaturi. 

Abia revenit din uluire, sunt atacat de alte şase Focke Wulf-uri. Un dans desantat. Mă 
zbat, leoarca de sudoare, ca un drac intr-un agheasmatar. Mansa luneca in mana-mi 
umeda si fara manusa, zgariind-o. 

La opt sute de metri deasupra mea, patrula lui Frank se apara cum poate in mijlocul 
unei inviforate mase de Focke-Wulf-uri. 

Singurul mijloc de a ieşi din bucluc este să se menţină într-un viraj continuu, în timp ce 
toate avioanele duşmane îşi urmează tactica obişnuită: atacuri în picaj urmate de 
„lumânări”. Anumiți factori ne sunt de altfel în avantaj. Luptam la douăzeci de kilometri de 
baza noastră, în timp ce aviatorii de vânătoare germani se afla la două sute de kilometri de 
ale lor. Ei vor fi primii siliți să abandoneze lupta. 

Totuşi, manejul acesta mă plictiseşte. Reuşesc să agat unul care întârzie în punctul 
culminant al virajului său: vreo zece proiectile de-ale mele îi explodează sub burtă, astfel că 
ceea ce urmează este căderea în vrie, cu trena aceea de fum gros şi negru. A te tine după el 
ar fi primejdios: m-aş pomeni cu cel putin şase atacatori. Ei şi! Dacă omologarea va fi 
îndoielnică, mă voi mulțumi să-l văd declarat „probably destroyed” (probabil distrus). 

Părerea mea de rău nu tine mult; altele imi sunt grijile. Îmi cheltuiesc cele aproape 
douăzeci de proiectile care mi-au rămas in încărcător, direct asupra unui Focke Wulf, pe 
care îl prind în toiul unui impecabil tonou. De ce i-o fi venit ciudatul gând să execute un 
tonou în chiar mijlocul luptei? Dar cum spun englezii: there is a place and a time for 
everything}! 

Oarecum scarbite, Focke Wulf-urile încep să o lase mai moale, astfel că în afară de trei, 
patru care continuă să se bată vârtos, celelalte iau direcția sud. 

Profit de lucrul acesta, pentru a mă face nevăzut, cu discreţie, în nori... 

Sunt ca şi nebun de fericire, căci am dobândit trei victorii în patruzeci de minute, — trei 
victorii dintre care două vor fi omologate şi am avariat alte două aparate. 

Îmi ofer luxul de a executa cinci tonouri în cinstea, victoriei deasupra aerodromului 
Longues... Spre marea bucurie a țăranilor... 

Într-o zi, la Cartierul General al Diviziei 83 din Armata aeriană tactică, şeful Serviciului 
Personal a însemnat cu o linie roşie fişa aspirantului Pierre Clostermann din escadrila 602. 
El a adăugat în margine: 

Awarded Dinstinguished Flying Cross — operational rest from 7-7-1944.? 

În aceeaşi seară chiar, la postul de comandă al escadrilei 125, sosea o telegramă. 


30 973 (F) P.H. Clostermann trebuie retras imediat operații active stagiul de 
operații terminat stop se va întoarce în Regatul Unit stop şapte zile permisie stop 
apoi se va prezenta la direcția legătura aeriană inter-aliată şi la Comandamentul 
Aviației de Vânătoare pentru noua repartiție după consultarea Forţelor aeriene 
franceze stop executarea la recepție stop confirmaţi stop semnat Vice Maresal al 
Aerului H. Broadhurst Comandantul Diviziei 83. 

e 

Împreună cu Jacques, mă întorc dintr-o misiune de mitraliere în regiunea Saint-Lô. 

Am fost întâmpinați de o A.A. dezlantuita, de-a lungul unui drumulet înfundat, intesat 
de camioane germane. 

O singură trecere a fost de-ajuns spre a mă dezgusta. Un proiectil de 20 mm a explodat 
pe placa de blindaj a scaunului meu... Prudent, am urcat la o mie de metri şi, în ciuda 
chemărilor mele zorite, Jacques a executat trei atacuri, înfruntând barajele trasoarelor... 
Avionul îi este găurit ca o strecurătoare. 

Înainte de a înghiţi la popotă ratia noastră de conservă de carne de vită şi morcovi, dăm 
pe gât o duşcă. Lapsley, care ne priveşte de câteva minute cu un aer stânjenit, sfârşeşte 
prin a veni şi el lângă noi. Comandă barmanului un pahar cu bere. Îl soarbe dintr-o 
inghititura apoi, asemenea cuiva care s-ar arunca in apa, mă anunţă nitam-nisam că, din 
ordine superioare am fost retras din operații. 

De cincisprezece zile mă aşteptam la lucrul acesta, dar nu voiam să cred. 

Doctorul Escadrei mă dibuise şi, pe ascuns, îmi dubla doza de benzedrină, pentru ca 
nervii mei să mai reziste putin. Probabil că puslamaua a făcut vreun raport. 

La urma urmei e datoria lui şi cred că mă aflu într-o stare jalnică — chiar şi Jacques mi-a 
spus în mai multe rânduri că am ticuri nervoase ca o fată bătrână morfinomană. Am 
pierdut, ce-i drept, opt kilograme în două săptămâni. Sic transit... Mă doare că trebuie să 
părăsesc escadrila tocmai acum. Am ajuns la stadiul acela de depresiune nervoasă în care 
nu te mai temi de nimic, nu mai ai conştiinţa primejdiei. Este totodată momentul in care 


1 Există un anume loc și timp pentru fiece lucru. 
2 Se conferă decorația D.F.C., iese din regim operational, pentru odihnă, la 07-07-1944. 

reflexele se sterg, in care pilotezi mecanic, cuprins parca de o beatitudine artificiala, iscata 
de benzedrina si de oboseala... 

Peste cateva ore, aterizeaza la B-2 un Dakota puternic escortat. 

Este Sir Archibald Sinclair, ministrul britanic al Aerului, însoţit de Mareşalul Aerului 
Cunningham, comandantul suprem al celei de a 2-a Armate aeriene a R.A.F.-ului şi de Vice 
Mareşalul Aerului H.J. Broadhurst, comandantul celei de a 83-a Divizii Aeriene. Este 
clasica inspecţie „moral-lifting” — adică „de ridicare a moralului”. 

Ministrul ne trece în revistă aşa cum ne aflăm - murdari, barbosi, plin de praf, rupti de 
oboseală... 

Nu-i lipsit de haz contrastul dintre impecabilul gentlemen cu pantaloni dungati şi veston 
tivit, şi banda aceasta de pirați ai văzduhului bagati în cizme şi cu fulare jegoase. 

Potrivit bunului obicei britanic, gentlemanul în chestiune dovedeşte un sânge rece 
imperturbabil. Într-adevăr, un Focke Wulf trece în razmot pe deasupra aerodromului, în 
chiar mijlocul scurtului său discurs - moment in care apărarea contra aeronavelor 
deschide focul, iar schijele cad în ploaie deasă, cu zgomot de tunet — dar el continuă, fără 
să ridice capul. 

Jacques îmi şopteşte la ureche că poate o fi tare surd şi miop. 

Sir Archibald Sinclair se interesează cu deosebire de cei trei piloți francezi ai escadrilei — 
Jacques, Aubertin şi eu — pe care îi felicită pentru succesele lor; apoi, scoțând din buzunar 
o cutiuta, îmi conferă cu discreție D.F.C.-ul. 

Asezat pe patul meu de campanie cos melancolic panglica nou-nouta a D.F.C-ului la 
uniformă, aruncându-mi totodată privirile asupra stării de dezordine a lucrurilor pe care va 
trebui să le împachetez pentru a n-a oară. 

Zilele se scurg în aşteptarea unui vis; devin exasperante. Sunt prezent, aşezat în iarbă, 
LO-D-ul meu, pilotat acum de către Jacques, decolează într-un nor de praf auriu, iar 
rafalele de 20 mm sfâşie vazduhul. 

Acum înțeleg adevăratul sens al prieteniei. Să vezi un camarad, un frate scump de arme, 
plecând în misiune şi să-i aştepţi întoarcerea cu nervii incordati... Era cu totul altceva cand 
zburam împreună! 

Jonssen este doborât, apoi vine rândul lui Carpenter, iar după el Conoly, unul dintre cei 
noi. Jacques îşi continuă ametitoarea serie de misiuni. 

lar la 7 iulie seara, dimpreună cu Frank Wolley — care şi-a primit de asemenea “return 
ticket!-ul — plecăm, cu bagajele îngrămădite în jeep, spre Arromanches. 

La ora 21:30 ne îmbarcăm la bordul navei Tank Landing Craft 322.2 

Secundul bordului îmi cedează cabina; mă duc să mă culc, dar iată că începe un raid 
german de o intensitate neaşteptată. Alerg pe puntea iluminată de furioasele străluminări 
ale Bofors-urilor. Jerbele de apă stârnite de bombe ridică mari fantome albe care dansează 
între navele ancorate. 

O explozie surdă, ca trântitura unei uşi de cavou, un licăr puternic... flăcări care urcă 
până la lună. De altfel repede întunecate de o piramidă de fum. Un petrolier sare în aer. 

Apoi uruitul Dornier-elor se şterge. 

Mă sprijin cu coatele de bastingaj, cu ochii atintiti asupra falezei de la Arromanches care 
se conturează în vălmăşagul catargelor şi al coşurilor navelor. 


1 Biletul de întoarcere. 
2 Slep transportor de tancuri. 

Acolo, dinspre Longues, se înalță în noaptea înstelată cântecul de pe sol al unui motor 
de Spitfire. Bătălia de la Caen este devastatoare şi cu toate acestea totul pare atât de calm, 
de liniştit, sunetele atât de departe... 

Spasmodic, zarea dinspre sud se umple de fulgere ce se împletesc cu vuietul surd în 
plină rostogolire asupra oraşului martirizat. 

Când şi când o mătanie de trasoare săgetează bolta cerului şi se stinge ca un pumn de 
stele căzătoare. 

În jurul meu, doar clipocitul mareei care urcă într-un miros greu de ulei şi saramură. 
Apa neagră se acoperă de reflexele roşii ce emană de la petrolierul mistuit de flăcări. 

S-a sfârşit. Simt până în măduva oaselor că eliberarea Franţei nu mai este decât o 
chestiune de câteva săptămâni şi că, printr-o ironie a destinului, nu voi asista decât de 
departe la eliberarea Parisului. 

Marea este agitată. Motoarele Diesel încep să vibreze în măruntaiele navei; o floare mare, 
albă, răsare la pupa. 

lar elicele încep să bată - pentru inima mea împovărată de amintiri, de prietenii şi 
îndolieri — cadență lentă, monotonă a drumului de întoarcere. 


- Va urma - 

Foileton 
Traducerea: Dewlight 


Nu iartă şi nu uită. Asta e procedura standard de operare a lui 
Jack Reacher. Iar Francis Xavier Quinn este cel mai rău individ 
pe care l-a întâlnit vreodată. Unul care a făcut lucruri cu 
adevărat de neiertat. Atât de rău... Reacher era bucuros să îl 
ştie mort. Asta, până în ziua in care l-a văzut, in viata si 
sănătos, urcându-se într-o limuzină la Boston Symphony Hall. 


Fără regrete. Fără explicații. Reacher, martor la o încercare 
brutală de răpire a unui tânăr elev îngrozit dintr-un campus din 
New England, ia legea în propriile mâini. În felul lui. Numai că 
un polițist moare şi Reacher nu rămâne să explice ce s-a 
întâmplat. Oare şi-a pierdut simțul dreptății, nu mai ştie să facă 
diferența între bine şi rău? Doar pentru că, de data asta, e ceva 


personal? 


Aşa începe al şaptelea roman a lui Lee Child. Un roman care se citeşte pe nerăsuflate 
şi în care eroul lui, Jack Reacher, se întoarce mai pragmatic şi mai decis ca niciodată. 


CAPITOLUL 13 


linişte. Ploaie spălase locul şi părea proaspăt şi nou. Clădirile de metal 

straluceau sub griul cerului. Am mers pe rețeaua de stradute cu treizeci de 
kilometri pe oră. N-am văzut pe nimeni. Clădirea lui Quinn părea pustie. Am întors 
capul în timp ce treceam pe lângă ea şi am studiat din nou semnul: Xavier eXport 
Company. Cuvintele erau gravate profesional pe o placă groasă de oțel inoxidabil, dar X- 
ul supradimensionat părea ideea unui designer amator. 

— De ce export? a întrebat Duffy. El importă lucruri, asta-i sigur. 

— Cum intrăm? a întrebat Villanueva. 

— Dăm o spargere. Prin spate. 

Clădirile erau aşezate una după alta, cu locuri de parcare îngrijite în fata fiecăreia 
dintre ele. Tot ce mai exista în parcul de afaceri era fie un drum nou, fie un gazon 
delimitat de. borduri îngrijite din beton. Nu era, nicăieri, vreun gard. Clădirea aflată în 
spatele celei a lui Quinn se numea Paul Keast & Chris Maden — Servicii profesionale de 
catering. Era închisă şi pustie. Puteam vedea în orice direcție până la uşa din spate a lui 
Quinn, care era un dreptunghi de metal vopsit într-un roşu simplu. 


| i: după-amiaza devreme, într-o sâmbătă, astfel că în parcul de afaceri era 


LEE CHILD PERSUADER 


— Nu e nimeni prin preajmă, a spus Duffy. 

Era o fereastră pe peretele din spate a clădirii Quinn, lângă uşa roşie. Era din sticlă 
sablată. Probabil o fereastră de baie. Era protejată cu bare de fier. 

— O avea sistem de securitate? a întrebat Villanueva. 

— Într-un loc ca aceasta? Aproape sigur. 

— Conectat direct la poliție? 

— Mă îndoiesc, am spus. Nu ar fi o mişcare inteligentă, pentru un tip ca Quinn. Nu 
cred că ar vrea ca poliția să dea târcoale de fiecare dată când un copil îi loveşte 
ferestrele. 

— Atunci, la o companie privată? 

— Aşa cred. Sau chiar la oamenii lui de pază. 

— Deci, cum facem? 

— O facem foarte repede. Intrăm şi ieşim înainte să reacționeze cineva. Avem cinci sau 
zece minute la dispoziţie. 

— Unul în fata şi doi în spate? 

— Te-ai prins, am spus. Tu mergi in fata. 

I-am spus să deschidă portbagajul şi apoi am ieşit, împreună cu Duffy. Aerul era rece 
şi umed şi vântul bătea cu putere. Am scos levierul de sub roata de rezervă, am închis 
capacul portbagajului şi am urmărit maşina îndepărtându-se. Am mers cu Duffy pe 
lângă clădirea firmei de catering şi am păşit pe peluza din fața ferestrei băii lui Quinn. 
Mi-am pus urechea pe uşa din metal rece şi am ascultat. Nimic. Apoi m-am uitat la 
barele de la fereastră. Erau sudate într-o ramă dreptunghiulară, putin bombată - ca un 
coş din fier —, care era prinsă cu opt şuruburi, câte două pe fiecare din cele patru laturi 
ale dreptunghiului. Suruburile erau prinse in flange sudate, cu un diametru redus. 
Capetele şuruburilor aveau dimensiunea unor monezi. Duffy şi-a scos Glock-ul din tocul 
ei de umăr. Am auzit cum se freca pe piele. Am verificat Beretta, în buzunarul hainei. 
Apoi am strâns levierul cu ambele mâini. Mi-am pus din nou urechea pe uşă. Am auzit 
maşina lui Villanueva parcând în fața clădirii. Auzeam zgomotul motorului prin metal. L- 
am auzit cum deschide şi închide uşa. A lăsat motorul pornit. L-am auzit păşind pe 
pasarela din fata. 

— Stai pe loc, am spus. 

Am simtit-o pe Duffy foindu-se în spatele meu. 

Villanueva bătea tare la uşa din fata. Am introdus capătul levierului sub rama de 
metal, lângă unul dintre şuruburi. Am făcut o mică adâncitură în metal. Am împins 
levierul în lateral, sub rama şi sub bare, şi am tras de el. Şurubul a rezistat. În mod clar 
trecea printr-un suport metalic. Am repozitionat levierul şi am tras puternic o dată şi 
încă o dată. Capul şurubului s-a rupt şi barele s-au deplasat puţin. 

Trebuia să rup şase capete de şuruburi, în total. Mi-a luat aproape treizeci de 
secunde. Villanueva încă ciocănea. Nimeni nu a răspuns. Când am rupt şi al şaselea 
şurub, am apucat barele şi le-am deschis la nouăzeci de grade, ca pe o uşă. Cele două 
şuruburi rămase au tipat, în semn de protest. Am luat din nou levierul şi am spart 
geamul sablat. Am ridicat mâna, am găsit mânerul şi am deschis fereastra. Mi-am scos 
Beretta şi am intrat cu capul înainte în baie. 

Era o cabină mică, poate doi pe doi. Era o toaletă şi o chiuvetă cu o oglindă mică, fără 
ramă. Un coş de gunoi şi un raft cu role de toaletă şi şervetele de hârtie pe el. O găleată 
şi un mop rezemate într-un colt. Linoleum curat pe podea. Un miros puternic de 
dezinfectant. M-am întors si am verificat fereastra. Era o mică placuta de alarmă 
înşurubată pe pervaz. Dar clădirea era încă liniştită. Nicio sirenă. Aveau o alarmă 
silentioasa. Acum, un telefon suna undeva. Sau o alertă clipea intermitent pe un ecran 
de computer. 

Am ieşit din baie într-un hol. Era gol şi întunecat. M-am îndreptat cu spatele spre uşa 
dinspre Duffy. Am bâjbâit şi, fără să mă uit, am deblocat-o. Am deschis-o. Duffy a intrat 
în interior. 

Probabil îşi făcuse antrenamentului de bază, de şase săptămâni, la Quantico şi inca 
îşi amintea procedura. Ținând Glock-ul cu două mâini, s-a strecurat pe lângă mine şi s- 
a îndreptat spre uşa care ne scotea din hol în restul clădirii. Şi-a aplecat umărul şi a 
ridicat coatele, pentru a nu mă afla în raza ei de tragere. Am făcut un pas înainte, am 
spart uşa şi a trecut prin ea, spre stânga, în timp ce ea s-a aruncat după mine, în 
dreapta. Eram într-un alt hol. La fel de îngust. Parcurgea întreaga lungime a clădirii, 
până la usa din fata. Erau camere, la stânga si la dreapta. Şase camere, trei pe fiecare 
parte. Şase uşi, toate închise. 

— În faţă, am şoptit. Villanueva. 

Am păşit uşor pe hol, spate în spate, supraveghind fiecare uşă. Au rămas închise. Am 
ajuns la uşa din fata, am descuiat-o şi am deschis-o. Villanueva a intrat şi a inchis-o din 
nou, în spatele lui. Avea un Glock 17 în mâna bătrână şi noduroasă. Se simțea în largul 
lui. 

— Alarmă? a şoptit. 

— Silentioasa. 

— Deci, trebuie sa ne grabim. 

— Verificam fiecare camera, am şoptit. 

Aveam un sentiment negativ. Facusem atat de mult zgomot ca nimeni din cladire n-ar 
fi avut nicio indoiala despre ce facem acolo. Si faptul ca nu s-au aventurat afara pentru 
a ne confrunta însemnă că erau destul de inteligenţi să stea ascunsi, cu armele pregătite 
şi cu ochii fixati pe uşă. Holul avea doar doi metri lăţime. Nu aveam prea mult spațiu de 
manevră. Nu aveam deloc un sentiment plăcut. Uşile erau toate cu balamalele pe partea 
stângă, aşa că am pus-o pe Duffy în stânga mea ca să acopere uşile de pe peretele opus. 
Nu voiam să fiu împuşcat în spate. Apoi l-am pus pe Villanueva în dreapta mea. Sarcina 
sa era să lovească cu piciorul în uşi, una după alta. Eu eram în centru. Treaba mea era 
să intru primul, în fiecare cameră. 

Am început cu camera din față, de pe partea stângă. Villanueva a lovit uşa, puternic. 
Broasca s-a spart, rama s-a crăpat şi uşa s-a izbit de perete. Am intrat direct. Camera 
era goală. Era un pătrat de trei pe trei, cu o fereastră, un birou şi un perete plin de 
fişete. Am ieşit imediat şi ne-am îndreptat spre cameră de pe peretele opus. Duffy ne-a 
acoperit spatele, Villanueva a lovit uşa şi eu am intrat. Era goală, de asemenea. Dar am 
primit un bonus. Peretele despărțitor dintre ea şi camera de alături fusese eliminat. Avea 
trei pe şase. Două uşi care corespondau cu holul. Erau trei birouri în cameră. Câteva 
computere şi telefoane. Era un cuier într-un colt, cu o haină de ploaie de damă agăţat in 
el. 

Am traversat holul spre cea de-a patra uşă. A treia cameră. Villanueva a spart uşa şi 
eu m-am strecurat prin cadrul ei. Goală. Un alt pătrat de trei pe trei. Fără fereastră. Un 
birou, cu un avizier mare de plută în spatele lui. Liste prinse pe avizier. Un covor 
oriental acoperea cea mai mare parte din linoleum. 

Patru camere verificate. Încă două. Am ales camera din spate, de pe dreapta. 
Villanueva a izbit uşa. Eu am intrat. Era goală. Trei.pe trei, vopsea albă, linoleum gri. 
Complet goală. Nimic în ea. Cu excepția petelor de sânge. Fuseseră curățate, dar nu 
foarte bine. Erau dare maro pe podea, întinse cu un mop. Erau stropi pe pereți. Unii 
erau curăţaţi. Erau urme pe pereți la nivelul taliei. Marginea dintre plintă şi linoleum era 
pătată cu maro şi negru. 

— Camerista, am spus. 

Nimeni nu a răspuns. Am rămas tacuti un moment. Apoi ne-am retras şi am lovit 
ultima uşă, puternic. Am intrat primul, carne de tun. Şi am încremenit. 

Era o închisoare. Si era goală. 

Avea trei pe trei. Ziduri erau albe si plafonul jos. Fără ferestre. Linoleum gri pe podea. 
O saltea pe linoleum. Cearceafuri mototolite pe saltea. Zeci de cutii de produse 
alimentare din China peste tot. Sticle de plastic goale cu apă minerală. 

— Ea a fost aici, a zis Duffy. 

Am dat din cap. 

— La fel ca in subsol casei. 

Am intrat si am ridicat salteaua. Cuvantul justice fusese manjit pe podea, mare si clar, 
trasat cu degetul. Sub el era data de astăzi, şase numere: lună, zi, an, numere pale si 
apoi din nou vizibile, în timp ce îşi înmuiase degetul cu ceva negru şi maro. 

— A sperat că vom veni după ea, a spus Villanueva. În fiecare zi, în fiecare loc. Un 
copil inteligent. 

— E scris cu sânge? a spus Duffy. 

Simteam mirosul de mâncare vechi şi de respirație veche, peste tot. Simteam teama si 
disperarea. A auzit cum a murit servitoarea. Două uşi subțiri nu puteau bloca prea mult 
sunetul. 

— E sos Hoisin, am spus. Aşa sper. 

— Când au mutat-o? 

M-am uitat la ultimele cutii de carton. 

— Cam de două ore. 

— Rahat. 

— Atunci să mergem, a spus Villanueva. Să mergem s-o găsim. 

— Încă cinci minute, a spus Duffy. Trebuie să găsesc ceva pentru ATF. Ne trebuie o 
justificare şi aşa e corect. 

— Nu avem cinci minute, a spus Villanueva. 

— Două minute, am spus eu. Ia tot ce poţi şi verifici mai târziu ce ai luat. 

Am ieşit din celulă. Nimeni nu s-a uitat la mormântul de pe partea cealaltă. Duffy ne- 
a condus înapoi la camera cu covor oriental. O alegere inteligentă, m-am gândit. Acesta 
era, probabil, biroul lui Quinn. Era genul de om care şi-ar pune un covor. Ea a luat un 
dosar gros pe care era scris În aşteptare, dintr-un sertar al biroului şi a luat toate listele 
de pe avizierul de plută. 

— Să mergem, a spus din nou Villanueva. 

Am ieşit pe usa din fata la exact patru minute dupa ce am intrat prin geamul de la 
baie. Mi s-a părut că trecuseră patru ore. Am intrat în Taurus şi ne-am întors pe Route 
One, un minut mai târziu. 

— Mergi spre nord, i-am spus. Spre centrul oraşului. 

Am rămas tacuti la început. Nimeni nu se uita la nimeni. Nimeni nu vorbea. Ne 
gândeam la menajeră. Eu eram în spate iar Duffy era în față cu documente lui Quinn 
împrăştiate pe genunchi. Traficul de pe pod era lent. Oamenii se duceau la cumpărături 
în oraş. Carosabilul era alunecos de la ploaie şi de la stropii de sare. Duffy frunzărea 
hârtiile, uitându-se la ele. Apoi, a rupt tăcerea. A fost o uşurare. 

— Totul este foarte criptic, a spus ea. Avem un XX şi un BB. 

— Xavier eXport Company şi Bizarre Bazaar, am spus. 

— BB importă, a spus ea. XX exportă. Dar sunt în mod evident legate între ele. Sunt 
ca două jumătăţi ale aceleiaşi operaţiuni. 

— Nu-mi pasă, am spus. Îl vreau doar pe Quinn. 

— Şi pe Teresa, a spus Villanueva. 

— Balanța pe primul trimestru, a spus Duffy. Vor avea un venit de douăzeci şi două 
de milioane de dolari în acest an. Cred că asta înseamnă o mulțime de arme. 

— Un sfert de milion de ediţii Saturday Night Special, am spus. Sau patru tancuri 
Abrams. 

— Mossberg, a spus Duffy. Ai auzit acest nume? 

— De ce? 

— XX tocmai a primit doar un transport de la ei. 

— O.F. Mossberg and Sons, am spus. Din New Haven, Connecticut. Producător de 
puşti de asalt. 

— Ce este un Persuader? 

— O puşcă, am spus. Mossberg M500 Persuader. Este o armă paramilitară. 

— XX trimite Persuader undeva. Doua sute de bucati. Valoarea totala a facturii este 
de şaizeci de mii de dolari. În principiu, la schimb cu ceva primit de la BB. 

— Import — export, am spus. Acesta este modul în care funcționează. 

— Dar preţurile nu se potrivesc, a spus ea. Preţul de intrare în BB este de şaptezeci de 
mii. Deci XX iese cu zece mii de dolari profit. 

— Magia capitalismului, am spus. 

— Nu, stai, mai e altceva. Acum sumele se echilibrează. Două sute de Mossberg 
Persuader plus un bonus de zece mii de dolari, pentru a echilibra valorile. 

— Ce este bonus-ul de zece mii? 

— Nu spune. Ce ar putea valora zece mii? 

— Nu-mi pasă, i-am spus din nou. 

A răsfoit din nou hârtiile. 

— Keast şi Maden, a spus ea. Unde am văzut acest nume? 

— Clădirea din spatele celei a lui Quinn, i-am spus. Cei cu cateringul. 

— l-a angajat, a spus ea. Îi livrează ceva azi. 

— Unde? 

— Nu scrie. 

— Ce livrează? 

— Nu scrie. Optsprezece produse la cincizeci şi cinci de dolari fiecare. În valoare de 
aproape o mie de dolari. 

— Acum încotro? a zis Villanueva. 

Coborâsem de pe pod şi viram uşor spre nord-vest, cu parcul în stânga noastră. 

— A doua la dreapta. 

Am intrat direct în garajul Missionary House. Un paznic într-o uniformă curioasă 
stătea într-o cabină. Ne-a înregistrat fără să ne acorde prea multă atenție. Apoi 
Villanueva i-a arătat insigna DEA şi i-a spus să stea cuminte şi să păstreze liniştea. I-a 
spus să nu sune pe nimeni. În spatele lui garajul era tăcut. Erau, poate, optzeci de spaţii 
de parcare şi mai putin de o duzină de masini. Una dintre ele era Grand Marquis gri pe 
care l-am văzut lângă depozitul lui Beck, în acea dimineaţă. 

— Aici am făcut fotografiile, a spus Duffy. 

Am mers în partea din spate a garajului şi am parcat într-un colț. Am ieşit şi am luat 
liftul un etaj, până la parter. Era decorat cu marmură veche şi avea o listă cu firmele din 
clădire. Xavier eXport Company ocupa etajul al patrulea, împreună cu o firmă de 
avocatură numită Lewis, Strange & Greville. Era o veste bună. Însemna că era un hol 
interior acolo. Nu am fi intrat din lift direct în birourile lui Quinn. 

Ne-am întors la lift şi am apăsat pe 4. Uşile s-au închis şi motorul a scartait. Ne-am 
oprit la patru. Am auzit voci. Clopotelul liftului a răsunat. Uşile s-au deschis. Holul era 
plin de avocaţi. Era o uşă de mahon pe stânga, cu o placă de alamă pe care scria Lewis, 
Strange & Greville, Firmă de avocatură. Era deschisă şi trei persoane ieşeau, aşteptând 
ca una dintre ei să o închidă. Doi bărbați, o femeie. Erau îmbrăcați lejer. Toţi aveau 
serviete. Păreau bucuroşi. S-au întors cu toţii şi s-au uitat la noi. Am ieşit din lift. Au 
zâmbit şi au dat din cap către noi, cum faci cu nişte străini într-un hol mic. Sau poate 
au crezut că am venit să-i consultăm într-o chestiune juridică. Villanueva le-a zâmbit şi 
a dat din cap spre uşa lui Xavier Export. Nu pe voi vă căutăm. Pe ei. Femeie s-a uitat în 
altă parte şi a intrat pe lângă noi în lift. Partenerii ei au încuiat biroul şi i s-au alăturat. 
Uşile liftului s-au închis şi am auzit motorul bâzâind. 

— Martori, a şoptit Duffy. Rahat. 

Villanueva a arătat spre uşa lui Xavier Export. 

— E cineva înăuntru. Avocatii nu au părut surprinşi de faptul că suntem aici 
sâmbăta. Deci, ei trebuie să ştie că e cineva înăuntru. Poate au crezut că avem o 
întâlnire sau altceva. 

Am dat din cap. 

— Una dintre maşinile din garaj a fost la depozitul lui Beck în această dimineaţă. 

— Quinn? a intrebat Duffy. 

— Sper din toata inima. 

— Am zis ca Teresa este prima, a spus Villanueva. Apoi, Quinn. 

— Am schimbat planul. Nu plec de aici. Nu şi daca el e acolo. Nu şi cand am o 
asemenea oportunitate. 

— Oricum nu putem intra, a spus Duffy. Am fost văzuți. 

— Voi nu puteți intra. Eu pot. 

— Cum, singur? 

— Asta îmi doresc. El şi cu mine. 

— Dar suntem descoperiţi. 

— Atunci acoperiti-va. Duceti-va înapoi la garaj şi plecați cu maşina. Paznicul va 
înregistra ora de plecare. Apoi, cinci minute mai târziu sunati la biroul lui Quinn. Ora 
înregistrată în jurnalul paznicului şi cea înregistrată de agenda telefonul va demonstra 
că nu s-a întâmplat nimic cât timp ati fost aici. 

— Dar tu? Paznicul o să observe că te-am lăsat aici. 

— Mă îndoiesc, am spus. Nu cred că tipul ne-a acordat prea multă atenţie. Nu cred că 
ne-a numărat. Doar şi-a notat numărul de înmatriculare. 

N-a spus nimic. 

— Nu-mi pasă, oricum, i-am spus. Sunt o persoană greu de găsit. Şi o să fiu şi mai 
greu de găsit. 

S-a uitat la uşa firmei de avocatură. Apoi, la cea a lui Xavier Export. Apoi, la lift. Apoi 
la mine. 

— OK, a spus ea. O să ţi-l lăsăm tie. Nu vreau asta, dar trebuie s-o fac, ai înțeles? 

— Perfect: 

— Teresa ar putea fi acolo cu el, a şoptit Villanueva. 

Am dat din cap. 

— Dacă este, o voi aduce la tine. Ne întâlnim la capătul străzii. La zece minute după 
ce faceți apelul telefonic. 

Amândoi au ezitat şi apoi Duffy a pus degetul pe butonul liftului. Motorul a început să 
meargă. 

— Ai grijă, a spus ea. 

Clopotelul a sunat şi uşile s-au deschis. Au intrat. Villanueva s-a uitat la mine şi a 
apăsat pe butonul PARTER, uşile s-au închis precum cortinele la teatru, şi au plecat. M- 
am dus şi m-am sprijinit pe peretele de pe cealaltă parte a uşii lui Quinn. Mă simțeam 
confortabil singur. Am pus mâna în buzunar pe mânerul Berettei şi am aşteptat. Mi i-am 
imaginat pe Duffy şi Villanueva ieşind din lift şi îndreptându-se spre maşina lor. 
Conducând spre ieşirea din garaj. Înregistraţi de paznic. Parcand după colt şi sunând la 
informaţii. Aflând numărul lui Quinn. M-am întors şi m-am uitat la uşă. Mi l-am 
imaginat pe Quinn de cealaltă parte a ei, la birou, cu un telefon în fata. M-am uitat la 
uşă ca şi cum aş putea să văd prin ea. 


Prima dată când l-am văzut a fost în ziua arestării. Frasconi s-a descurcat bine cu 
sirianul. L-a împachetat de minune. Frasconi era foarte eficient într-o situaţie ca asta. 
Dă-i timp şi un obiectiv clar şi este de neoprit. Sirianul a adus bani în numerar, din 
ambasadă, ne-am aşezat toți in fata judecătorului şi i-am numărat. Erau cincizeci de mii 
de dolari. M-am gândit că era ultima tranşă din multe altele. Am marcat fiecare 
bancnotă. Am marcat chiar şi servieta. Am pus inițialele judecătorului cu lac de unghii 
transparent, lângă una din balamale. Judecătorul a scris notat pe o declarație pe 
propria răspundere pe care Frasconi i-a dat-o sirianului. 

Eu şi Kohl m-am aşezat pe poziţii, gata să actionam. Fotograful ei era deja pregătit, la 
o fereastră la etajul al doilea într-o clădire vizavi de cafenea şi la douăzeci de metri spre 
sud. Judecătorul ni s-a alăturat zece minute mai târziu. Foloseam un camion utilitar 
parcat la marginea trotuarului. Avea un vizor în caroserie. Kohl îl imprumutase de la 

FBI. Avea trei salahori in preajma pentru a completa inscenarea. Purtau salopetele unei 
firme de electricitate şi săpau ceva pe stradă. 

Am aşteptat. Nu vorbeam între noi. Nu prea era aer în camion. Vremea era din nou 
călduroasă. Frasconi l-a lansat pe sirian după patruzeci de minute. A apărut, în ritm de 
plimbare, dinspre nord. Fusese avertizat despre ce se va întâmpla în cazul în care ne va 
trăda. Kohl scrisese scenariul şi Frasconi i-l livrase sirianului. Erau nişte ameninţări pe 
care, probabil, nu le-am fi pus niciodată în practică. Dar el nu ştia asta. Cred că erau 
plauzibile, având în vedere ce se întâmplă cu oamenii în Siria. 

S-a aşezat la o masă, pe trotuar. Era la trei metri de noi. A pus servieta pe jos, la 
marginea mesei. Chelnerul a venit şi a luat comanda. S-a întors după un minut cu un 
espresso. Sirianul şi-a aprins o ţigară. A fumat-o pe jumătate şi a zdrobit-o în scrumieră. 

— Sirianul aşteaptă, a spus Kohl, încetişor. Avea un casetofon care funcționa. 
Avusese ideea de a înregistra audio, în timp real, ca o copie de rezervă. Avea uniforma 
cea verde, gata pentru arestare. Arăta foarte bine în uniformă. 

— Confirm, a spus judecătorul. Sirianul aşteaptă. 

Sirianul a terminat cafeaua şi făcu semn chelnerului pentru încă una. Şi-a mai aprins 
o ţigară. 

— Fumează mereu atât de mult? am întrebat. 

— De ce? a spus Kohl. 

— Poate îl avertizează pe Quinn. 

— Nu, aşa fumează mereu, a spus Kohl. 

— Bine, am spus. Dar sigur au un semnal de anulare. 

— Nu-l va folosi. Frasconi l-a speriat. 

Am aşteptat. Sirianul a terminat a doua ţigară. Şi-a pus mâinile pe masă. A început să 
bată darabana cu degetele. Părea calm şi normal. Arăta ca un om care aşteaptă pe 
altcineva care întârzie. Şi-a mai aprins o țigară. 

— Nu-mi place chestia asta cu fumatul, am spus. 

— Relaxează-te, aşa e întotdeauna, a spus Kohl. 

— Pare nervos. Quinn ar putea observa. 

— E normal. E din Orientul Mijlociu. 

Am aşteptat. Locul se aglomera. Era aproape de ora prânzului. 

— Quinn se apropie, a spus Kohl. 

— Confirm, a spus judecătorul. Quinn se apropie. 

M-am uitat spre sud. Am văzut un tip cu aspect îngrijit, destul de înalt, aproape de 
1.85 metri şi un pic sub nouăzeci de kilograme. Părea să aibă putin sub patruzeci de 
ani. Avea părul negru, un pic gri, în dreptul urechilor. Purta un costum albastru, cu o 
cămaşă albă şi o cravată roşie. Era un cetățean tipic din Washington D.C. Se mişca 
rapid, dar părea că e lent. Avea mişcări precise. Era în formă şi atletic. Aproape sigur 
făcea alergări. Ducea o servietă Halliburton. Copia fidelă a servietei sirianului. Sclipea în 
lumina soarelui. 

Sirianul a pus ţigara în scrumiera şi a schițat un salut. A părut un pic stingherit, dar 
am presupus că aşa era adecvat. Să faci spionaj, în inima capitalei inamicului, nu este o 
joacă. Quinn l-a văzut şi s-a îndreptat spre el. Sirianul s-a ridicat şi au dat mâna peste 
masă. Am zâmbit. Aveau un sistem inteligent. Era un tablou atât de familiar în 
Georgetown, încât trecea neobservat. Un american în costum dând mâna cu un străin la 
o masă încărcată cu ceşti de cafea şi scrumiere. S-au aşezat, amândoi. Quinn s-a foit pe 
scaun până s-a aşezat confortabil şi pus servieta lipită de cealaltă. La o privire 
superficială părea o singură servietă de dimensiuni mai mari. 

— Servietele sunt una lângă cealaltă, a rostit Kohl, în microfon. 

— Confirm, a spus judecătorul. Servietele sunt una lângă cealaltă. 

Chelnerul a revenit cu al doilea espresso pentru sirian. Quinn i-a spus ceva şi 
chelnerul a plecat din nou. Sirianul i-a spus ceva lui Quinn. Quinn a zâmbit. A fost un 
zâmbet de satisfacţie. Satisfactie pură. Sirianul a spus altceva. Îşi juca rolul. Credea că 

îşi salvează viata. Quinn şi-a întins gâtul şi s-a uitat dupa chelner. Sirianul a luat ţigara 
din nou, a întors capul într-o parte şi a suflat fum direct spre noi. Apoi a pus ţigara în 
scrumieră. Chelnerul a venit înapoi cu băutura lui Quinn. O ceaşcă mare. Cafea cu 
lapte, probabil. Sirianul a sorbit din espresso. Quinn a băut din cafea. Fără să 
vorbească. 

— Sunt nervosi, a spus Kohl. 

— Sunt emotionati, i-am spus. Aproape au scăpat. Aceasta este ultima întâlnire. 
Finalul este aproape. Pentru amândoi. Vor doar să se termine totul. 

— Se uita la serviete, a spus Kohl. 

— Se uită la ele, a confirmat judecătorul. 

Quinn a pus ceaşca jos, pe farfurie. Şi-a dat scaunul în spate. A întins mâna dreaptă 
în fata. A luat servieta sirianului. 

— Quinn are servieta sirianului, a spus judecătorul. 

Quinn s-a ridicat în picioare. A spus un ultim lucru, s-a întors şi a plecat. Mai grăbit 
decât la sosire. L-am urmărit până când a dispărut din vedere. Sirianul a rămas să 
ceară nota de plată. A plătit şi a luat-o spre nord, până când l-a interceptat Frasconi, 
ieşit pe o usa, care l-a luat de brat şi l-a adus înapoi spre noi. Kohl a deschis uşa din 
spate a camionului şi Frasconi l-a împins pe tip înăuntru. Nu aveam prea mult spațiu, 
cinci oameni într-un camion. 

— Deschide servieta, a spus judecătorul. 

De aproape sirianul era mult mai nervos decât se vedea prin vizor. Transpira şi nu 
mirosea prea bine. A pus servieta pe podea şi s-a ghemuit în fata ei. S-a uitat la fiecare 
dintre noi, pe rând, a deschis încuietorile şi a ridicat capacul. 

Servieta era goală. 


Am auzit telefonul începând să sune în biroul Xavier Export. Uşa era groasă şi grea, 
iar sunetul se auzea înăbuşit şi îndepărtat. Dar era un telefon şi suna exact la cinci 
minute după ce Duffy şi Villanueva au părăsit garajul. A sunat de două ori şi cineva a 
răspuns. Nu am auzit nicio conversație. Mi-am imaginat că Duffy o să inventeze o 
poveste despre un număr de telefon greşit. Mi-am imaginat că o să vorbească suficient 
de mult pentru ca apelul să apară ca semnificativ în înregistrările telefonice. Am pariat 
pe un minut. Nimeni nu lungeşte un apel fals mai mult de şaizeci de secunde. 

Mi-am luat Beretta din buzunar şi am deschis uşa. Am păşit în interior, într-o zonă de 
recepție deschisă şi largă. Mult lemn de culoare închisă şi covoare. Un birou la stânga, 
închis. Un birou la dreapta, închis. O recepţie în fata mea. O persoană la birou, tocmai 
închizând telefonul. Nu era Quinn. Era o femeie. Avea aproximativ treizeci de ani. Avea 
părul blond. Ochi albaştri. În fata ei era o placă într-un suport de lemn. Spunea: Emily 
Smith. În spatele ei era un cuier. Era o haină de ploaie agățată în cuier. Şi o rochie de 
cocktail neagră, învelită în plasticul de la curatatorie, pusă pe un umeraş de sârmă. Am 
pipăit în spatele meu cu mâna dreaptă întinsă în spate şi am încuiat uşa de la hol. Am 
privit-o în ochii pe Emily Smith. Avea ochii holbati la mine. Nu i se miscau. Nu s-a uitat 
nici la stânga, nici la dreapta, spre vreuna dintre uşi. Deci, era, probabil, singură. $i nici 
nu a încercat să umble in poşetă sau în vreun sertar. Deci era, probabil, neinarmata. 

— Ar trebui să fii mort, a spus ea. 

— Da? 

A dat din cap, nesigură, ca şi cum nu putea înțelege ceea ce vede. 

— Eşti Reacher. Paulie ne-a spus că te-a curățat. 

Am dat din cap. 

— OK, sunt o fantomă. Nu atinge telefonul. 

Am făcut un pas înainte şi m-am uitat la biroul ei. Nu erau arme pe el. Telefonul era o 
consolă complicată cu mai multe linii. Totul era acoperit de butoane. M-am aplecat şi 
am smuls cablul din priză. 

— Ridică-te, i-am spus. 

S-a ridicat. Si-a impins scaunul in spate si s-a ridicat in pozitie verticala. 

— Sa verificăm celelalte camere, am spus. 

— Nu e nimeni aici, a spus ea. 

Era teamă în vocea ei, deci, probabil, îmi spunea adevărul. 

— Să verificăm, oricum, i-am spus. 

A ieşit din spatele biroului ei. Era cu treizeci de centimetri mai scundă decât mine. 
Purta o fustă de culoare închisă şi o cămaşă de culoare închisă. Pantofi eleganti, care 
mi-am imaginat că se vor asorta bine mai târziu, cu rochia de cocktail. l-am împins 
țeava Berettei în coloana vertebrală, apoi am prins-o de gulerul cămăşii cu mâna stângă 
şi am împins-o în fata. O simțeam mică şi fragilă. Părul i-a căzut peste mâna mea. 
Mirosea proaspăt. Întâi am verificat biroul din stânga. A deschis uşa şi am împins 
înăuntru, apoi am păşit într-o parte, ieşind din cadrul uşii. Nu voiam să fiu împuşcat în 
spate, din zona de recepţie. 

Era doar un birou. Un spaţiu de dimensiuni decente. Nimeni în interior. Doar un 
covor oriental şi un birou. Avea şi o baie. O cabină mică, cu toaletă şi chiuvetă. Nimeni 
înăuntru. Aşa că am răsucit-o şi am trecut pe lângă recepţie spre biroul din dreapta. 
Acelaşi decor. Acelaşi tip de covor, acelaşi tip de birou. Era neocupat. Nimeni înăuntru. 
Nu avea baie. Am tinut-o strâns de guler şi am împins-o înapoi în zona de recepție. Am 
oprit-o chiar lângă biroul ei. 

— Nu e nimeni aici, am spus. 

— Ti-am spus. 

— Bun. Unde e toată lumea? 

Nu mi-a răspuns. Şi am simtit-o cum devine rigidă, ca şi cum se pregătea să nu-mi 
răspundă la întrebări. 

— Mai concret, unde este Teresa Daniel? 

Niciun răspuns. 

— Unde-i Xavier? 

Niciun răspuns. 

— De unde ştii numele meu? 

— Beck i l-a spus lui Xavier. A cerut permisiunea să te angajeze. 

— Xavier m-a verificat? 

— Atât cât a putut. 

— Şi i-a dat acceptul lui Beck? 

— Evident. 

— Atunci, de ce l-a asmutit pe Paulie asupra mea, în această dimineaţă? 

A intepenit din nou. 

— Situaţia s-a schimbat. 

— În această dimineață? De ce? 

— Xavier a primit informaţii noi. 

— Ce fel de informaţii? 

— Nu ştiu exact, a spus ea. Ceva despre o maşină. 

Saab-ul? Notitele lipsă a cameristei? 

— A făcut anumite deductii. Acum, ştie totul despre tine. 

— Asta-i o figură de stil. Nimeni nu ştie totul despre mine. 

— Ştie că ai vorbit cu cei de la ATF. 

— Cum spuneam, nimeni nu ştie nimic. 

— El ştie ce ai facut aici. 

— Chiar stie? Tu stii? 

— Nu mi-a spus. 

— Care este locul tau in organizatie? 

— Sunt managerul de operatiuni. 

Am strâns mai puternic gulerul cămăşii ei in pumn şi am mutat țeava Berettei pentru 
a-mi scărpina obrazul acolo unde vânătăile îmi strângeau pielea. M-am gândit la Angel 

Doll, John Chapman Duke, cele doua garzi de corp ale caror nume nici nu le stiam si la 
Paulie. M-am gândit că dacă o adaug pe Emily Smith la lista victimelor, nu avea să ma 
coste prea mult, în sens cosmic. l-am pus pistolul la cap. Am auzit un avion în 
depărtare, aterizând pe aeroport. Motoarele uruiau pe cer, la mai puţin de un kilometru 
distanță. M-am gândit să-l aştept pe următorul şi să apăs pe trăgaci. Nimeni n-ar fi auzit 
nimic. Probabil că o merita. 

Sau, poate că nu. 

— Unde este Xavier? 

— Nu ştiu. 

— Ştii ce a făcut acum zece ani? 

Trăieşti sau mori, Emily. 

Dacă ar sti, mi-ar spune. Sunt sigur. Din mândrie sau din aroganță. Nu ar fi capabilă 
să păstreze tăcerea. Şi dacă ştia, atunci merita să moară. Dacă ştia ce a făcut şi a 
continuat să lucreze pentru un individ care a făcut aşa ceva, merita să moară. 

— Nu, nu -mi-a spus. Nu ne cunosteam în urmă cu zece ani. 

— Eşti sigură? 

— Da, 

Am crezut-o. 

— Ştii ce s-a întâmplat cu menajera lui Beck? 

O persoană sinceră este perfect capabil să spună nu, dar, în general, se opresc şi se 
gândesc mai întâi. Poate chiar pun câteva întrebări. Este natura umană. 

— Cine? a spus ea. Nu, ce? 

Am expirat. 

— Bine. 

Am pus Beretta înapoi în buzunar, i-am eliberat gulerul, am întors-o cu fața spre 
mine şi i-am prins ambele încheieturi cu mâna stângă. Am luat cablul de la telefon cu 
dreapta. Apoi am tras-o în biroul din stânga, până la baie. Am băgat-o înăuntru. 

— Avocatii de alături au plecat acasă. Nu va fi nimeni în clădire, până luni dimineaţă. 
Aşa că, poţi să strigi şi să ţipă cât vrei, dar nimeni nu te va auzi. 

N-a spus nimic. Am închis uşa. Am legat cablul telefonic strâns în jurul mânerului. 
Am deschis la maxim uşa biroului şi am legat celălalt capăt al cablului de mâner. Se 
putea mişca în interiorul toaletei, fără să poată ieşi, tot weekend-ul. Nimeni nu poate 
rupe un fir electric, trăgându-l pe lungime. M-am gândit că va renunța după o oră şi va 
sta cuminte, bând apă de la robinet sau folosind toaleta, atunci când avea nevoie. 

M-am aşezat la biroul ei. M-am gândit că un manager de operaţiuni ar trebui să aibă 
unele documente interesante. Dar ea nu avea. Cel mai bun lucru pe care l-am găsit a 
fost o copie a comenzii către Keast & Maden. Firma de catering. 18 @ 55 dolari. Cineva 
scrisese o notă în subsolul paginii. Un scris de femeie. Probabil chiar a lui Emily Smith. 
Nota spunea: carne de miel, nu carne de porc! Am rotit scaunul şi m-am uitat la rochia 
ei. Apoi l-am rotit înapoi şi m-am uitat la ceas. Cele zece minute trecuseră. 

Am coborât cu liftul în garaj şi am ieşit pe o ieşire de incendiu din spate. Paznicul nu 
m-a văzut. Am ocolit blocul şi am ajuns în spatele lui Duffy şi Villanueva. Maşina lor era 
parcată după colț şi ei erau împreună pe scaunele din față, uitându-se în față prin 
parbriz. Am presupus că sperau să vadă doi oameni coborând strada către ei. Am 
deschis uşa şi m-am strecurat pe bancheta din spate, iar ei s-au răsucit şi m-au privit 
dezamagiti. Am clătinat din cap. 

— Nimeni. 

— Cineva a răspuns la telefon, a spus Duffy. 

— O femeie pe nume Emily Smith. Managerul lui de operațiuni. Nu mi-a spus nimic. 

— Ce-ai făcut cu ea? 

— Am incuiat-o în baie. E scoasă din schema până luni. 

— Trebuia s-o fortezi, a spus Villanueva. Ar fi trebuit să-i smulgi unghiile. 

— Nu e stilul meu. Dar poți s-o faci tu, dacă vrei. Dă-i drumul. E încă acolo. Nu 

pleacă nicăieri. 
A dat din cap şi a rămas nemişcat. 
— Deci, ce facem acum? a întrebat Duffy. 


— Deci, ce facem acum? a întrebat Kohl. 

Eram încă în interiorul camionului. Kohl, judecătorul şi eu. Frasconi plecase cu 
sirianul. Kohl şi cu mine ne gândeam profund, iar judecătorul încerca să se spele pe 
mâini. 

— Eu am fost aici doar pentru a observa, a spus el. Nu vă pot oferi consiliere juridică. 
Nu se cade. Şi sincer, oricum nu ştiu ce să vă spun. 

S-a uitat la noi, a ieşit pe uşa din spate şi a plecat. Nu s-a uitat înapoi. M-am gândit 
că acesta este dezavantajul când alegi un dobitoc ca observator. Consecințe nedorite. 

— Ce s-a întâmplat? a zis Kohl. Ce anume am văzut? 

— Sunt doar două posibilități. Prima: pur şi simplu l-a păcălit pe sirian. Trucul clasic 
cu înşelarea încrederii. Furnizezi, putin cate putin, chestii neimportante şi apoi il 
pacalesti, la ultima livrare. A două: el lucrează, pe bune, ca ofițer de informații. Totul a 
fost o operațiune legitimă. Care a dovedit că Gorowski vinde informații, care a dovedit că 
sirienii sunt dispuşi să plătească o sumă mare de bani pentru astfel de informații. 

— Dar i-a răpit fiica lui Gorowski. În niciun caz nu lucrează oficial. 

— S-au întâmplat lucruri ciudate, am spus. 

— I-a păcălit. 

Am dat din cap. 

— Sunt de acord cu tine. I-a păcălit. 

— Şi atunci, ce putem face? 

— Nimic. Pentru că, dacă vom merge mai departe şi-l vom acuza că totul a fost pentru 
profitul lui personal, el va spune, în mod automat, nu, nu făceam asta, de fapt era o 
înscenare şi vă invit să încercați să dovediti contrariul. Apoi ne va reaminti, nepoliticos, 
să nu ne mai băgăm nasul în treburile celor de la Informații. 

N-a spus nimic. 

— Şi ştii ceva? Chiar dacă el i-a păcălit, tot nu aş şti de ce să-l acuz. Te opreşte vreo 
regulă a Armatei să iei bani de la nişte idioţi străini în schimbul unei serviete pline cu 
aer curat? 

— Nu ştiu. 

— Nici eu. 

— Oricum, sirienii se vor înfuria, a spus ea. Nu crezi? L-au plătit cu o jumătate de 
milion de dolari. Vor trebui să reacționeze. Mândria lor este în pericol. Chiar dacă a fost 
o operaţiune legală, şi-a asumat un mare risc. Un risc de jumătate de milion. Vor veni 
după el. Şi el nu poate pur şi simplu să dispară. Va trebui să rămână pe postul lui. Va fi 
o ţintă sigură. 

M-am uitat la ea. 

— Dacă el nu voia să dispară, de ce şi-a mutat toți banii? 

N-a spus nimic. 

M-am uitat la ceas. M-am gândit: Asta, nu cealaltă. Sau, pur şi simplu, probabil doar 
o dată, şi asta şi cealaltă. 

— O jumătate de milion este prea mult, am spus. 

— Pentru ce? 

— Pentru ca sirienii să-i plătească. Nu merită. Va fi un prototip, curând. Apoi va fi un 
lot de pre-productie. Vor fi o sută de arme gata în câteva luni. Ar putea cumpăra o 
rachetă cu zece mii de dolari, probabil. Vreun caporal lacom le-ar vinde-o. Ar putea chiar 
să fure una, gratis. Apoi, ar putea-o îmbunătăți. 

— Bine, deci sunt nişte oameni de afaceri nepriceputi, a spus Kohl. Dar l-am auzit pe 
Quinn pe bandă. A transferat o jumătate de milion în bancă. 

M-am uitat din nou la ceas. 

— Stiu. Asta e un fapt clar. 

— Deci? 

— Tot este prea mult. Sirienii nu sunt mai prosti decat altii. Nimeni nu ar evalua o 
rachetă fantezista la o jumătate de milion de dolari. 

— Dar noi ştim că atât i-au plătit. Doar ai fost de acord că este un fapt clar. 

— Nu, am spus. Ştim despre Quinn că are o jumătate de milion in bancă. Asta e 
faptul clar. Care nu dovedeşte că sirienii i-au plătit o jumătate de milion. Aceasta parte 
este o speculație. 

— Care parte? 

— Quinn este specialist în Orientul Mijlociu. E un tip inteligent şi e un tip rău. Cred 
că te-ai oprit din căutare prea repede. 

— Să caut ce? 

— Să-l cauţi pe el. Unde se duce, cu cine se vede. Câte regimuri politice dubioase 
există în Orientul Mijlociu? Patru sau cinci, minim. Dacă lucrează cu două sau trei 
dintre ele? Sau chiar cu toți? Fiecare dintre ei gândindu-se că e singurul client? Putem 
presupune că el a făcut aceeaşi înşelătorie de trei sau patru ori? Asta ar explica de ce 
are o jumătate de milion în bancă pentru ceva care nu valorează o jumătate milion 
pentru nimeni. 

— Şi i-a păcălit pe toţi? 

Mi-am verificat din nou ceasul. 

— Poate, am spus. Sau poate a jucat pe bune, cu unul dintre ei. Poate că aşa a 
început. Poate că a intenţionat să lucreze pe bune cu un client favorit. Dar nu a putut 
obţine suma pe care a vrut-o de la el. Deci, s-a decis să-şi înmulțească randamentul. 

— Ar fi trebuit să urmăresc mai multe cafenele, a spus ea. Nu trebuia să mă opresc 
doar la sirian. 

— Probabil are un traseu fix. Mai multe întâlniri separate, una după alta. Ca un 
curier dat naibii. 

Ea s-a uitat la ceas. 

— OK. Deci, acum el duce banii sirianului acasă. 

Am dat din cap. 

— Şi apoi pleacă imediat să se întâlnească cu următorul individ. Deci, ia-l pe Frasconi 
şi reincepeti supravegherea. Interceptaţi-l pe Quinn pe drumul de întoarcere în oraş. 
Ridicati-i pe cei cu care schimbă servietele. Poate că vă alegeţi doar cu o grămadă de 
serviete goale, dar poate una dintre ele nu va fi goală, ceea ce înseamnă că suntem iar în 
cărți. 

S-a uitat de jur împrejurul camionului. S-a uitat în jos, la casetofon. 

— Las-o baltă, am spus. Nu este timp pentru chestii inteligente. Va trebui să fi doar tu 
şi Frasconi, acolo, pe stradă, urmărindu-l. 


— Depozitul, am spus. Trebuie să-l verificăm. 

— Vom avea nevoie de sprijin, a spus Duffy. Vor fi cu toți acolo. 

— Sper că vor fi. 

— E prea periculos. Suntem doar trei. 

— De fapt, cred că sunt toți sunt pe drum spre altă locaţie. Probabil că au plecat deja. 

— Unde se duc? 

— Mai târziu, am spus. Hai s-o luăm pe rând. 

Villanueva a desprins Taurus-ul de pe bordură. 

— Stai. Fă prima la dreapta. Vreau să verific ceva mai întâi. 

Am parcurs două intersecții la dreapta şi una la stânga şi am ajuns la garajul unde îl 
abandonasem pe Angel Doll în portbagajul maşinii sale. Villanueva a parcat lângă un 
hidrant şi eu m-am strecurat afară. Am coborât prin intrarea maşinilor şi am aşteptat ca 
ochii să mi se adapteze la întuneric. M-am dus spre locul unde lăsasem maşina. Era o 
maşină acolo. Dar nu era Lincoln-ul negru a lui Angel Doll. Era un Subaru Legacy verde 

metalizat. Era versiunea cu trapă, şine pe plafon şi anvelopele mari. Avea un autocolant 
cu steagul Americii pe geamul din spate. Un şofer patriot. Dar nu suficient de patriot 
pentru a cumpăra un automobil american. 

M-am plimbat pe cele două culoare adiacente, doar pentru mă asigura că n-am făcut o 
confuzie, deşi ştiam că nu am făcut. Nu era vorba de Saab ci de Lincoln. Nu notițele 
lipsă ale servitoarei ci lipsa bătăilor de inimă a lui Angel Doll. Acum, el ştie totul despre 
mine. Am dat din cap, în întuneric. Nimeni nu ştie totul despre cineva. Dar am presupus 
că acum ştia mai multe despre mine decât aş fi vrut. M-am întors pe acelaşi drum pe 
care am intrat. Am urcat pe rampa de intrare şi am ieşit afară, la lumina zilei. Aceasta 
era înnorată, gri, slabă şi umbrită de clădirile înalte, dar m-am simțit ca şi cum am fost 
lovit de un fascicul puternic. M-am strecurat înapoi în Taurus şi am închis uşa în 
linişte. 

— Deci...? a întrebat Duffy. 

Nu am raspuns. S-a intors in scaun si m-a privit in fata. 

— Deci? a spus ea din nou. 

— Trebuie să-l scoatem pe Eliot de acolo, am spus. 

— De ce? 

— L-au gasit pe Angel Doll. 

— Cine l-a gasit? 

— Oamenii lui Quinn. 

— Cum? 

— Nu ştiu. 

— Eşti sigur? Ar fi putut fi Poliţia din Portland. Un vehicul suspect, parcat prea mult 
timp. 

Am clătinat din cap. 

— Ei ar fi deschis portbagajul. Cu alte cuvinte ar fi tratat tot garajul ca pe o scenă a 
crimei. Ar fi restricționat accesul. Ar fi fost poliţişti peste tot. 

N-a spus nimic. 

— Am scăpat situația de sub control acum. Aşa că sună-l Eliot. Pe mobil. Spune-i să 
plece de acolo. Spune-i să ia pe cei doi Beck şi pe bucătăreasă cu el. În Cadillac. Spune-i 
să-i amenințe cu pistolul, dacă este necesar. Spune-i să găsească un motel şi să se 
ascundă. 

A cotrobăit în poşetă după telefonul ei. A apăsat un buton de apelare rapidă. A 
aşteptat. Am cronometrat în minte. Un apel. Două apeluri. Trei apeluri. Patru apeluri. 
Duffy s-a uitat la mine, neliniştită. Apoi, Eliot a răspuns. Duffy a răsuflat şi i-a dat 
instrucţiunile, clare şi urgente. Apoi, a închis. 

— Ei bine? 

A dat din cap. 

— Părea uşurat. 

Am dat din cap şi eu. Era normal să fie. Nu e amuzant să stai ghemuit în spatele unei 
mitraliere mari, cu spatele la mare, uitându-te la peisajul gri, fără să ştii ce se apropie 
sau când. 

— Atunci să mergem, am spus. La depozit. 

Villanueva s-a deplasat din nou de lângă bordură. Ştia drumul. A supravegheat 
depozitul de două ori, împreună cu Eliot. Două zile întregi. A luat-o spre sud-est, prin 
oraş, şi s-a apropiat de port dinspre nord-vest. Eram tacuti. Nu a existat nicio încercare 
de conversație. Am încercat să evaluez pagubele. Erau totale. Un dezastru. Pe de altă 
parte mă simţeam eliberat. Totul era clar. Nu trebuia să mă mai prefac. Înşelătoria se 
terminase. Acum eram duşmanul lor, pur şi simplu. Şi ei duşmanii mei. Mă simţeam 
eliberat. 

Villanueva era extrem de inteligent. Făcuse totul corect. Încercuise depozitul pe o rază 
de trei străzi. Acoperise toate cele patru laturi. Trebuia să ne mulțumim cu imagini 
rapide, de-a lungul străzilor pe care le intersectam şi printre alte clădiri. Patru treceri, 

patru imagini. Nu erau masini acolo. Usa cu role era inchisa. Fara lumini la ferestre. 

— Unde sunt toti? a spus Duffy. Trebuia sa fie un week-end ocupat. 

— Este, am spus. Cred că e foarte important. Si cred că ceea ce fac ei are sens. 

— Ce fac? 

— Mai târziu, am spus. Hai să aruncam o privire la Persuader. Şi să vedem ce primesc 
în schimb. 

Villanueva a parcat la două clădiri nord-est, în fata unei uşi pe care scria Brian’s Fine 
Imported Taxidermy. A încuiat Taurus-ul şi am luat-o spre sud-vest, făcând un ocol 
pentru a ajunge la depozitul lui Beck, venind din direcţia în care nu existau ferestre. Uşa 
personalului de la biroul depozitului era încuiată. M-am uitat pe fereastră şi n-am văzut 
pe nimeni. Am ocolit clădirea şi m-am uitat în zona de secretariat. Nimeni, nici acolo. 
Am ajuns la uşa gri, nevopsită şi m-am oprit. Era încuiată. 

— Cum intrăm? a întrebat Villanueva. 

— Cu acestea. 

Am scos cheile lui Angel Doll. şi am descuiat uşa. Am deschis-o. Alarma antifurt a 
început să tiuie. Am intrat, am căutat prin hârtiile de pe avizier, am găsit codul şi l-am 
introdus. Lumina roşie s-a schimbat în verde, tiuitul s-a oprit şi clădirea a redevenit 
tăcută. 

— Nu sunt aici, a spus Duffy. Nu avem timp să cercetăm. Trebuie s-o găsim pe Teresa. 

Deja simțeam mirosul uleiului de armă. Se distingea peste mirosul de lână brută a 
covoarelor. 

— Cinci minute, am spus. Şi veţi primi o medalie de la ATF. 


— Ar trebui să-şi dea tie o medalie, a spus Kohl. 

Mă suna de la un telefon public din campusul Universităţii Georgetown. 

— Ar trebui? 

— L-am prins. Îl avem în mână. E al nostru. 

— Deci, cine a fost? 

— Irakienii, a spus ea. Iti vine să crezi asta? 

— Are sens. S-au fript şi vor să fie pregătiți pentru data viitoare. 

— Vrei să ştii despre omul nostru? 

— Cum a procedat? 

— La fel cum am văzut mai înainte. Dar, cu Samsonite, nu Halliburton. Avem serviete 
goale de la un libanez şi un iranian. Apoi am dat lovitura cu irakianul. Avea planul 
original în servietă. 

— Eşti sigură? 

— Sută la sută. L-am sunat pe Gorowski şi el l-a autentificat cu ajutorul numărul de 
redactare din colțul de jos. 

— Cine a asistat la transfer? 

— Noi doi. Eu şi Frasconi. Plus câțiva studenţi şi un profesor. Au făcut schimbul într- 
o cafenea de universitate. 

— Ce profesor? 

— Un profesor de drept. 

— Ce-a văzut? 

— Totul. Dar el nu poate jura că au schimbat efectiv servietele. Servietele erau 
identice. Este suficient? 

Întrebări la care mi-aş fi dorit să răspund în mod diferit. 

Era posibil ca Quinn să pretindă că irakianul avea deja planul, din surse 
necunoscute. Posibil ca el să sugereze că străinului îi plăcea să fie în prejma lui. Posibil 
ca el să nege schimbul. Dar apoi m-am gândit la sirian, la libanez şi la iranian. $i la toți 
banii din banca lui Quinn. Va fi usturător pentru cei păcăliți. Poate ar fi dispuşi să 
depună mărturie cu uşile închise. Departamentul de Stat ar putea fi în măsură să le 
ofere un fel de quid pro quo. Şi am avea amprentele lui Quinn pe servieta din posesia 

irakianului. Nu credeam ca a purtat manusi la intalnire. Prea batator la ochi. Per total, 
credeam ca aveam suficient. Aveam un tipar clar, o suma mare de dolari inexplicabila in 
contul bancar a lui Quinn, un plan top-secret al Armatei SUA in posesia unui agent 
irakian, doi politisti militari si un profesor de drept care puteau spune cum s-a 
întâmplat schimbul şi amprentele lui pe un mâner de servietă. 

— Este suficient, i-am spus. Du-te şi fă arestarea. 


— Unde mă duc? a întrebat Duffy. 

— O să-ţi arăt. 

Am trecut pe lângă ea prin zona deschisă. Către birouri. Apoi în cabina din depozit. 
Calculatorul lui Angel Doll era încă acolo, pe birou. La fel şi scaunul său. Am găsit 
comutatorul şi am aprins luminile în depozit. Vedeam totul prin paravanul de sticlă. 
Suporturile de covoare erau încă acolo. Stivuitorul era încă acolo. Dar în mijlocul podelei 
erau stivuite cinci stive de lăzi, înalte cât un om. Erau stivuite pe două rânduri. La 
distanță de uşa cu role erau trei stive de cutii de lemn, marcate cu un scris într-un 
alfabet străin şi necunoscut, probabil chirilic, suprapus, în mod neregulat, cu înscrisuri 
de la dreapta la stânga, într-o limbă arabă. Am presupus că acestea erau importurile lui 
Bizarre Bazaar. Mai aproape de uşă erau două grămezi de lăzi noi marcate în limba 
engleză: Mossberg Connecticut. Trebuiau să fie exportul lui Xavier Export Company. 
Import-export, barter. Schimbul echitabil nu este jaf, aşa cum ar fi spus Leon Garber. 

— Nu e prea mult, nu? a spus Duffy. Vreau să spun, cinci stive de cutii? O sută 
patruzeci de mii de dolari? Am crezut că trebuia să fie o afacere mare. 

— Cred că este mare, am spus. În importanţă, mai degrabă decât în cantitate. 

— Să aruncăm o privire, a spus Villanueva. 

Ne-am mutat în depozit. Împreună cu el am coborât prima cutie Mossberg din partea 
de sus. Era grea. Bratul stâng încă imi era un pic mai slăbit. Şi pieptul încă mă durea. 
Suficient de tare ca să nu-mi mai simt gura lovită. 

Villanueva a găsit un ciocan pe o masă. L-a folosit pentru a scoate cuiele din capacul 
cutiei. Apoi, el a ridicat capacul şi l-a pus pe podea. Cutia era plină cu bile mici din 
spumă. Mi-am scufundat mâinile în ladă şi am scos o puşcă lungă, învelit în hârtie 
cerată. Am rupt hârtia. Era un M500 Persuader. Acesta era modelul Cruiser. Nu avea 
suport de umăr. Doar un mâner de pistol. Calibru 12, țeavă de 45 de centimetri, camera 
cartuşului de 7 centimetri, capacitate de şase cartuşe, albastru metalizat, suport sintetic 
frontal negru, fără cătare. Era urâtă, brutală, o armă de stradă. Am armat încărcătorul 
de pe ţeavă, clac, clac. S-a mişcat ca mătasea pe piele. Am apăsat pe trăgaci. A făcut un 
clic ca un Nikon. 

— Vedeţi pe undeva muniție? am spus. 

— Aici, a zis Villanueva. 

Avea o cutie de cartuşe BRENNEKE Magnum în mână. În spatele lui era un bax 
deschis plin cu zeci de cutii identice. Am rupt două cutii şi am încărcate şase cartuşe 
plus un al şaptelea direct în camera cartuşului. Apoi am pus siguranța, deoarece 
Brenneke nu sunt cu alice. Sunt cartuşe solide de 30 de grame din cupru, care pleacă 
din Persuader cu aproape 1700 kilometri pe oră. Pot face o gaură într-un perete de 
cărămidă suficient de mare ca să te strecori prin ea. Am pus arma pe masă şi am 
desfăcut alta. Am încărcat-o, am pus siguranța şi am pus-o lângă prima. Am observat 
cum Duffy se uita direct către mine. 

— Pentru asta sunt făcute, am spus. O armă descărcată nu te ajută. 

Am pus cutiile goale BRENNEKE înapoi în bax şi am închis capacul. 

Villanueva se uita la cutii lui Bizarre Bazaar, din depozit. Avea nişte documente în 
mână. 

— Credeţi că astea sunt covoare? 

— Nu prea, am spus. 

— Vama SUA crede că sunt. Un individ numit Taylor a semnat că sunt covoare tesute 

manual din Libia. 

— E bine, am spus. Îl veţi da pe acest Taylor celor de la ATF. Îi pot verifica conturile 
bancare. S-ar putea să ajungeţi foarte populari. 

— Deci, ce este în ele? a întrebat Duffy. Ce se face în Libia? 

— Nimic, i-am spus. Ei cultivă curmale. 

— Toate acestea sunt lucrurile ruseşti, a spus Villanueva. Au trecut de două ori prin 
Odesa. Au fost exportate în Libia, apoi s-au întors acolo şi au fost exportate aici. La 
schimb pentru două sute de Persuader. Doar pentru că cineva vrea să fie dur pe străzile 
din Tripoli. 

— Se fac o mulțime de lucruri în Rusia, a spus Duffy. 

Am dat din cap. 

— Hai să vedem ce, mai exact. 

Erau nouă lăzi în trei stive. Am ridicat lada cea mai de sus, din cea mai apropiat stivă, 
şi Villanueva s-a ocupat de ea cu ciocanul lui. A scos capacul şi am văzut o grămadă de 
AK-74 aşezate în rumeguş de lemn. Puşti de asalt Kalashnikov standard, folosite. Arme 
demodate, cu valoarea de stradă de două sute de dolari bucata, în funcție de locul unde 
sunt vândute. Nu erau articole la modă. Nu-mi puteam imagina vreun individ îmbrăcat 
în North Face schimbând frumoasele lor H&K cu ele. 

Cea de a doua ladă era mai mică. Era plin de rumeguş şi mitraliere AKSU - 74. Sunt 
derivate din AK - 74. Eficiente, dar greoaie. Erau folosite de asemenea, dar bine 
întreținute. Nimic interesant. Mai proaste decât multe arme echivalente din Vest. NATO 
n-ar fi fost îngrijorată din cauza lor. 

A treia ladă era plină cu pistoale Makarov de nouă milimetri. Cele mai multe dintre ele 
erau zgariate şi vechi. Aveau un design grosolan si necizelat, moştenit de la vechiul 
Walther PP. Armata sovietică nu a avut niciodată o cultură a pistoalelor. Credeau că a 
folosi arme de mână este oarecum similar cu a arunca cu pietre. 

— Toate armele astea sunt gunoaie, am spus. Cel mai bun lucru pe care poţi să-l faci 
cu ele este să le topesti şi să torni ancore pentru bărci. 

Am început să verificăm a doua stivă şi am găsit ceva mult mai interesant în prima 
ladă. Era plin cu puşti VAL Silent Sniper. Au fost secrete până în 1994, când Pentagonul 
a capturat una. Sunt complet negre, complet din metal, cu patul gol. Trag cartuşe 
speciale, grele şi subsonice, de nouă milimetri. Testele au arătat că penetrează orice 
armură la 500 de metri. Îmi amintesc de consternarea pe care au provocat-o la 
momentul respectiv. Erau douăsprezece arme. În următoarea ladă erau încă 
douăsprezece. Erau arme de calitate. Şi arătau bine. Ar merge foarte bine cu gecile North 
Face. În special cele negre cu garnituri argintii. 

— Sunt scumpe? a întrebat Villanueva. 

Am ridicat din umeri. 

— Greu de spus. Depinde cât este o persoană dispusă să plătească. Dar o Vaime sau 
un SIG noi, care sunt arme echivalente, costă în SUA peste cinci mii. 

— Atunci, ele reprezintă valoarea facturii. 

Am dat din cap. 

— Sunt arme serioase. Dar nu le folosesc prea mulți în L.A. Deci, valoarea lor de 
stradă ar putea fi mult mai puţin. 

— Trebuie să mergem, a spus Duffy. 

M-am dat înapoi pentru a vedea prin geam afară şi în birouri. Era mijlocul zilei. 
Innourat, dar încă lumină. 

— În curând, am spus. 

Villanueva a deschis ultima ladă din a doua stivă. 

— Ce naiba e asta? a spus el. 

Am păşit spre el. Am văzut rumegusul. Şi un tub negru, subțire, cu o secțiune scurtă 
din lemn care acționa ca pat de umăr. O rachetă bombată era încărcată pe țeavă. A 
trebuit să mă uit de două ori înainte de a fi sigur. 

— Este un RPG - 7, am spus. Este un lansator de rachete anti-tanc. O arma de 
infanterie, se trage de pe de umar. 

— RPG inseamna grenade propulsate de rachete, a spus el. 

— În limba engleză, i-am spus. În limba rusă înseamnă Reaktivniy Protivotankovyi 
Granatomet, lansator de grenadă anti-tanc cu rachete. Dar foloseşte o rachetă, nu o 
grenadă. 

— Ca tija lungă penetrantă? a spus Duffy. 

— Oarecum. Dar e explozivă. 

— Aruncă în aer tancuri? 

— Aşa ar trebui. 

— Deci, cine pot fi cumpărătorii? 

— Nu ştiu. 

— Dealeri de droguri? 

— Teoretic. Ar putea fi foarte eficientă împotriva unei case. Sau a unei limuzine 
blindate. Dacă rivalul tău şi-a cumpărat un BMW blindat, ai putea avea nevoie de aşa 
ceva. 

— Sau teroriştii, a spus ea. 

Am dat din cap. 

— Sau maniacii din milițiile locale. 

— E foarte gravă situația. 

— Au o acuratețe proastă, i-am spus. Racheta este mare şi lentă. In nouă din zece 
cazuri chiar o uşoară adiere a vântului te poate face să ratezi. Dar asta nu este o 
consolare pentru cel lovit din greşeală. 

Villanueva a smuls următor capac. 

— Încă una, a spus el. Acelaşi lucru. 

— Trebuie să-i informăm pe cei de la ATF, a spus Duffy. Poate chiar FBl-ul. Chiar 
acum. 

— În curând, am spus. 

Villanueva a deschis ultimele două lăzi. Cuiele au scrâşnit şi lemnul s-a crăpat. 

— Alte chestii ciudate, a spus el. 

M-am uitat. Am văzut nişte tuburi metalice, groase, vopsit într-un galben strălucitor. 
Câteva module electronice erau prinse cu şuruburi dedesubt. M-am uitat într-o parte. 

— Grail, am spus. SA-7 Grail. Rachete ruseşti sol-aer. 

— Ghidate termic? 

— Te-ai prins. 

— Ca sa doboare avioane? a spus Duffy. 

Am dat din cap. 

— Totodata foarte bune impotriva elicopterelor. 

— Ce raza de actiune au? a intrebat Villanueva. 

— Eficace pana la aproape zece mii de metri, am spus. 

— Înseamnă că ar putea dobori un avion de linie. 

Am dat din cap. 

— Lângă un aeroport, am spus. Imediat după decolare. Poate fi folosit de pe o barcă 
pe East River. Imaginati-va că loveşte un avion care aterizează pe La Guardia. Imaginati- 
vă că se prabuseste în Manhattan. Un alt 11 septembrie. 

Duffy s-a uitat la tuburile galbene. 

— Incredibil. 

— Aici nu mai este vorba despre traficanţi de droguri. Şi-au extins piaţa. Este vorba 
despre terorism. N-are ce să fie altceva. Doar acest transport, singur, ar putea dota o 
întreagă celulă teroristă. Care ar putea face practic orice cu el. 

— Trebuie să aflăm cine vrea să cumpere. Şi de ce vor să cumpere. 

Apoi am auzit un sunet de picioarele pe podea, la uşă. Şi zgomotul unui cartuş care se 
încarcă în camera unui pistol automat. Şi o voce. 

— Nu ne întrebăm de ce au nevoie de ele, a spus vocea. Niciodată. Doar le luăm 


nenorocitii de bani. 

Zeul plecărilor în călătorii trebuie că a primit jertfa argonautilor, căci ‘ 
Iason si oamenii sai au beneficiat de un vant trimis de cer pentru primele zile ale 
expediției în căutarea lânii de aur. De-abia părăsiseră țărmul mării, când s-a pornit un 
vânt bun, care le-a permis să-şi desfacă pânza. „Ei au înfipt catargul înalt în lăcaşul său, 
scria Apollonius, fixindu-l cu proptele bine intepenite de fiecare parte a provei; au tras apoi 
în sus vela pe vârful catargului şi au desfăşurat-o. Vântul puternic a umflat-o şi după ce 
au fixat fungile bine de punte şi le-au legat fiecare de tarusul ei de lemn, au plutit in 
tihna...” 

Argonautii secolului XX nu au avut acest noroc, in primele trei zile ale calatoriei noastre 
fie ca am avut un calm perfect, fie ca a trebuit sa infruntam rafale de vant periculoase care 
se izbeau de promontoriile stâncoase de pe țărm si se năpusteau asupra galerei, care 
inainta cu greu. Rasucit cand intr-o parte, cand intr-alta, echipajul trebuia sa vasleasca 
puternic pentru ca Argo să înainteze încet pe o mare nemiloasă, la fel ca oamenii care îşi 
târăsc picioarele prin deşert. — 

Primele basici la mâini au apărut la o oră de la plecare. băşici care nu se vor mai vindeca 
până la sfârşitul călătoriei. Vaslasii se aşteptau la asta şi fiecare dintre ei avea propria lui 
teorie despre cel mai bun remediu sau pentru prevenirea lor. 

Unii îşi frecau palmele cu alcool, alții purtau manusi din bumbac sau înfăşurau cu un 
prosop protector mânerfele vâslelor. Dar fără prea mari rezultate. Nimic nu rezolva 
problema. Basicile se formau, se umflau, se spargeau, se formau din nou, se spargeau si 
se întăreau. Apoi, când mâinile păreau că s-au înăsprit, primul contact cu apa de mare 
inmuia bătăturile, iar pielea moartă se jupuia, lăsând sub ea porţiuni de carne vie extrem 
de dureroasă la atingere. Dacă, cu mare atenţie, reuşeai să mentii uscate băşicile după ce 
s-au spart, ele se crăpau din nou datorită permanentei rosături pe care o provoca vâslitul 
şi o altă băşică se umfla apoi dedesubtul primeia. 

Treptat, echipajul a început să se omogenizeze, învățând să vâslească uniform. Mark 
trecea in sus şi în jos pe culoarul din centrul bărcii pentru a îndruma pe începători. El le 
arăta care era cea mai bună metodă de a-şi regla mişcările, cum să-şi odihnească trupul în 
timpul aplecării înainte şi cum să controleze lama vâslei când o treceau prin apă. A 
conduce însă o galeră cu 20 de vâsle era altceva decât a trage la rame pe un râu într-o 
barcă uşoară de concurs. Vâslele galerei erau mai grele şi deci mai greu de mânuit şi nu 
exista posibilitatea de a folosi întreaga putere a muschilor picioarelor. A vâsli pe Argo era 
în general o chestiune de mişcare a greutăţii corpului, mutând centrul de greutate înainte 
şi înapoi, înainte şi înapoi, ore în şir, până când repetiţia crea reflexul. Cu toţii au căzut de 
acord ca mişcarea să fie scurtă. Cel mai grav era să te apleci prea mult înainte cu mânerul 
vâslei la începutul bătăii acesteia şi cu o mică întârziere după aceea. Când se întâmpla 
asta, omul din fata putea fi lovit în mijlocul spatelui cu mânerul vâslei şi cu cele peste 3 kg 
de plumb de contragreutate, atunci când se apleca cu toată greutatea sa pentru 
următoarea bătaie de vâslă. Era ca şi când te-ar fi lovit un baros, şi în primele zile, în care 
experiența era mai mică, era ceva obişnuit pentru vâslaşi să iasă din bănci cu asemenea 


dungi negre de plumb între omoplați. 

Totuşi, faptul că am avansat încet a avut si unele compensații. In cea de-a doua seară 
am găsit un loc de vis pentru amaraj, pe o insulita varata chiar la intrarea în golful Volos. 
Adăpostul dintre stânci în care am ancorat era încântător. Deasupra noastră, pe deal, 
creşteau şiruri de măslini; pajiştea era plină de flori de camp; un mic dig de piatră facilita 
accesul pe plajă, O duzină de sticle de vin „Argo” au fost repede puse la rece în apă şi Peter 
Moran a pregătit un grătar. În timp ce el gătea, o mică barcă de pescari a intrat în golf, 
echipajul său arătându-se curios să cerceteze galera noastră. Ne-au dăruit creveti 
proaspeți, care s-au adăugat mesei de seară. 

Era în timpul sărbătorilor de primăvară şi dinspre dealul de deasupra noastră cobora 
un bunic, un veteran incaruntit, care ducea de mână doi nepoți. El se retrăsese într-o 
căsuță văruită în alb aşezată deasupra promontoriului de unde putea vedea tot țărmul. 
Nepotii săi observasera sosirea bărcii Argo şi au cules flori de câmp pentru noi. Venisera să 
ne aducă darul lor, o cunună de frunze si flori minunate, complicat împletite, pe care 
le-am pus chiar în vârful catargului bărcii, ca simbol al lunii mai. Bătrânul a căutat prin 
cabina micii lui bărci şi ne-a adus un bulgăre mare alb de grăsime de la oile sale. Ne 
văzuse ungând curelele de piele ale vâslelor si a făcut acest gest simplu, dar practic. Era 
unul din acele fapte mărunte, acte simple de omenie, care nu se uită. După o mie de mile, 
de-a lungul îndepărtatei coaste de nord a Anatoliei, încă mai foloseam grăsimea aceea de 
oaie si de fiecare dată ne aminteam de bătrân, cum stătea in acea seară lângă jaratecul 
focului de tabără, discutând liniştit cu grecii din echipa noastră. 

A doua zi dimineața am ieşit vaslind din golful Volos şi am intrat în Marea Egee. Drumul 
nostru urma linia coastei, cât mai aproape de marginea peninsulei în formă de cârlig de 
undita, Magnesia. Din nou am avut o perioadă de calm aproape total şi pe la mijlocul zilei 
căldura devenise apăsătoare. Sudoarea curgea de pe oameni, umezind băncile vaslasilor şi 
fundul pantalonilor. Acum intelegeam noi de ce vechii greci vâsleau adesea complet goi, 
micşorând astfel riscul producerii unor furuncule şi spuzeli ale pielii ce puteau apărea 
datorită hainelor îmbibate de transpiratie. Peter Dobbs îşi pusese pe cap un turban arab, 
o amintire din Expediția Sindbad, iar ceilalți s-au acoperit cu tot felul de pălării şi bonete 
pentru a împiedica transpiratia să le vină în ochi, ceea ce putea provoca dureri. 

În cele din urmă s-a pornit vântul, dar bătea dintr-o direcţie contrară. Era o briză 
uşoară dinspre est, care spre seară a devenit mai puternică, astfel încât echipajul a avut 
de luptat din greu pentru a trage barca, atunci când s-a lăsat noaptea, într-un loc 
adăpostit pentru a ancora. Vântul acela potrivnic a fost o exprienta nu prea plăcută. Zece 
oameni trăgând la rame într-un ritm constant puteau face ca Argo să înainteze cu o viteză 
de 3-4 noduri şi să parcurgă 20-30 de mile pe zi folosind puterea muschilor. Dar aceasta în 
condiții de vreme liniştită. Cea mai mică adiere de vânt contrar, briza de-abia simțită care 
sufla din fata ne reducea îngrozitor viteza. Nu se putea compara doar cu urcatul unui deal, 
ci cu urcatul dealului prin nisipuri mişcătoare. Fiecare bătaie de vâslă înainte era aproape 
anulată de încercarea bărcii de a aluneca înapoi. Nimic nu este mai descurajant decât să 
încerci să vâsleşti în asemenea condiţii, luptând cu lopetile împotriva unui vânt contrar, 
pierzând câte o jumătate de metru la fiecare metru cu care înaintam. Vâslaşii de pe Argo 
aveau toate motivele să-şi piardă elanul. 

Era şi mai rău când acest vânt apărea în momentul în care Argo se afla la mijlocul 
drumului dintre două etape. Cârmaciul nu mai avea atunci decât două posibilități, ambele 
nefavorabile. Ori se întorcea imediat şi căuta adăpost având vântul la pupa şi pierzând 
astfel un prețios drum realizat de echipaj cu atâta trudă, ori trebuia să ceară vâslaşilor să 
continue să lupte şi să-i vadă astfel cum devin din ce in ce mai obosiţi şi înfometați, 
sperând totuşi că se vor crampona să parcurgă cele câteva mile până la următoarea escală 
care să-i pună la adăpost. Era totdeauna un dificil echilibru între rezervele de forță şi 
entuziasm ale echipajului şi forța cu care se opunea vântul. Niciodată nu ştiai cât timp va 
trebui să înduri chinurile, dacă vântul va creşte pe nesimţite în intensitate, în timp ce 

forțele vaslasilor vor descreşte, dacă starea mării se va inrautati astfel încât echipajul nu 
va mai putea să vasleasca cu folos în valurile care luau proportii, sau - si mai rău - dacă în 
cele din urmă vântul se dovedea prea puternic şi după câteva ore de eforturi curajoase vei 
fi nevoit să scoţi cârma din apa şi să abandonezi lupta, să renunti si să te indrepti către un 
loc de acostare. 

Adevărul era că a vasli împotriva vântului într-o galeră cu 20 de rame era, în nouă din 
zece cazuri, o încercare zadarnică. Galerele nu au fost construite să navigheze pe vreme 
nefavorabilă şi acesta era un lucru de care trebuia să țin seama pentru întreg parcursul 
călătoriei. Orice decizie, dacă să continuăm sau să facem calea întoarsă, era influențată de 
acest adevăr. Se ştie că în două din cele trei mări pe care trebuia să navigăm, Marea Egee 
şi Marea Marmara, trecerea de la o vreme liniştită la furtună se face cu repeziciune. În cea 
de-a treia, Marea Neagră, cerul si hula te pot preveni că se apropie furtuna, în schimb 
condițiile neprielnice navigației durează mai mult. Iar pentru o galeră propulsată de vânt, 
un țărm sub vant este moarte curată. 

Capul Sepia, pe unde a trecut barca noastră în cea de-a patra zi, era o dovadă vie a unui 
asemenea pericol. În anul 480 î.e.n. aproape o întreagă flotă, trimisă de Xerxes să invadeze 
Grecia, a fost distrusă aici de o singură furtună. Flota, formată din galere şi corăbii de 
transport, a fost surprinsă de o furtună venită ca din senin după ce căpitanii au ancorat 
vasele imprudent în apropiere de coastă. S-au pierdut atunci peste 400 de corăbii, căci 
ancorele lor n-au mai ținut şi navele au fost aruncate în Capul Sepia, probabil în timp ce 
echipajele lor încercau disperat să scoată vâslele pentru a îndrepta vasele spre canalul 
care ducea dincolo de ţărmul stâncos. Si cum valurile furioase de la baza stâncilor se 
apropiau tot mai mult, căpitanii galerelor trebuie că au încercat de mai multe ori să arunce 
ancora, pentru a ţine navele departe de uscat. Dar apa era prea adâncă. Ancorele lor de 
piatră n-au reuşit să ţină navele şi acestea au fost sfărâmate, pierderile omeneşti fiind 
imense. 

Este posibil ca Argo să fi trecut pe deasupra locurilor unde zăceau carcasele acelor 
galere, deoarece şi ea a navigat pe lângă acea coastă nemiloasă, la mai puţin de 50 de metri 
de peretele stâncos, unde hula vuia în grotele mării. Era imposibil să nu invoci amintirea 
acelor naufrăgii din antichitate şi să nu-ți aduci aminte că orice țărm stâncos putea 
provoca sfârşitul unei corăbii antice prinse de o furtună în apropierea coastei. Nicio galeră 
mică nu era suficient de rezistentă pentru a putea să iasă vâslind dintr-o situație critica, 
iar dacă apa era prea adâncă pentru a putea ancora, atunci nava era pierdută şi probabil 
o dată cu ea şi echipajul. 

Trecusem de Capul Sepia virand spre nord, tinandu-ne totuşi aproape de țărm, cand 
am intrat în primul vânt puternic din călătoria noastră. Venea dinspre nord şi era un vânt 
frontal care bătea spre coastă. Am căutat imediat un loc de ancoraj provizoriu într-un mic 
golf numit Paltsi, unde pescarii îşi trăgeau bărcile lor mici cât mai sus pe plajă şi unde îşi 
montaseră chiar unele şine de lemn pentru a le trage la adăpost de cele mai puternice 
furtuni. Nu-ţi trebuia un efort prea mare de imaginație ca să-ţi dai seama că Paltsi nu era 
locul cel mai sigur de ancorare a unei bărci moderne. În aceste condiţii, pentru Argo golful 
era totuşi suficient ca adăpost. Pescajul era atât de redus, sub 1 metru, încât am reuşit să 
aruncăm două ancore spre mare, am întins un odgon pe mal pentru a fixa pupa direct pe 
plajă şi am tras apoi barca în partea mai putin adâncă, din fundul golfului, pentru a găsi 
adăpost spaţios. Un iaht cu o chilă adâncă ar fi trebuit să abandoneze golful şi să iasă în 
larg, însă lui Argo i-a convenit locul acesta şi s-a şi instalat aici, la vreo 3 metri de țărm, 
unde valurile se spărgeau tocmai sub vâsla de la pupa, în timp ce un pescarus se lăsă pe 
apă, apoi zbură pe lângă stânci şi pe lângă apa aruncată de vâsle. 

În ceea ce priveşte echipajul, acesta a învățat că pentru vâslaşii unei galere răbdarea era 
tot atât de importantă ca forța fizică şi vigoarea. Unica modalitate de a naviga în siguranță 
cu o barcă din epoca de bronz era de a aştepta până când vremea devenea favorabilă. Mai 

devreme sau mai târziu, o ştiam cu toții, era sigur că Argo va fi prinsă la țărm de o vreme 
proastă; dar vom rezolva această situație la timpul ei, nu acum, căci n-aş fi vrut deloc ca în 
prima săptămână de călătorie să risc deteriorarea moralului echipajului prin reparații 
nedorite. Pentru restul zilei şi o bună parte din noapte am stat acolo unde eram, în Golful 
Paltsi, aşa cum în mod sigur au făcut cu o mie de ani în urmă sute de galere, toate 
aşteptând să se schimbe vremea, înainte de a o porni pe lângă coasta stâncoasă a 
Magnesiei. Iason si argonautii săi au întârziat şi ei de-a lungul acelei coaste inselatoare. 
Două zile şi jumătate au fost obligați să rămână într-un loc numit Aphetae, aşteptând o 
schimbare a vremii. Este imposibil să determinăm exact locul în care se afla Aphetae, 
deoarece Apollonius nu dă suficiente detalii, însă probabil se găsea mult mai la nord de 
Paltsi, poate în apropierea gurilor râului Pinios. 

Când vântul revine, o galera trebuie să profite si să iasă in larg. Astfel că îndată dupa 
miezul nopții, când vântul de nord şi-a micşorat intensitatea, a sosit momentul să trezesc 
echipajul. Au venit la barcă pe jumătate uzi. Aproape toți preferaseră să doarmă pe plajă, 
decât în barca ancorată, supusă tangajului, şi mi-au trebuit multă alergătură, strigăte şi 
zgaltaieli pentru a-i trezi pe cei de pe țărm. În întuneric, au trecut cu greu prin valuri 
pentru a ajunge la barcă, şi-au aruncat pe puntea pupei sacii de dormit şi rucsacurile şi 
au urcat în barcă pe jumătate goi, dârdâind, pentru a-şi lua poziţiile de vâslit. Ca de obicei, 
Peter Dobbs s-a oferit să rămână pe mal pentru a dezlega odgonul când galera pornea, aşa 
că a urcat ultimul, tras prin golf, ca o ancora plutitoare, de odgonul de remorcă de la pupa. 

Cam o oră şi ceva am înaintat destul de greu. Deşi nu era vânt, marea mai era încă 
agitată şi nu era uşor să vâsleşti constant în întuneric. Barca înainta clătinându-se 
încoace şi încolo; vâslele erau aruncate ca nişte betisoare; oamenii injurau; sarmanul 
Theodore atârna peste marginea bărcii, chinuit de rău de mare. 

Zorile ne-au răsplătit însă efortul. Dinspre sud venea o briză, pe un cer senin, astfel că, 
în fine, am putut naviga cu pânza. Era pentru prima dată de la plecarea noastră din Volos 
când Argo îşi desfăcea pânza. 

Velatura sa era un alt lucru care nu mai fusese văzut, de multe secole pe o corabie în 
Marea Mediterană. Planul şi greementul bărcii Argo au fost luate din detaliile de pe vasele 
pictate din secolele VI, V şi IV î.e.n., care reprezentau galere cu pânze. Vela propriu-zisă 
era o pânză de bumbac dreptunghiulară, fixată pe verga din lemn de chiparos. Pe partea 
dinainte a pânzei erau prinse 81 de inele din bronz. Prin aceste inele treceau nouă frânghii 
uşoare care mergeau de la baza pânzei până deasupra ei printr-un şir de nouă inele, iar 
apoi deasupra vergii şi înapoi-jos la cârmaci, care stătea la pupa bărcii. Trăgând de aceste 
frânghii, cârmaciul şi ajutorul său puteau să adune acolo sus vela pe vergă, ca şi când ar 
fi ridicat jaluzelele la o fereastră. Era o metodă directă şi eficace, chiar dacă oarecum 
incomoda, de manevrare a velei din bumbac a bărcii Argo. Uneori te simteai ca un 
conducător de car triumfal in arenă, încercând să lupti cu nouă cai nărăvaşi si cu o 
grămadă de haturi care ameninţă să se incurce în noduri. Totuşi, cu Notus, vântul de sud, 
la pupa, Argo a navigat toată ziua aceea abia atingând valurile, pe urmele lui Iason, ca o 
corabie de vis. Cu întreaga velă în bătaia vântului, Argo s-a comportat excelent. Corpul 
bărcii îşi croia drum pe marea albastră şi la cea mai uşoară atingere a celor două bare ale 
cârmei, barca răspundea ca un cal de rasa bine dresat. Ea vira iscusit, aşa cum ţi-ai fi 
dorit, şi la o a doua atingere a fusului cârmelor pentru a le aduce la loc, barca se şi 
întorcea complet, reluându-şi drumul şi înaintând lin. Aşezat drept în fata traversei de la 
pupa, sub ornamentul în formă de coadă încovoiată, simteai cum barca trepida înaintând 
cu viteză datorită vântului din spate; simteai cum chila şi scândurile zăngăneau, 
îndreptându-se spre mările ce urmau, în timp ce pintenul despica valurile la prova. 

Drumul din ziua aceea pe lângă țărmul sălbatic al Magnesiei a fost o plăcere. Pentru că 
oră după oră Argo înainta cu 5-6 noduri, lăsând în urma ei o dâră clară, în timp ce 
echipajul se odihnea pe bănci, cu vâslele ridicate în barcă. N-aveau nimic de făcut, doar să 

se odihnească şi să admire locurile pe unde treceam. Munții defilau o dată cu țărmul, 
începând cu vârful acoperit de zăpadă al Muntelui Pelion, pe pantele căruia se spune ca 
centaurul Chiron a educat atâtea generații de eroi, inclusiv pe Iason. Venea apoi masivul 
din dreptul oraşului Kalamaki, cu o cascadă spectaculoasă care isi arunca suvoaiele de 
apă cu spuma lor ca o sumedenie de pene albe. În sfârşit, în fata noastră ne apăru Muntele 
Ossa, iar în spatele lui drumurile care duceau la Muntele Olimp, lăcaşul zeilor. 

De-a lungul întregii coaste stâncoase nu era nici măcar un singur port care să-ți ofere 
adăpost, şi în mai puțin de 11 ore vântul acela binecuvântat a propulsat-o pe Argo pe 50 
de mile, lăsând în spate țărmul primejdios, în timp ce echipajul ei putea să privească si să 
vadă sus pe munte mănunchiul de case vopsite în alb din satele de pe renumitul munte 
Pelion, ca şi când un uriaş ar fi aruncat o mână de cristale de zahăr peste vegetația de 
acolo. 

În barcă, buna dispoziție creştea. Vâslaşii, care în zori avuseseră ochii împăienjeniți de 
somn, spuneau acum glume, făceau plajă, ascultau muzică la casetofoanele lor portabile, 
se relaxau. Tim Readman, trăgând din pipă, a considerat că acesta era momentul cel mai 
potrivit să-şi deschidă punga de casier, cu care trecea pe la fiecare membru al echipajului 
pentru a încasa contribuția pentru bugetul săptămânal, cu care el şi Peter Moran isi 
împrospătau proviziile pe țărm. Mark, şeful vaslasilor, s-a dovedit a fi un maniac in 
materie de confectionare a unor obiecte utile, îl vedeai mereu cioplind bucăți mari de lemn, 
curățate de ramuri, pe care le luase din tufisurile de pe dealuri, pentru a face manere de 
cuțite sau cozi de secure, ori impungand pielea sau cosând pânză pentru a face sacose si 
saci de voiaj. Acum isi broda pe tricoul de vâslaş, sub drapelul britanic, cuvântul „Argo” în 
greceste, promițând că va face acelaşi lucru şi în limba rusă, daca vom ajunge în Gruzia 
Sovietică. Trondur stătea rezemat de rama puntii desenand. Cu o pălărie de paie pe cap, 
cu pantalonii săi largi şi sandale, cu planşeta pe genunchi şi cărbunele in mână, arăta, în 
acea lumină strălucitoare a Mediteranei, ca un artist din Provence de prin anii 20. Dick 
Hill, cel curat ca lacrima, pentru a nu se dezminti, îmbrăcase o pereche de pantaloni bine 
calcati, fiind destul de elegant pentru a putea onora cu prezența sa un cocteil oferit de un 
milionar pe iahtul său. Îşi dăduse pe corp cu o lotiune pentru bronzare, asa că repede a 
devenit cunoscut sub numele de Dicky Unsurosw’. Prin contrast, pantalonii lui Miles deja 
aveau un fund larg şi incretit ca spatele unui elefant, semn al unui vâslaş harnic, dar 
potrivit şi pentru un clovn de la circ. Şi pentru a completa starea generală de bună 
dispoziție, s-a descoperit că în ziua aceea era aniversarea zilei de naştere a lui Costas. 
Implinea 61 de ani. A scos din sacoşă o sticlă de whisky pentru a sărbători evenimentul si 
s-a închinat în sănătatea lui. Si el s-a ales cu o poreclă. Vâslind prin golful Volos, unul 
dintre noi apreciase că vâslitul va produce fiecăruia o musculatură enormă. 

— Hei, Costas, îi strigă Peter Dobbs, în curând vei putea să te reîntorci la Olympic 
Airways şi să faci pe demarorul pentru uriaşul „jumbo jet”!. 

Şi paharele noastre s-au ridicat în cinstea lui Costas Demarorul. 

Pe ruta lui lason, aşa cum o descria Apollonius, prima barcă Argo a luat-o spre nord 
de-a lungul coastei Magnesiei până la Muntele Olimp. Acolo a virat spre est, traversând 
marea spre Capul Poseidon, cel mai apropiat dintre cele trei degete ale peninsulei 
Calcidica, deosebit de frumoase, care ies în afară din coasta Traciei. Acum, când ne 
apropiam şi de Muntele Olimp venind pe acelaşi traseu, motivul schimbării rutei a devenit 
evident. Munţii Ossa şi Olimp constituiau excelente puncte de reper pentru orice navă 
care părăsea coasta şi se avânta în larg. Mentinand permanent Muntele Ossa în spate, 
puteai să navighezi prin golful Thermaikos şi să ajungi cu bine la Capul Poseidon. În 
trecut, înainte de existența busolei, era vital pentru navigatorii antici să aibă puncte de 
reper terestre, după care îşi fixau rutele. O rută zilnică perfectă însemna să porneşti de la 

tarm la primele semne de lumină, sa vezi tot timpul pământul si sa ancorezi mult înainte 
de a se lăsa seara. În barca noastră n-am vrut să folosesc o busolă; era mult mai 
interesant să navighezi precum cei din vechime, cu ajutorul a ceea ce vezi, cu ajutorul 
soarelui şi prin modul de a simți valurile şi vântul. Aveam o busolă, pentru situații 
extreme, ascunsă bine, însă în stadiul respectiv nu s-a dovedit deloc necesară. Mai mulți 
membri ai echipajului erau iahtmani pricepuți, obişnuiţi să manevreze pânzele în apele cu 
maree din Canalul Mânecii si din Marea Nordului, unde busola, lochul, sonda acustică si 
aparatul de radionavigatie sunt instrumente de care se ajutau in mod normal. Dar în 
Marea Egee nu era nevoie de nimic din toate acestea. Puteam să ne descurcăm foarte bine 
fără asemenea aparate moderne. În cea mai mare parte din timp, era suficient să privim 
doar încotro mergem, la poziția soarelui, la forma unei îndepărtate insule ca reper pentru 
drumul nostru sau chiar pentru destinația noastră din ziua aceea. Nu aveam niciun radio 
de bord - ci numai două emitatoare-receptoare portabile cu ajutorul cărora puteam 
comunica de pe Argo cu barca de cauciuc cand se fotografia si un radio transmitator de 
semnale protejat impotriva apei, care putea fi fixat pe frecventa generala de alarma si 
chemare in ajutor in caz de pericol. Pentru a controla viteza cu care navigam, am legat pe 
o parte a barcii un rotor, dar nu ne dadea date prea exacte ca sa putem calcula distantele, 
mai ales la viteză mică. Singurul instrument pentru măsurarea adâncimii pe care l-am 
folosit a fost o vâslă cu o contragreutate de plumb, legată de o bucată lungă de frânghie 
înnodată. 

Numai în materie de hărți eram cu adevărat anacronici. Nu se ştie dacă în epoca de 
bronz a existat ceva care se putea numi hartă; poate că da, în forma unei diagrame 
stilizate. Dar este mai probabil că priceputul cârmaci al lui Iason, Tiphys, acţiona pe baza 
experienței sale practice în ceea ce privea căile principale din Marea Egee, pe care le ştia pe 
dinafară. Atunci când se aventura dincolo de granițele cunoştinţelor sale, el trebuia să se 
informeze de la marinarii şi pescarii din partea locului sau chiar să angajeze un om care 
să-i piloteze. Oricum, pentru a trece cu barca noastră Argo prin gurile strâmtorii 
Dardanele, pe unde nu mai trecusem niciodată, am avut nevoie de hărți care să ma 
îndrume pe unde să o iau. 

Servirea micului dejun in barcă şi nu pe țărm era cel mai bun mijloc de a-i ispiti pe 
argonautii mei să părăsească uscatul cât mai devreme pentru a începe cu bine ziua. 
Perspectiva unui bol de porridge sau a câtorva sandvişuri era suficientă pentru a face un 
vâslaş înfometat să sară din sacul lui de dormit de pe prundiş şi să urce în barcă la prima 
bătaie a clopotului navei. Astfel, dimineața următoare pe la ora 7, după ce am stat o 
noapte în micul port Stonion sub Muntele Ossa, eram deja în largul mării vâslind, 
indepartandu-ne de uscat şi menţinând muntele pe direcţia ornamentului de la pupa 
bărcii. Drumul spre Capul Poseidon măsura 28 de mile marine de mers prin largul mării şi 
speram să putem parcurge această distanță într-o singură lungă zi. Dar în ciuda libatiei 
pentru zeul mării - o cupă de vin de regiune aruncată în apa portului -, n-am reuşit. La 
început am avut o vreme liniştită, apoi a bătut Boreas, vântul de nord, apoi din nou linişte, 
ca după aceea să vină un vânt din sud-est, care, treptat, a schimbat direcția provei, 
trăgând barca înapoi, de parcă ar fi fost o mână nevăzută. Când s-a aşternut întunericul, 
eram la 10 mile de țărm, şi cu toate că vedeam luminile de pe mal, lopătarii noştri erau 
atât de obosiţi încât nu mai puteau vâsli. Aşa că ne-am aşezat pe jos încercând să dormim. 

O noapte în barcă, în largul mării, era o experiență nouă. Apollonius afirma că din când 
în când nici Iason şi oamenii sai nu reuşeau să ajungă la țărm până în amurg, dar acestea 
erau situaţii de care marinarii de pe galerele vechi egeene se temeau foarte tare; ei preferau 
să fie pe mal, pe o plajă adăpostită când soarele se pregătea să apună. Uneori, cârmaciul 
lui Iason hotăra să continue drumul noaptea, de obicei atunci când vroia să profite de un 
vânt bun, dar o dată sau de două ori lason şi vâslaşii lui au fost nevoiți să vâslească în 
întuneric, deoarece vântul se domolise când se aflau încă departe de uscat. Nu există, 

însă, nicio mențiune că ei ar fi dormit vreodată pe mare in barca lor deschisă, aga cum am 
făcut noi. N-am avut de ales: eram prea obositi ca să continuăm să vaslim. Fiecare dintre 
noi încerca să-şi găsească suficient loc pentru a se putea întinde, dar pentru aceasta 
trebuia să fii foarte ingenios. Întregul echipaj era înghesuit într-un spațiu de 17 metri 
lungime şi 3 metri lățime. O treime era ocupată de pinten, de catarg, de velatură, tachelaj, 
spațiul de gătit, plutele de salvare şi toate celelalte accesorii ale bărcii. Spațiile foarte mici 
de sub băncile vaslasilor erau intesate cu provizii, obiecte personale şi butoiaşele cu 
uneltele şi hainele noastre. 

La primele calcule făcute se părea că practie nimeni nu putea găsi suficient loc să stea 
jos şi să doarmă. Singurul spațiu disponibil pentru fiecare om era propria bancă pe care 
vaslea, care măsura 21 cm lățime si 1,20 m lungime, un spațiu nu prea generos pentru 
somnul unui vaslas de 1,90 m, mai ales că trebuia să-l împartă cu mai multi centimetri ai 
mânerului vâslei sale, care trebuia să fie trasă în barcă. Si totuşi, noii argonauti au reuşit, 
într-un fel, imposibilul. Ei s-au întins, s-au târât, s-au încolăcit, s-au ghemuit, şi-au 
încrucişat braţele şi s-au învelit în spațiul de care dispuneau. Era ca o scenă dintr-o clasă 
de yoga unde se exersau cele mai complicate răsuciri şi poziții. Costas stătea pe spate pe 
banca sa de lopătari. Dar pentru că prin banca sa trecea catargul, a trebuit să adopte o 
poziție în unghi drept cu picioarele ridicate in sus pe arborele navei. Cei mai multi au luat 
poziția de lingură, incolaciti pe băncile pentru vaslit; Mark, însă, a reuşit o inovaţie: a facut 
o adâncitură în toate bagajele de dedesubtul băncii sale, dispărând în fundul calei bărcii 
unde, ca un cadavru într-un coşciug strâmt, a adormit, neputând însă să se întindă sau 
să se mişte. Faptul că au putut să doarmă în asemenea condiţii chinuitoare arată cât de 
extenuati erau membrii echipajului, în timp ce Argo stătea nemiscata pe suprafața mării 
care era atât de liniştită, de parca am fi fost amarati într-un doc. 

De jur împrejurul bărcii noastre roiau luminile colorate - farurile de navigaţie ale 
cargoboturilor, care virau scurt ca să ne ocolească atunci când cartul de noapte arunca un 
fascicol de lumina pe pânza incretita a bărcii Argo. Câteodată treceau pe lângă noi, 
asemenea unui lung lant de lampioane ce luminează străzile, nave pescaresti plecate la 
pescuitul de noapte, care trăgeau după ele un şir de mici bărci cu vâsle, fiecare având câte 
o lampă puternică cu gaz pentru a atrage peştii care se hrănesc noaptea. 

Zorii au venit cu un cer noros şi cu aceeaşi mare liniştită, iar sacii de dormit, ca nişte 
gogoşi de mătase, au început să se mişte, dând la iveală oameni plini de voie bună. Chelia 
lui Mark a ieşit de sub bancă, precum o mumie dintr-un film de groază. Rotindu-şi ochii 
într-un simulacru de nebunie, s-a aplecat şi şi-a înfipt dinţii în piciorul lui Tim Readman. 
„Mi-e.foame”, a gemut arătarea. După care, Pete bucătarul, cu nelipsitul lui trabuc strâns 
între dinţi, a fiert ouă şi a pregătit cafeaua, iar admirabilul echipaj s-a aşezat pe bănci 
pentru alte trei ore de vâslire încordată ca să ajungem la Capul Poseidon. 

Primirea pe care o făceau pescarii greci bărcii noastre Argo când trecea prin apele lor era 
plină de căldură. Ştirea despre prezența lui Argo ajungea, printr-o telegrafie fără fir, 
dintr-un port într-altul. 

După ce ne-am odihnit pe plaja de la Capul Poseidon, am vâslit împrejurul acestei limbi 
de pământ lungi şi nisipoase pe o vreme neobişnuită, capricioasă. Se adunau mase de nori 
amenintatori; ploaia cădea din pânteceâe lor umflate; apărea curcubeul şi apoi dispărea. 
Un vânt schimbător bătea când dinspre uscat, când dinspre mare, şi Argo continua să 
lupte din greu, echipajul său strângând şi desfăcând pânza pentru a prinde o adiere de 
vânt, sau trăgând zdravăn la vâsle pentru a mai înainta câţiva metri. Deodată, trei bărci 
pescaresti cu motor au apărut dinspre micul port Nea Skioni de pe țărmul Greciei. Pe 
măsură ce bărcile se apropiau tot mai mult, am putut observa că erau pline cu copii care 
ne priveau atent. Fiecare grup de copii era însoţit de câte un profesor. Când prima dintre 
bărcile cu zgomotul acela înfundat şi-a oprit motorul şi a virat scurt pentru a trece pe 
lângă Argo, s-au auzit strigătele copiilor: „Kalo taxidi! Kalo taxidi!” Din nou, urarea pe care 

am auzit-o de atâtea ori. 

Un pescar bărbos, groaznic de murdar, îmbrăcat într-un jerseu pătat şi rupt, cu 
pantaloni soiosi şi cizme de cauciuc, şi-a părăsit pentru un moment timona. Surprinzător, 
această figură de bandit tinea in mână un delicat buchet de trandafiri roz, roşii şi albi. El 
le-a aruncat spre noi si cel care le-a prins din zbor a fost tot o figura de pirat, Peter Dobbs, 
care mai avea pe cap turbanul. A trecut apoi pufăind o a doua barcă pescărească, din care 
ni s-a aruncat un alt dar. De această dată era o cutie de carton plină cu dulciuri, oferite de 
femeile din Nea Skioni, pe care a prins-o Miles. Bărcile pescaresti s-au pierdut în zare. Mai 
rămăsese o singură barcă, mică, lovită şi deformată. În ea era un pescar bătrân. Oprise 
motorul şi acum vâslea în stilul pescarilor greci, în picioare, cu fata înainte, in timp ce 
împingea mânerele vâslei lui. Era pescuitor de calmar şi caracatite, pentru că în barca sa 
uzată se aflau mai multi tridenti şi o lampă de gaz mare ruginită agatata deasupra pupei, 
înfăşurată într-o manta veche din stofă de casă. Noaptea folosea lampa pentru a-şi atrage 
prada la suprafață, tot aşa cum strămoşii sai din vremea lui Homer atrageau peştii la ostie 
cu flăcările unor bucăți de lemn aprinse. O privea pe Argo cu un interes profesional. Ne 
strigă în stilul laconic al oamenilor mării atunci când întâlnesc străini în vreo barcă mică: 

— Bine ati venit! Vă aflați la Nea Skioni. Cum merge călătoria? 

— Bine. Foarte bine, răspunse Elias, arhitectul, aplecându-se peste copastie. 

— Puțin mai sus de-a lungul coastei, se află un vechi port - Vechiul Skioni - îngropat în 
mare, dar puteți vedea coloanele si blocurile de piatră dacă mergeti acolo într-o zi liniştită 
şi priviți în apă. Ne tragem din oamenii care s-au întors de la Troia! 

Era o poveste ciudată s-o auzi din gura unui pescar, dar adevărată. După cum afirmă 
istoricul grec Tucidide, Skioni a fost întemeiată de trupele greceşti din Pelopones care se 
reîntorceau acasă de la Troia, după căderea oraşului. Un contingent format din aceşti 
ostaşi care se îndrepta spre casă cu corăbiile încărcate cu prada si femei capturate la Troia 
a acostat la Skioni pentru a face o escală. Aici femeile captive s-au răsculat. Ele nu vroiau 
să devină sclave în gospodăriile greceşti şi au dat foc corăbiilor, obligând astfel pe oameni 
să rămână pe țărmul acela. Aceştia s-au căsătorit cu indraznetele captive si s-au stabilit 
acolo. 

Am putut cerceta Nea Skioni mai îndeaproape decât m-am aşteptat. Curând, vântul a 
început să bată dinspre est, o briza puternică din fata. Ştiind ca este inutil să încercăm să 
vaslim contra vântului, am întors barca si ne-am îndreptat în grabă spre debarcaderul de 
la Skioni, ca şi când am fi vrut să ne izbim de stânci. În ultimul moment veni ordinul 
„Strângeţi sus vela!”. Trondur şi Peter Wheeler au tras violent de cele nouă cargafungi, 
înfăşurând rapid pânza pe verga. „Vâslele afară! Forta maxima! Porniti!” Zece lopătari au 
lovit apa şi Argo a trecut repede pe la capătul debarcaderului, cu pânza fluturând cu 
zgomot. Arăta probabil ca o barcă de pescari intrând în port sub amenințarea vremii 
dintr-o pictură din secolul al XIX-lea. În felul acesta, scolarii din Skioni au avut o a doua zi 
liberă, deoarece cursurile de după-amiază au fost suspendate pentru a le permite să vină 
pe nisipul plajei din spatele portului să privească galera. 

Argo ne-a oferit cunostinte nepretuite despre navigația în antichitate. Nu o dată o 
remarcă întâmplătoare sau o observație spontană ne făceau să sărim înapoi peste secole, 
aducându-ne direct la navigația care se practica într-o perioadă de mult apusă. La Nea 
Skioni, un localnic, Antonis, ne-a întrebat dacă ar putea să ne însoțească în călătoria de a 
doua zi. Era un scafandru amator şi cunoştea bine țărmul din regiunea respectivă. La 
putin timp după ce am început să vaslim, a trebuit să intrăm din nou cu Argo într-un 
adăpost, pentru a evita vântul contrar. Singurul refugiu posibil era o plajă deschisă slab 
protejată, cu un fund de mare stâncos în care ancora aluneca şi nu prindea. Nu eram 
deloc încântat de siguranța ancorajului şi am făcut remarci privind combinația 
primejdioasă dintre un țărm stâncos şi schimbările rapide ale vântului din regiune. 

— Oh, da, răspunse Antonis. Această parte a coastei are o reputație foarte proastă. De 

secole a fost un cimitir al navelor. Eu şi cu prietenii mei din clubul de scufundători am 
găsit epavele a 6 nave vechi greceşti si romane zăcând la fundul mării de-a lungul acestei 
mici porțiuni de coastă. 

Nedorind să mai stăm în acel loc neospitalier, am cerut echipajului să vâslim mai 
departe. Am avut o dupăamiază groaznică trecând peste stâncile ascuțite ale Capului 
Paliouri, cu vela şi verga aduse jos pentru a reduce rezistența aerului, şi legate solid 
pentru a evita vreun accident pe o mare agitată. Erau scânteieri de fulger, bubuituri de 
tunet, iar marea a devenit de un cenusiu mohorât si neprietenos. Imediat ce ne-am 
îndepărtat de stâncile de la Capul Paliouri, am lăsat din mână cârma şi Argo s-a îndepărtat 
spre un golf larg şi pustiu, marcat pe hartă şi plasat în partea de nord a capului. Cum am 
intrat în zona adăpostită, Antonis a arătat cu degetul spre stânga: 

— Chiar acolo am mai găsit o epavă, o corabie romană. Probabil că a încercat si ea să se 
refugieze ca Argo. Cum a intrat aici s-a dus la fund. 

Hoinărind în seara aceea pe coastă, am dat de un câmp de mazăre care creştea sălbatic 
pe dealul de deasupra locului unde ancorasem. I-am chemat si pe ceilalți si am adunat 
multă mazăre, suficientă pentru toți, în timp ce Trondur şi Peter Wheeler au încercat fără 
succes să prindă cu tridentul o caracatita. După masa de seară, am montat tenda, căci 
cerul anunța ploaie, şi în noaptea aceea am fost martorii celei mai îngrozitoare furtuni, 
cerul aruncând fulger după fulger. Vântul a încercat să smulgă tenda şi a trebuit să o 
ținem cu toată puterea pentru a nu fi zburată, iar ploaia cădea cu atâta forță, încât 
picăturile se spargeau pur şi simplu când ajungeau în mare, ricoşând in barcă. Şi cu toate 
acestea, n-am auzit pe nimeni sa se planga, dimpotriva, toti erau numai glume si rasete, si 
echipajul nostru, inmuiat pana la piele de ploaie, n-a dormit toata noaptea. 

Iason si argonautii sai au prins un vant bun dinspre Muntele Olimp. Acolo unde noua 
Argo înainta cu toane de-a lungul coastei, Iason şi oamenii săi n-au avut nevoie sa se 
atingă de vâsle. Ei au plutit cu ajutorul velei direct dincolo de Capul Poseidon şi de Capul 
Paliouri într-o zi şi o noapte, iar zorile celei de-a doua zile le-au adus la orizont Muntele 
Athos, cel de-al treilea deget al peninsulei Calcidica şi următorul punct de reper important 
al drumului lor. Tiphys, cârmaciul, a hotărât să continue drumul, lăsându-se în seama 
vântului şi îndreptându-se direct spre fertila insulă Lemnos. A fost o hotărâre inteleapta. 
Au avut în continuare noroc de vreme bună. ,Argonautii au avut o briză bună toată ziua si 
toată noaptea aceea”, scria Apollonius din Rodos. „Pânza bărcii Argo era întinsă. Dar o 
dată cu primele raze de soare a venit şi vremea liniştită şi numai vâslind au putut ajunge 
la colturoasa insula Lemnos... ,, 

Aici a avut loc prima peripetie din calatoria lor pe urmele lanii de aur. Nu demult femeile 
din Lemnos îi omorâseră pe toți bărbaţii din insula, deoarece soţii lor le înşelaseră. 
Barbatii din Lemnos invadasera tinutul de pe coasta Traciei si cand s-au intors acasa au 
adus cu ei femei pe care le-au preferat propriilor lor sotii. Femeile trace le-au inlocuit 
repede pe cele din Lemnos, alungate din casele lor. Dar numai pana in momentul in care 
geloasele femei din Lemnos s-au hotarat sa se razbune sangeros. I-au masacrat pe toti 
barbatii, le-au ucis şi iubitele, omorând până şi pe copiii de sex masculin din insulă. 
Singurul bărbat care a supraviețuit a fost bătrânul rege Thoas. Fiica sa, Hypsipyle, l-a dus 
pe ascuns la țărm, lăsându-l în voia valurilor într-un cufăr de lemn, de unde in cele din 
urmă a fost cules de nişte pescari străini, pentru a nu se mai întoarce niciodată în insulă. 

După masacru, un timp femeile din Lemnos s-au descurcat singure foarte bine. Ele au 
preluat toate sarcinile bărbaților, aratul, semănatul şi recoltatul, adaptându-se la noua lor 
viață. Dar trăiau cu permanenta teamă de represalii din partea tracilor. Astfel că atunci 
când au văzut-o pe Argo ancorată în portul capitalei lor, Myrine, i-au luat pe noii-veniti 
drept traci veniţi să le atace. Îmbrăcate în armură, femeile din Lemnos au alergat în port să 
se lupte cu invadatorii. 

Iason a reacţionat prudent. Văzând mulțimea înarmată pe plajă, el a trimis pe țărm un 

sol, pe Aethalides cel cu miere în vorbă, care era renumit pentru memoria sa enciclopedică 
şi pentru că putea să dea oricând impresia de adevăr, fără, de fapt, să spună vreo 
minciună. Aethalides a reuşit repede să le convingă pe femeile din Lemnos să permită 
bărcii lor Argo să rămână cel puțin o noapte în portul oraşului Myrine fără ca echipajul să 
fie maltratat. Aceasta le-a dat posibilitatea femeilor din Lemnos să se gândească la situația 
lor precară. S-au adunat toate în piața oraşului, unde doica reginei, Polyxo, acum o femeie 
bătrână cu părul alb, le-a atras atenția asupra faptului că ucigând partea bărbătească a 
poporului din Lemnos, acesta este condamnat la dispariție. Ori vor fi zdrobite cândva 
într-un război cu tracii, ori, lipsind barbatii, nu vor putea avea copii si de aceea vor dispare 
ca popor. Drept urmare, femeile din Lemnos, sub conducerea lui Hypsipyle, care de-acum 
era regina lor, au hotărât ca a doua zi sa invite pe argonauti în oraş si să le ceară să 
rămână în Lemnos ca soți ai lor. Lipsa bărbaților din insulă urma să fie explicată prin 
faptul că aceştia au fost exilați datorită legăturilor incorecte pe care le-au avut cu tracii. 

Stratagema a reuşit. Iason, îmbrăcat în ce avea el mai frumos, a venit la țărm pentru a 
fi primit de regina Hypsipyle în palat. Acolo ea i-a oferit tronul insulei Lemnos daca el si 
oamenii săi s-ar fi învoit să se stabilească în insulă. Iason a refuzat tronul, explicând că el 
si argonautii nu pot abandona căutarea lânii de aur. A fost însă de acord ca argonautii sa 
rămână putin în insulă ca oaspeți. 

Sederea în insulă a fost atât de plăcută, cu suita de banchete si serbări, cu dans si 
petreceri, cu o companie feminină atât de atrăgătoare, încât nobila expediție pentru lâna 
de aur era gata să se sfârşească în brațele femeilor djn Lemnos. Au trecut zile după zile si 
Argo rămânea nemiscata in Lemnos. Statea ancorată în port, in timp ce echipajul se 
instalase bine: Iason stătea în palat cu Hypsipyle, iar ceilalți argonauti cu doamnele lor din 
Lemnos. Numai Hercule - pentru că în cele mai multe dintre versiunile legendei se spunea 
că el a mai rămas, totuşi câteva zile cu Argo - se abtinea de la viata de desfrâu generală. El 
a păzit în port barca până când, în cele din urmă, nu a mai suportat amânarea expediției. 
Cu o furie nestăpânită, a început să cutreiere străzile oraşului, bătând la uşile caselor cu 
bata sa şi chemând pe argonauti să se adune la malul mării, dar fără femei. Acolo el i-a 
dojenit aspru pe tovarasii sai de drum. Le-a spus că-şi vor pierde tot prestigiul daca vor 
renunța la căutarea lânii de aur şi vor prefera să ducă o viață tihnită cu femeile din 
Lemnos. Toată Grecia va râde de ei. 

Rusinati, argonautii au fost de acord cu tot ce li s-a spus, şi a doua zi şi-au luat rămas 
bun. Despărțirea de femeile din Lemnos a fost amicală şi sinceră. Ele au înțeles că 
argonauții trebuiau să-şi continue drumul în căutarea lânii de aur, oferindu-se cu 
generozitate să-i primească înapoi dacă vor scăpa cu viață. Regina Hypsipyle, bănuind că 
va avea un copil cu Iason, l-a întrebat ce are de făcut. Iason i-a spus că, în cazul în care va 
fi băiat, el va trebui trimis la Iolcos la bunicii săi. 

Acest băiat, fiul reginei Hypsipyle şi al lui Iason, va deveni regele Euneus din Lemnos. 
După Homer, Euneus a condus insula Lemnos în timpul războiului troian, iar în timpul 
asediului el i-a ajutat pe greci, cărora le-a trimis în dar vin şi alte provizii. Aceasta 
corespunde adevărului, pentru că Lemnos era vestită pentru viile sale si se află pe drumul 
natural pe care puteau fi transportate provizii între Grecia si Troia. Ceea ce este însă si mai 
important, această referire la regele Euneus ne dă posibilitatea să datăm căutarea lânii de 
aur. Dacă Euneus era rege când Troia a căzut, atunci tatăl sau, Iason, a trecut prin 
Lemnos cu o generație mai devreme. Arheologii plasează în timp căderea Troiei în mod 
diferit, cel mai adesea între 1250 şi 1200 î.e.n., multe autorități în materie preferind 1225 
î.e.n. Astfel, expediția lui Iason în căutarea lânii de aur ar fi avut loc cam cu 20-30 de ani 
mai devreme, pe la mijlocul secolului al XIII-lea î.e.n. Această data, aşa cum vom vedea, 
corespunde nu numai cu ocuparea oraşului Dimini - posibila casă a familiei lui Iason 
exilată în afara oraşului Iolcos - ci şi cu alte fapte pe care, navigând în noua Argo, urma să 
le descoperim in indepartata Colhidă, tara lânii de aur. 

Cand Apollonius descrie drumul argonautilor de la Muntele Athos la Lemnos, traversare 
pe care era gata sa o intreprindem si noi, el face o observatie interesanta, si anume ca 
marele munte îşi arunca umbra asupra insulei, chiar daca era la o asemenea depărtare de 
Lemnos încât „un vas comercial bine echipat ar fi putut să o parcurgă într-o seară”. 
Distanţa dintre Athos şi punctul cel mai apropiat de pe insula Lemnos este, de fapt, 34 
mile marine, pe care „un vas comercial bine echipat” o parcurge în 12 ore, mergând cu o 
viteză medie de 2,8 noduri, ceva mai putin decât viteza la care ne aşteptam să o atingă 
Argo cu un vânt prielnic din spate. În sfârşit, am avut şi noi o soartă mai bună când ne-am 
îndreptat din Calcidica spre Lemnos. Noaptea precedentă o petrecusem în splendidul port 
natural Porto Koufo, care se află în degetul central al peninsulei, unde Antonis 
scufundătorul ne-a părăsit pentru a se reîntoarce la Nea Skioni, şi de unde am plecat la 
ora unu dimineața, în speranța că vom prinde dinspre uscat o briză de noapte. Era o mare 
extrem de calmă, cu o lună strălucitoare, şi puteam auzi păsările cântând în munte ca şi 
când ar fi fost ziuă. Capul Ambelos descria un contur negru pe cerul înstelat şi în umbra 
neagră ca cerneala pe care o lăsau razele lunii am constatat că se poate folosi cârma după 
sunet, apreciind distanța până la roci dupa vuietul crescând care se reflecta de la țărmul 
stâncos ca un rezonator. 

După o oră, dinspre vest a început să adie vântul, zorile aducându-ne în față Muntele 
Athos, cu vârful său brăzdat de zăpadă, rămas toată ziua deasupra orizontului ca o uriaşă 
= calauza, un indicator vizibil pentru orice marinar din 

= Marea Tracică. Pentru că atât timp cât soarele era pe 

său drept, şi să menţină Argo pe direcția insulei 
Lemnos. Am trecut pe lângă doi casaloti - o întâlnire 
neaşteptată în Marea Egee - care călătoreau impasibili 
în sens invers, pufăind prin orificiul lor respirator 
aşezat pieziş pe partea dinainte a corpului. Într-o clipă 
Trondur s-a urcat pe catarg, aşezându-se pe traversa 
de gabie pentru a-i admira. Mult după ce trecuseră, el 
mai privea încă în urma lor. 

Pe la ora 5 după-amiază, Lemnos începu să se 
zărească în fata noastră. Si când soarele a apus, ca o portocală, am văzut în spatele 
Muntelui Athos, exact cum spunea Apollonius, umbra sa părând să se aştearnă pe insulă. 
O dată cu amurgul, şi-a făcut apariţia o altă flotă de bărci pescaresti venită să ne ureze 
bun venit. Curioşii adunați pe malurile stâncoase ale insulei Lemnos au văzut la orizont 
corabia noastră; iar acum pescarii ne escortau în portul oraşului Myrine, luminile bărcilor 
lor dansând în jurul nostru, iar vocile copiilor răsunând într-un cântec de bun venit. Tot 
portul era ticsit de spectatori, sute şi sute de oameni întinzându-şi gâturile să vadă cum 
este trasă Argo de-a lungul cheiului. În rândul din faţă stătea surâzător, îmbrăcat în 
anteriu, un preot, care tinea în mână o cană cu vin de Lemnos. 

A fost surprinzător să descopăr că în Lemnos s-au găsit atât de puține vestigii 
miceniene, deşi în Argonautica se vorbeşte foarte mult despre această insulă. Dar 
profesorul Beschi de la Universitatea din Pisa, care a condus săpăturile din Lemnos, mi-a 
explicat că nu au găsit nicio urmă semnificativă miceniană, probabil pentru că nu aceasta 
i-a preocupat. Altele au fost lucrurile care i-au interesat. El şi echipa sa erau ocupați cu 
reevaluarea unor vaste săpături arheologice făcute în insulă la sfârşitul anilor '30 de către 
echipe italiene. Pe coasta de est a insulei Lemnos descoperiseră un oraş, Poliochni, care 
data încă de prin anul 3000 î.e.n. Poliochni a fost o aşezare mare şi prosperă, în ruinele 
căreia italienii au găsit exact acelaşi tip şi aceleaşi forme de obiecte de ceramică care erau 

folosite în Troia, pe coasta Asiei Mici, dovadă clara că între Lemnos si Troia exista un negot 
intens încă de la mijlocul epocii de bronz. 

În mod cu totul misterios, viața din Poliochni pare să fi luat sfârşit prin anul 1600 î.e.n. 
Una din teorii susținea că, asemenea oraşelor minoice din Creta, soarta oraşului Poliochni 
a fost determinată de erupția catastrofală a vulcanului de pe insula Thera. Profesorul 
Beschi era aproape convins că povestea despre cele întâmplate argonautilor cu femeile din 
Lemnos avea legătură cu un eveniment istoric real. El bănuia că oraşul în care isi avea 
capitala regina Hypsipyle si unde Iason si argonautii au fost tratați atât de bine ar exista 
sub oraşul modern Myrine, aşteptând să fie scos la suprafață. Pentru moment, însă, 
profesorul Beschi şi echipa sa erau mult mai interesați de două regiuni din extremitatea de 
nord a insulei: oraşul Hephaestia si templul de cult al misteriosilor cabiri. Ambele locuri 
erau legate de legenda lui Iason si a argonautilor. 

Hephaestia data, după toate aparentele, din secolul al VII-lea î.e.n. şi i s-a dat numele în 
onoarea zeului Hefaistos. În mitologia greacă, Hefaistos era zeul faur, priceput în toate 
meşteşugurile metalurgiei, artificier şi armurier al zeilor din Olimp. Hefaistos a fost acela 
care, după cum spune legenda, a introdus arta prelucrării metalelor la vechii greci. El a 
luat partea zeiței Hera cand aceasta s-a certat cu soțul ei, Zeus, care s-a înfuriat atât de 
tare, încât l-a azvârlit din înălțimile Olimpului. Hefaistos a căzut în insula Lemnos, 
rupandu-si picioarele şi rămânând schilod pe viata. Primii locuitori ai insulei, un popor 
cunoscut sub numele din sinti, s-au arătat generoşi cu acest infirm, dându-i adăpost. 
Drept recunoştinţă, Hefaistos i-a învățat să prelucreze metalele; iar din Lemnos această 
îndeletnicire s-a răspândit în tot restul lumii elene. 

Există motive întemeiate să credem că transmiterea cunoştinţelor din domeniul 
metalurgiei are legătură cu poziția cheie a insulei Lemnos, care era plasată în drumul spre 
Asia Mică. Mărturii arheologice demonstrează că unul din cele mai vechi centre de 
prelucrare a metalelor din Orientul Apropiat se află pe coasta de nord a Anatoliei, lângă 
Marea Neagră. Aici s-au găsit unele dintre cele mai vechi topitorii şi mine din istorie. În 
cazul în care cunoştinţele de prelucrare a metalelor au fost aduse pe mare spre Grecia din 
această regiune, ele ar fi ajuns mai întâi în insula Lemnos, iar legenda despre Hefaistos ar 
fi fost inventată pentru a explica de ce grecii au învățat metalurgia, după cum se pare, mai 
întâi în această insulă îndepărtată din nordul Mării Egee. Cei mai multi oameni de ştiinţă 
sunt de părere că Hefaistos a fost un zeu de origine asiatică, nu greacă, şi legătura sa cu 
povestea lui Iason constă în faptul că acest drum pe mare între Lemnos şi Marea Neagră, 
era acelaşi pe care Iason si argonautii şi-au propus să-l urmeze, acelaşi traseu folosit de 
Phrixus, Helle şi berbecul zburător. Pentru a sublinia şi mai mult această legătură, unele 
versiuni ale legendei argonautilor susțin că printre eroii lui Iason era şi Palaemon, fiul lui 
Hefaistos, care şchiopăta şi el, ca tatăl său. 

O a doua regiune pe care o cerceta profesorul Beschi era şi ea într-un raport direct cu 
legenda argonautilor şi cu Asia Mică. Pe vârful înalt al unei stânci de pe țărm, privind spre 
nord-vestul Mării Tracice, piatra de calcar a fost tăiată pentru a se face o terasă unde se 
închinau membrii unui cult necunoscut, cel al cabirilor. Acest cult era atât de secret, încât 
astăzi se cunoaşte foarte putin despre aşa-numitele mistere ale sale, căci membrii cultului 
juraseră să nu-şi dezvăluie niciodată secretele. Cu toate acestea, se ştie că era un fel de 
cult al fertilității, şi că avea, într-o anumită formă, legătură cu vrăjitoria şi cu marele 
Pamant-Mama. El a venit din Asia Mică, iar Lemnos şi Samothrace au devenit principalele 
centre ale cultului; evident, poziția acestor insule a jucat, si de aceasta data, un rol 
important. 

Ceea ce ne interesa pe noi în mod deosebit era faptul că acest cult avea legătură şi cu 
navigația pe mare, şi in special cu doi dintre argonauti - frații gemeni Castor şi Pollux. 
Portretele lor de mai târziu îi înfățişau cu două stele în frunte, semnul folosit de cei inițiați 
în misterele cultului cabirilor. Se spunea că marinarii care cunoşteau secretele cabirilor 

aveau puterea să struneasca vântul si sa potolească furtunile, şi că cei doi gemeni le-ar 
apărea ca Focul Sfântului Elmo °. Chiar şi o licărire trecătoare a celor două stele, Castor si 
Pollux, după ce aceştia au devenit o constelație cerească, însemna că partea cea mai 
primejdioasă a furtunii de pe mare a trecut. În felul acesta, călătoria argonautilor a intrat 
în folclorul marin, în timp ce, aşa cum remarca Isaac Newton, este greu de explicat de ce şi 
alte semne ale Zodiacului sunt asociate cu expediţia în căutarea lânii de aur - Vărsătorul, 
Peştii, Gemenii şi, evident, Berbecul. 

? Elmo. forma populară a Sf. Erasm. Marinarii invocă numele acestui sfint in timpul furtunilor. Focul Sf. Elmo apare 
uneori sub forma unei jerbe de lumini la capetele vergilor a catargelor navelor şi se datorează electricității din atmosferă. 


VP MAGAZIN 
— - = _ E e ia — 
— a! ee ee 
el A es a — 


— a = = i cm Ie ne ee ee 


TIM SEVERIN Expeditia IASON 


Tim(Timothy) Severin (n. 25 septembrie 1940, Assam, India) este un explorator, 
istoric si scriitor britanic. Severin este cunoscut pentru încercările sale de a reface 
călătoriile legendare ale personalităţilor istorice. Severin a fost premiat cu Medalia de Aur 
a Royal Geographical Society şi cu Medalia Livingstone a Royal Scottish Geographical 
Society. El a primit Thomas Cook Travel Book Award pentru cartea Expediția Sindbad 
(1982). 

Severin a învăţat la Tonbridge School şi a studiat geografia şi istoria la Keble College din 
cadrul Universităţii Oxford. În 1960, pe când era student, Severin a încercat, împreună cu 
Stanley Johnson şi Michael de Larrabeiti, să refacă drumul lui Marco Polo pe motocicletă. 
Încercarea a eşuat din cauza problemelor legate de viză la granița cu China. 

Ulterior, Severin a recreat o serie de călătorii în scopul de a determina în ce proporție se 
bazează legendele pe experienţe reale. Pentru a investiga legenda lui Brendan, Severin a 
cusut 49 de piei de bou, le-a întins pe un cadru de lemn, a făcut rost de un echipaj şi în 
mai 1976 a început să navigheze de pe coasta de vest a Irlandei. Nava, botezată Brendan, 
a ajuns în Insulele Feroe în iunie şi în Islanda în iulie. Brendan a rămas acolo până în mai 
1977, când Severin şi echipajul său şi-au continuat drumul spre vest. În mai puţin de 
două luni, nava a atins țărmul insulei Terranova. Cartea sa Expediția Brendan (1978) 
detaliază refacerea călătoriei pe mare a unui călugăr irlandez din Irlanda către Terranova 
CU un mic currach din piele. 


Pentru a investiga legenda lui Sinbad, Severin a construit o navă tradițională arabă cu 
velele cusute cu sfoară din nuci de cocos şi a navigat din Oman în China(1980-1981). 
Călătoria, finanțată de sultanul Omanului, Qaboos bin Said, este descrisă în cartea 
Expediția Sindbad. 


Poemul epic Argonautica scris de Apollonius din Rhodos în Alexandria în secolul al 
3-lea î.Hr., a devenit baza documentara pentru următoarea expediție Severin. Maestrul 
constructor de nave Vasilis Delimitros din Spetses a construit o replica a unei nave din 
epoca bronzului, bazat pe un model la scară al navei Argo. În 1984, cu douăzeci de vaslasi 
voluntari, Severin a plecat din nordul Greciei, prin Dardanele, a traversat Marea Marmara 
şi a trecut prin Strâmtoarea Bosfor in Marea Neagră realizând o călătorie de 1500 de mile 
(2400 km)până în Georgia. De-a lungul expeditiei au identificat multe dintre reperele 
vizitate de Iason şi Argonautii lui, şi a găsit o explicaţie plauzibila pentru legenda lânii de 

1985 realizează un nou voiaj de la Troia la Ithaca, pe urmele lui Ulise, călătorie având ca 
inspiraţie binecunoscutul poem antic Odiseea. Calatoria a fost descrisă în volumul Ulysses 
Voyage(1987) 


Severin a scris si fictiune istorica. Seria Viking, publicata incepand din 2005, se refera 
la un tânăr aventurier viking care călătoreşte în diferite parti ale lumii. In 2007 a publicat 
seria Aventurile lui Hector Lynch în care sunt relatate aventurile unui corsar de 17 ani de la 
sfârşitul secolului al XVII-lea. 

TECC 
USS Jefferson 
1530 ora locală (Zulu -10) 


Micul compartiment era o cacofonie de apeluri din partea piloților, rapoarte ale lui Air Boss 
referitoare la statusul punţii de zbor, cereri ale lui handler pentru manevrarea avioanelor şi rapoarte de 
supraveghere de la CAP SAR aflate deja în aer. 

Pentru Tombstone Magruder, după două decade şi jumătate de serviciu naval, urmărirea 
diferitelor activități si progresul tuturor fazelor secventei de lansare era complet automată. Nu-i acorda 
mai multă atenţie conştientă decât respiratului, în timp ce mintea cernea informațiile, le evalua, şi — în 
mod automat, în mintea sa — le acorda prioritatea meritata. 

Dar, când un mic difuzor până atunci tăcut, plasat direct în spatele scaunului său înalt, de 
comandă, a dat semne de viata, a ridicat brusc capul. S-a întors către Batman, al cărui chip era întunecat. 

— Unitatea SEAL de pe insulă, a explicat Batman. Îi receptionam prin echipamentul SINCGA ARS. 

— Vorbeste cu ei, a spus Tombstone. Ei iti cunosc deja vocea. 

Batman a aprobat dintr-o mișcare a capului si a insfacat microfonul. I-a facut semn lui TAO să-l 
aducă pe ofițerul de legătură SEAL și să-l ţină pe aproape. 

— Aici Homeplate, dă-i ‘nainte. 

— Veşti proaste, Admiral. Am găsit bomba, dar 
momentan nu ne putem ocupa de ea. Este camuflată 
într-un camion de bere, iar chinezii au transportat-o pe 
sus, cu elicopterul. Ne-am ţinut după ea, dar l-au 
scufundat în Caneohe Bay cu tot cu bomba la bord. Nu 
ne putem scufunda cu aparatele noastre cu sistem de 
respiraţie în circuit închis, deci am avea nevoie de ceva 
asistenţă aici. 

Batman a înjurat neauzit, apoi a întrebat: 

— Ce doriţi de la noi? 

— În primul rând, detectoare de metal. Ştiu destul de sigur cam unde trebuie să mă scufund, totuși 
va trebui să o localizez precis. 

— Nici o problemă. USS Chief se află in zonă. Voi puteţi să va duceti la el? 

— Bineînţeles, Admiral. Am mai vrea si ceva echipament special. Asta în caz că va trebui să ne 
scufundăm la mare adâncime. 

— Chiar cred că va trebui să o faceţi, a răspuns Batman. 

— Şi noi credem. Dar nu-mi pot da seama, Admiral, cum vor detona bomba. Adică, dacă e 


scufundată la cel puţin treizeci de metri sub apă... 

— Transponder de pe un submarin, a spus Tombstone. 

S-a întors către Batman, cu fata palidă. 

— Când am avut ultimul contact cu el? 

— Murdock, Admiral Magruder sugerează că dispozitivul nuclear va fi activat de pe un submarin. 
Avem unul în zonă, nedetectat în ultimele patru ore. Aveţi vreo informatie despre el? 

— Negativ, Admiral, dar vom sta cu ochii bine deschişi. Momentan, cred că prioritar este să 
localizăm bomba, iar grijile despre detonare să le lăsăm pe mai târziu. 

— Roger, USS Chief este la dispoziția voastră. 

Batman i-a dat microfonul lui TAO, care a comunicat un set de frecvenţe şi coordonate temporale 
care să permită unității SEAL să o contacteze direct pe Chief. 

Pe circuitul Navy Red s-a auzit o voce pe care Tombstone a recunoscut-o imediat. Era unchiul său, 
Admiral Thomas Magruder, Chief of Naval Operations. 

— Jefferson, aici CNO. Vă aducem la cunoștință că există un ultimatum din partea chinezilor. Să 
negociem înființarea unei baze militare chineze permanente în Hawaii, sau vor detona o armă „specială” 
mâine la prânz. Care este statusul vostru? 

O liniște îngheţată s-a asternut in TFCC. Tombstone a privit ecranul pe care apăreau simbolurile 
valurilor de avioane de vânătoare şi de atac asupra 
țintelor de la suprafața apei, acționând asupra 
invadatorilor chinezi, si a calculat șansele. 

— Aici Vice Admiral Magruder, sir. Există vreo 
indicație că ar putea detona imediat dispozitivul? 

— Nimeni nu poate fi sigur, dar cei de la Informații 
par să creadă că nu. Cred că te afli în contact cu 

Murdock? 

— Afirmativ, sir. Doar ce ne-a raportat ultimele noutăţi referitoare la locaţia probabilă a armei 
„speciale“, iar noi l-am alocat pe USS Chief să participe la operaţiunile de recuperare. 

— Bine. Presupun că nu va fi greu de găsit. Întrebarea este cum o vom dezamorsa la asemenea 
adâncime? 

— Momentan avem alte probleme aici, Admiral, interveni Batman. Ştiu că avem ordine să nu 
provocăm lupte aeriene deasupra insulei, dar trebuie să oprim desantul de infanterie ce se pregăteşte să 
debarce. Odată debarcati, va fi al dracu’ de greu să mai scăpăm de ei. 

— De acord. Avem mai putin de douăsprezece ore, gentleman. Hai să facem treaba. 

După ce CNO a închis, Batman a comutat pe circuitul SEAL. 

— Esti la curent cu termenul de expirare al ultimatumului? l-a întrebat pe Murdock. 

— Acum suntem, sir. 

A apărut o nouă notă, sălbatică, în vocea lui Murdock. 

— Ne ocupăm noi de treaba asta, sir. 


Viking 701 
1535 ora locală (Zulu -10) 


— Madman, Madman, apelă TACCO! de pe locul din spate. Fumigena, acum! 

În scaunul din față-dreapta, copilotul a tras proiectilul fumigen. Acesta trebuia să marcheze zona 
în care Viking a făcut prima detecție a unei mase metalice subacvatice. Următoarele pase pe deasupra 
aceleiaşi zone va permite triangularea locației exacte a țintei suspecte. 

Rabies a acţionat comutatorul ICS. 

— Eşti sigur? 

— E o mare probabilitate, a spus TACCO cu voce emotionata. Hai sa lansăm câteva sonobuoys in 
apă, poate putem să-l localizăm pe bastard. 

— Nnu ştiu, sovai Rabies, privind spre copilot. Ştii la ce mă gândesc, nu? 

Copilotul a confirmat posac. 

— E chiar sub noi. 

Iar asta — reflecta Rabies — era problema esenţială a detectiei Madman. Magnetic Anomaly Detector, 
pe scurt Madman, putea localiza o masă metalică semnificativă aflată la destul de mare adâncime în apă, 
pe baza distorsiunii pe care aceasta o produce câmpului magnetic terestru. Totuşi, cu toată precizia sa, 
nu putea interpreta natura masei metalice respective. Epleave, depozitele de minereu, conductele 
subacvatice, toate puteau duce la rezultate false. Majoritatea dintre ele erau precis cartografiate, iar 
experţii ASW reverificau întotdeauna harta înainte de a utiliza armamentul asupra țintei. 

8stiu că suntem deasupra, a intervenit TACCO. Credeti-ma, am mai fost pe deasupra ei de o mie 
de ori, probabil. Acum e ceva diferit. 

Rabies şi copilotul au schimbat o privire scârbită. 

— Mda, da, a făcut Rabies. Totuși, a înscris Viking-ul S-3 într-un viraj accentuat spre dreapta, 
privind în jos pentru a verifica locația fumului, apoi a dus S-3 la joasă înălțime pe deasupra lui si la 
aceeași direcție de zbor. 

— Madman, Madman, a anunţat TACCO din nou. 

O altă fumigenă a fost lansată de sub micul dar puternicul avion bombardier-dorpilor. 


1 TACCO - (pronunţat "TACK-oh") TACtical COordinator (abreviere militară pentru "coordonator tactic") 

— Esti sigur că ai dreptate? a întrebat Rabies. Pen’ că mare adevăr zic tie... instinctul îmi spune că 
ne pregătim să picăm de fazani. 

— Ba deloc — vocea lui TACCO era foarte încrezătoare. Sunt sigur că el e. Sonobuoys va face 
confirmarea. 

— Numai dacă nu încurcă semnalele, a subliniat ASW. Atunci degeaba le-am mai lansat. 

— Bine, bine, făcu TACCO. Știu. 
Dar, credeti-ma, ştiu și unde este exact 


Memorialul Arizona. 

Arizona, scufundată de un pilot 
Kamikaze(sic!? în timpul atacului 
japonez asupra Pearl Harbor, era una 
dintre cele mai explorate epave din 
această parte a lumii. Fiecare cm? al 
nobilei sale carcase a fost precis plasat pe 
hartă. 

— Orice ar fi chestia asta, se află 
cam la cincisprezece metri nord de locul 
unde trebuie să fie Arizona, a spus face 
TACCO. Haide, oare de cate ori am 4 Bes A PA 
trecut prin precizările astea la ședințele de Informaţii? Cel mai bun loc unde se poate ascunde un 
submarin este chiar lângă o binecunoscută MAD de pe fundul apei. 

— Eşti sigur că s-a putut apropia atât de mult? a întrebat Rabies. 

— A putut, dacă are un skipper bun. Şi toate informaţiile arată că este vorba de un submarin relativ 
mic. Sigur, ar fi mult prea aproape ca să se simtă confortabil, dacă ar fi vorba de un boomer? mare, sau 
măcar de un submarin mare, de atac. Dar pentru un amic de mici dimensiuni ca el, nici o problemă. 
Deci, îmi lansați niște sonobuoys, sau nu? 

Oftând, copilotul a lansat prima barieră de sonobuoys. Acestea au fost largate în mod automat, după 
ce TACCO a introdus datele referitoare la poziţia lor, în consola tactică. 

— OK, acum sunt peste tine, a spus TACCO, cu o imensă satisfacție în voce. Te-am prins, 
nenorocitule. Al meu ești. 


USS Centurion 
1537 ora locală (Zulu -10) 


Petty Officer Pencehaven şi-a îndreptat spatele, arcuindu-si umerii puternic peste spătarul de 
plastic al scaunului. Chiar dacă era unul ergonomic, bine căptușit, după câteva ore de şedere în el se 
transforma într-un veritabil instrument de tortură. Mai ales când în exterior era o tăcere mormântală. 
Dacă ar fi avut de urmărit vreo câteva contacte, adică un submarin ostil pe ecran, măcar ar fi avut ceva 
de făcut, în loc să asculte ușoarele zgomote biologice din apă și să se holbeze la display până îl dureau 
ochii, atunci n-ar mai fi simţit scaunul atât de inconfortabil. 


2 USS Arizona — navă de război, a doua din Clasa Pennsylvania ("super-dreadnought" battleships). Scufundată în timpul 
atacului japonez din 7 dec. 1941 asupra Pearl Harbor împreună cu 1177 marinari. (Nava a fost bombardată, celebrii kamikaze 
au apărut abia spre sfârşitul războiului!) Din 30 mai 1962 a fost construit Memorialul USS Arizona deasupra epavei. 

3 Boomer — submarin cu propulsie nucleară, dotat cu rachete balistice cu cap nuclear. 

Pencehaven s-a uitat la ceas si a injurat incet. Mai erau doua ore pana cand Renny Jacobs va veni 
să-l schimbe. $i, slavă Domnului, afurisitul venea întotdeauna mai devreme. Se grăbea către 
compartimentul Sonar, cu un zâmbet larg pe fata, de parcă urma să fie recompensat cu o stea de aur 
pentru prezentarea cu cincisprezece minute mai devreme la preluarea serviciului. Mă rog, dacă tinea să 
fie atât de amabil, n-avea decât. Turele durau patru ore şi nu căpătai nici măcar o felicitare dacă te 
prezentai de fiecare dată mai devreme pentru preluarea serviciului. 

Totuşi, chiar si o vizită întâmplătoare a lui Jacobs ar fi fost o bună ca diversiune acum. Oh, sigur, 
acolo erau destule posibilități. Cu toţii ştiau că acolo era un submarin în zonă, și mai știau că, pe ecranul 
sonar, lăsa o semnătură care nu semăna cu a nici un altul. Doar acest fapt si era destul să-l tina „în 
priză”, posibilitatea de a rata primul contact cu o nouă clasă de submarine. Totuși, după o oră de 
ascultare, această posibilitate devenea tot mai subțire. 

A făcut câteva răsuciri de trunchi ca să-și dezmorțească mușchii spatelui. Exagerase cu 
antrenamentul din noaptea trecută, lucrând din greu cu aparatul de forță. Trebuia să te strădui ca să 
rămâi în bună condiţie fizică când te aflai la bordul unui submarin, iar Pencehaven se mândrea a fi cel 
mai fortos submarinist de la bord. Jacobs avea cele mai sensibile urechi, fără îndoială, dar Pencehaven 
era absolut sigur că-l poate pune la pământ pe mucosul slăbănog oricând voia. 

S-a gândit câteva minute la posibilitatea să-l caftească pe Jacobs, doar asa, de-al dracului, apoi a 
devenit conştient de prezenţa unui vag... nnnu, nu chiar un sunet, era prea șters ca să fie numit așa. Mai 
degrabă o frecare, parcă o mătase aluneca pe o piele aspră, ca atunci când a fost ultima dată în învoire 
şi... — stai aşa! se aude din nou. A închis ochii, uitând instantaneu de durerea din spate, de scaunul 
inconfortabil şi de consecințele îndelungatului său conflict cu Jacobs. 

Se auzea din nou. Frecare, șuierat, frecare — ce dracu e? A privit consola pentru a se asigura că 
înregistrarea funcționează, apoi a studiat cascada verde de pe display. A mărit o anumită porțiune si a 
observat cu atenţie vârfurile ce răsăreau, în încercarea de a separa un anumit semnal din noianul de 
sunete ce generau semnale pe ecran. Sigur, computerul putea să facă asta, de cele mai multe ori mai bine 
decât el, dar existau întotdeauna momente când computerului îi scăpa câte ceva. Mai ales atunci când 
era vorba de un zgomot intermitent, unul care semăna... ăăă, care era cam confuz. 

Ciocăni cu creionul în ecran. Acolo. Poate că... DA! Asta e! Dar semnalul grafic abia se distingea 
prin perdeaua verde a zgomotului de fond. Continuă să fie atent şi să coreleze creșterea amplitudinii 
semnalului grafic cu ceea ce auzea în căşti. 

Deodată, a fost absolut sigur că l-a găsit. Nu putea spune cu certitudine ce anume l-a convins că 
așa e, dar nu avea nici un fel de îndoială. Fără să mai ezite, a acţionat microfonul. 

— Conn, Sonar, contact submarin, pe direcţia 1-3-5, distanţa — 4a, cam între cinci şi zece mii metri. 
Am nevoie să manevrati ca sa pot stabili exact datele. 

— Sonar, eşti sigur? recunoscu Pencehaven vocea comandantului. 

— Yes, sir, a replicat încrezător. Sunt sigur. 

— Pentru că direcția pe care o indici, corelată cu distanța, indică un punct aflat foarte aproape de 
Memorialul Arizona. Ştii asta, da? 

Pencehaven a bombanit muteste. Mda, acum că i se spusese, da, nu s-a gândit să facă corelatia. 
Putea fi un curent de apă peste o porțiune din bătrâna epavă. De ce n-au mutat-o? N-avea nici un sens să 
se lase structuri metalice ruginite pe fund doar ca să zăpăcească sonarul şi navigația altora. 

— Yes, sir, ştiu. Dar... - brusc nu era deloc sigur cum să-i explice. E un sunet ciudat, sir. Ca nici 
unul pe care l-am mai auzit sub apă. 

A urmat un lung moment de tăcere pe circuit, apoi: 

— OK, ne furisam până acolo să aruncăm o privire. Care-i sursa semnalului? 

— E ceva mecanic sau hidraulic, sir. Nu sunt foarte sigur. Intermitent. Și nu pot preciza exact ce 
echipament îl produce. 

Pencehaven era conștient că o notă de disperare îi răzbătea din voce. De ce nu-l credea skipper-ul? 
Doar ştiau că se află un submarin în zonă, un ul care nu era înregistrat în baza acustică de date. Era doar 
genul de lucru pe care te aştepţi să-l auzi. 

— Poate o pompă de santină, sau asa ceva, sir, adăugă el, agatandu-se de un fir de pai. Tot ce știu 
este că nu provine din mediu. 

— OK. Cum am zis, ne dăm mai aproape. 

Pencehaven putea distinge îndoiala din vocea comandantului. 

Se uita frustrat la ecran, rezistând tentatiei de a tamburina cu degetele pe consolă. De ce nu-i dădea 
un semnal electric clar, care să-i confirme că era vorba de ceva străin de mediu? Cerea prea mult? Cine 
dracu putea naviga atât de silențios — cu excepţia unui submarin american? Dar nu era unul de-al lor, de 
asta era sigur. Cunostea semnăturile acustice ale oricărui echipament de pe fiecare navă americană. Nu, 
acesta era ceva diferit; încrederea de la început îi revenise. 

Întrebarea era, cum putea să-l convingă pe comandant? O revărsare de acid i-a ars stomacul când 
și-a dat seama ce trebuie să facă. S-a întors către pufanul de lângă el. 

— Trimite pe cineva să-l trezească pe Petty Officer Jacobs. Să-i spună că am nevoie de el aici. 
Imediat. 


TFCC 
1540 ora locala (Zulu -10) 


— El trebuie să fie, Admiral! a strigat Lab Rat. Doamne, l-am prins! 

Batman analiza datele corelate provenite de la S-3 Viking şi de la Centurion. Nu era cine ştie ce, dar 
numai de astea dispuneau în prezent. 

— E numai un singur submarin, a spus Batman, cu oarece frustrare. Şi e unul mic. De ce dracu un 
singur submarin hotărăşte întregul curs al bătăliei? 

Lieutenant Green a intervenit. 

— Aşa fac întotdeauna submarinele, sir. Încă de când au fost introduse în înfruntările navale. Ca 
exemplu recent, în Războiul din Falkland, numai zvonul că participă și un submarin britanic de atac din 
clasa Swiftsure a fost suficient ca să-i forțeze pe argentinieni să facă unele manevre disperate. lar când 
britanicii au crezut că argentinienii au trimis un sub diesel, au aruncat in apă tone de sonobuoys ca să-l 
depisteze. Ucigând şi o mulțime de balene, printre altele. 

Batman a dat din cap nerăbdător. 

— Cunosc toate astea. Doar că nu e corect, fir'ar să fie! Stam aici, eu cu cel mai puternic portavion 
din lume, iar acolo o aschie de metal, ca un bolovan în apă, împiedicându-mă să actionez. 

S-a uitat la cei doi cu furie în priviri. 

— Cât de siguri sunteţi? 

Lab Rat a ridicat mingea. 

— Nu spun că e o certitudine, Admiral, a spus încet, plimbandu-si degetul pe hartă, pe cele două 
zone de probabilitate. Nici poziţia raportată de submarin nu este certă. Amândoi au contact cu ceva ce ei 
cred — doar cred, subliniez — că poate fi un submarin. Problema lor este că ambii au găsit contactul în 
imediata apropiere a lui Arizona ceea ce ar putea denatura ambele detectii. Poate fi un submarin — sau 
poate fi vorba de nervozitatea unui echipaj disperat să găsească neapărat un contact. 

— Daca deschid focul, Admiral, a avertizat Green, oricat de precisi ar fi, probabil ca tot vor 
produce avarii substanţiale Memorialului. lar dacă nu e un submarin, exploziile vor imprastia doar 
fragmente din Arizona pe tot fundul apei, ceea ce va complica în viitor acţiunile ASW. 

Din tonul ei se vedea că nu intenționează să descurajeze, ci doar subliniază consecinţele. 

— Dacă până acum am avut o cartare clară a anomaliilor magnetice, după asta va fi imposibil. 

— Fir'ar dracu' al dracului! A izbucnit Batman. Deci va trebui să ne bazăm pe instincte. Ambele 
echipaje, şi cel de pe submarin, și cel de pe S-3, ştiu despre Arizona, totuşi continuă să creadă că au 
contact cu un submarin. lar voi aveți dreptate în legătură cu un lucru — chiar dacă îl distrugem pe acesta, 
vom avea mai târziu o grămadă de probleme cu detecția magnetică. Deci, ce-i de făcut? 

Toţi trei au tăcut câteva clipe, apoi Green a vorbit, cu o voce ezitantă. 

— Am o ide, sir. Dar nu sunt sigură că e realistă. 

— Flight quarters, toată lumea flight quarters, a izbucnit alarma în 1MC. 

— Zi repede, Lieutenant. Am de lansat un atac aerian în circa două minute, așa că portavionul 
acesta nu mai are timp să-şi facă griji pentru un submarin. Îl vreau distrus, IMEDIAT! 

Green s-a aplecat peste harta de pe masă. A început să vorbească, încet şi rar la început, dar 
căpătând treptat încredere. Când a terminat, Lab Rat s-a întors către Batman. 

— Skipper-ul de pe submarin vă va uri pentru treaba aceasta, spuse el. 

Batman a confirmat. 

— Ştiu. Dar bătrâna doamnă care se odihneşte sub ape a fost bombardată deja de prea multe ori. 


Merită să i se acorde șansa să riposteze. Acum. 

USS Centurion 
1546 ora locală(Zulu -10) 


— Ce-ntâmplă? a întrebat Jacobs imediat ce a intrat în compartimentul sonar. Ochii îi erau carpiti 
de somn si avea încă o expresie de extenuare pe fata. Mesageru’ zicea că ai nevoie de mine. 

Pencehaven a dat din cap. 

— „Nevoie” e cam mult spus. Aa... pe dracu, chiar am nevoie. 

Întinse un deget către marinarul ce stătea la consola de lângă el. 

— Fă o plimbare, Jack. 

Tânărul tehnician s-a ridicat din scaun, iar Jacobs i-a luat locul. 

Pencehaven a inspirat adânc. 

— Noi nu ne-am înţeles prea bine întotdeauna, Renny. Ştiu. Dar vreau să-ți arăt ce-am găsit. 
Urechile tale... urechile tale sunt mai bune decât ale mele pentru treaba asta. Skipper-ul nu mă crede din 
cauza a ce s-a întâmplat ultima dată; vreau să arunci si tu o privire şi să-mi dai dreptate. Ei, toţi, te 
ascultă pe tine. Și cineva trebuie să asculte, înainte ca avortonu’ ăsta mic s-o şteargă. 

Pencehaven i-a spus ce a făcut în ultimele cincisprezece minute, apoi i-a pasat căştile lui Jacobs. 

— Ascultă — încă il pot auzi. 

Jacobs s-a lăsat pe spate în scaun, în timp ce pe fata îi apărea acea expresie ciudată de pace si calm 
pe care Pencehaven o asocia deja cu Nemesis-ul său. Avea ochii închişi, gura ușor întredeschisă, 

respirația uşoară si regulată. După toate aparențele, se pregătea să tragă un pui de somn în 
compartimentul sonar. Deodată, Jacobs a intepenit în scaun. Mâna i-a zvâcnit către comutatorul 
sistemului de comunicaţii, apoi a ezitat si s-a întors spre Pencehaven. 

— Ştii prea bine că ai avut dreptate cu chestia asta. N-ai nevoie 
de mine să-ți confirm. 

Pencehaven a scos un oftat de usurare. 

— L-ai auzit și tu? 

— Bineînţeles că l-am auzit, a spus Jacobs sec. Trebuie să fii 
surd ca să nu-l auzi. Si ai dreptate, probabil că este un fel de pompă 
de santină. Singurul lucru pe care-l ştim sigur este că nu e de-al 
nostru. Aşa că, apelează-l pe captain, spune-i că eşti sigur că ai un 
contact. Este contactul tău, tu conduci acţiunile de fixare a țintei pe 
el. Eu te susţin. 


— Pe tine te vor lua mai degrabă în serios, a spus Pencehaven. 

Jacobs a negat, dând energic din cap. 

— Nu. Captain va lua decizii bazându-se pe cât de sigur eşti tu. Asta a fost problema ultima dată — 
nu ai încredere în instinctele tale. Dar de data asta l-ai fixat absolut sigur. Acum, dă-i drumu” — fă ceea ce 
trebuie să faci. 

În ochii lui Jacobs sclipea ceva ce pute fi interpretat de alţii ca fiind fanatism. 

Pencehaven a inspirat adânc, apucat brusc de crampe. Siguranța submarinului — ba chiar, a 
întregului Grup - se afla acum pe umerii lui. Trebuia să o facă asa cum trebuie, trebuiau să-l creadă. 

— Conn, Sonar, începu, fortandu-si intenționat vocea să sune ceva mai tare si mai plină de 
siguranţă. Captain, am un contact subacvatic. Probabilitate mare. 

A precizat direcția si distanța, acum reevaluate în funcție de mişcarea prin apa a propriului 
submarin şi unghiul anomaliei. 

— Se ascunde în spatele Memorialului, sir. Sunt sigur de asta. 

— Sigur? a repetat captain. Aşa cum ai fost şi ultima dată? 

— Nu, sir. Atunci a fost o greşeală. Dar de data asta sunt sigur. 

— Adu-l pe Petty Officer Jacobs la aparate, a ordonat skipper-ul. Pencehaven, trebuie să înveți că 
acesta nu este un joc solitar. Trăim și murim împreună, ca echipă. 

Pencehaven l-a privit pe Jacobs cu ochi recunoscători. 

— Este aici, cu mine, sir. Și Petty Officer Jacobs este de acord cu evaluarea mea. 

— Păi şi atunci de ce naiba nu spui așa? a izbucnit captain. Bine ai făcut, Pencehaven. Din acest 
moment, mi-am schimbat opinia de „cacao” pe care mi-o formasem despre tine. 

— Multam fain, Renny, a spus Pencehaven recunoscător. Iti rămân dator. 

Jacobs a dat doar din cap. 

— Nu. Eu iti sunt dator. Pentru că dacă nu a-i fi avut instinct e bune, ai fi ignorat contactul. lar 
următorul sunet pe care l-as fi auzit ar fi fost o torpilă venind direct către cuseta mea. 

— Ok, hai să ne ocupăm de problema localizării exacte, a spus Pencehaven, începând să tasteze 
cifrele. Protocolul de tragere — te ocupi tu? 

Mâna lui Jacobs zbura pe tastatură. 

— Acu’ nu mai poți să scapi de mine, a murmurat. 

Când, în sfârşit, soluţia de tragere a fost clară, precisă, s-a întors către Pencehaven. 

— De data aceasta o facem cum trebuie. 

Viking 701 
1600 ora locala (Zulu -10) 


— Am solutie de tragere, a anuntat calm TACCO. 

Rabies Nu a răspuns pentru că asculta vocea din căști. Apoi a spus: 

— Aye, aye, Admiral, şi a comutat înapoi pe circuitul intern de comunicații. 

— Negative pentru soluţia de tragere, a ordonat. 

— Ceee?!? E al meu! a izbucnit TACCO. 

— Nu avem permisiunea, amice. E unul de-al nostru în zonă — submarinul va prelua sarcina de 
distrugere a inamicului. 

— Sub-ul va distruge contactul meu? a întrebat TACCO, absolut scârbit. 

— Afirmativ. Jucăm cu toţii în aceeași echipă, adu-ti aminte! 

De pe locurile din spate, comentariile rezultate din starea de furie si frustrare s-au răspândit în 
toată carlinga. Rabies dădea trist din cap, de acord cu TACCO și AW, dar înţelegea motivele ordinului 
primit. Ultimul lucru pe care si l-ar fi dorit un submarin american era ca un S-3 să lanseze torpile în apa 
în care opera el. Da, lăsând submarinul să se ocupe de acest contact, a fost o soluţie mai bună, fără 
îndoială. 

Dar, oare la ce se referea amiralul, când a spus că submarinul este în avantaj fata de avion? Si de ce 
afirmase că acest inamic este un fraier uşor de învins? 


ARRY ON! 

Capitolul 20 


I: grote arconanii se ofileau cu rapiditate. Ochii lor bioluminiscenti 


deveneau tot mai vagi, ca taciunii unii foc ce se stingea treptat. 

În apropiere, Clat'Ha, împreună cu alti doi umanoizi încercau să-i 
ajute. De obicei energică, pătimaşa femeie părea acum stoarsă de puteri, 
istovită. Realmente nu puteau face nimic pentru arconani, doar să le 
asigure oarecare confort. 

Si Treemba nu mai era activ de câteva ore. Îi şoptise lui Obi-Wan că 
încearcă să-şi conserve puterile. Totuşi, Obi-Wan presupunea că prietenul 
său era cu adevărat prea slăbit ca să se mai mişte. 

Obi-Wan era disperat. Ura faptul că stătea degeaba, incapabil să ajute, în 
timp ce prietenul său murea încet. De zeci de ori s-a gândit să alerge afară 
ca să-l caute pe Qui-Gon. Dar a rezistat impulsului. A rămas lângă 
prietenul său ca să-l protejeze. 

Obi-Wan şi-a sprijinit disperat fruntea pe genunchi. Apoi a privit către 
tavanul grotei. Care a fost folosul tuturor antrenamentelor Jedi? Nu s-a 
simţit niciodată atât de neajutorat. Nimic din ce învățase, nici măcar nimic 
din cele ce-i spusese Yoda, nu l-a pregătit pentru aceste clipe. Ajunsese la 
sfârşitul a toate — credinţă, speranţă, încredere în sine. Eşuase. Toată viata, 
îşi va aminte de aceasta, cele mai negre clipe. 

Cele mai negre clipe... 

O amintire i-a revenit lui Obi-Wan. Si-a amintit o intalnire crepusculara 
cu Yoda. Care sunt limitele mele, si cum voi şti că le-am atins? a întrebat 
Obi-Wan. Şi dacă o voi depăşi pe ultima, unde pot să mă întorc pentru ajutor? 

Atunci a fost momentul când Yoda i-a spus că există clipe de pericol 
extrem, când, după ce a făcut tot ce i-a stat în putere, putea face uz de 
Forta pentru a chema un alt Jedi. Aproape, să fii trebuie, a spus Yoda. 
Conectat. 

Poate că Qui-Gon nu credea că ei sunt conectaţi. Dar Obi-Wan trebuia să 
încerce. 

În grota întunecată, s-a străduit să cheme Forţa. A simţit pulsul şi i-a 
absorbit energia. Şi-a extins simţurile de Jedi, încercând să simtă prezența 
Maestrului Jedi. Dar Obi-Wan era tânăr şi nu putea controla Forța aşa cum 
ar fi vrut. În tăcere, doar l-a chemat pe Qui-Gon! Vino acum! Arconanii vor 
muri fără dactyl. 

Din buza grotei se rostogoleau hohote de râs. Obi- 
Wan privi în sus. Îl chemase pe Qui-Gon cu toată 
puterea, şi în schimb, l-a stârnit pe huttul Jemba. 
Cam astea erau abilitățile sale. 

Jemba îl domina, blocând intrarea cu trupu-i 
masiv. 

— Cum vă simtiti voi? Sper că bine - i-a luat peste 
picior. Eh, păi daca nu sunteți, eu am dactyl de 
vânzare! Dactyl pentru cei nevoiaşi. Preţul pentru el 
sunt viețile voastre! Avem câte ceva aici, şi mult mai 
mult ascuns bine în altă parte. 


De jur împrejurul grotei, arconanii au început să geamă. Unii se târâră 
spre hutt, pentru oferta de dactyl. 

Pe Obi-Wan l-a cuprins dezgustul şi s-a ridicat în picioare. 

— Opriti-va! a strigat. 

Înainte de a-şi da seama, sabia-laser s-a activat. A făcut vreo cincizeci de 
metri peste trupurile a câtorva duzini de arconani extenuati, până a ajuns 
în fața monstruosului hutt. A făcut o mişcare largă, îndelung antrenată, cu 
sabia. Huttul cu înfăţişare de melc putea fi clar văzut în lumină. O duzină 
de alți hutti şi whipidi umpleau tunelul din spatele său, dar masivitatea lui 
Jemba nu le permitea să deschidă focul. 

— Ehei, a hohotit Jemba. Sunt bucuros să văd ca esti brav, chiar si 
atunci când Maestrul tău nu-ţi apără spatele! 

— Pleacă, Jemba - a reuşit să spună Obi-Wan. Era zguduit de furie, iar 
pentru că vocea i se schimbase, suna comic. 

Clat'Ha a apărut în spatele său, cu blasterul gate să tragă. 

— Are dreptate. Nu esti binevenit aici. 

— Foarte bine, a tunat Jemba. Daca asta vreti, voi fi bucuros sa-i las pe 
prietenii vostri sa moara. 

— Lasa-le lor dactylul! a ordonat Obi-Wan. 

Tinea ferm sabia-laser, simtindu-i caldura in manerul greu. Lama vibra 
prin aer, iar fiecare muşchi era nerabdator să se destindă spre înainte şi sa 
înceapă să taie. Sudoarea curgea pe fata lui Obi-Wan care-şi tinea dinţii 
inclestati. 

— Ce amuzant! se adresă tare Jemba către acolitii săi. Asta nu e un 
utilizator de Forta. E consemnat în înregistrările de pe navă. Nu e decât un 
fermier, respins din Templul Jedi. 

Obi-Wan şi-a stăpânit mânia la zeflemeaua lui Jemba. Timp de câteva 
secunde lungi s-a luptat să-şi găsească în interiorul ființei calmul şi pacea. 
Apoi şi-a reamintit cuvintele lui Qui-Gon. Nu Jemba era adevăratul inamic. 
Mânia era. 

În sfârşit, găsi calmul de care avea nevoie. Simti prezența Forţei. Acum 
era peste tot în jurul său, în Jemba, în pietre, în arconanii ce se stingeau 
atât de repede în spatele sau. A simtit-o cum pătrunde în el. 

— Qui-Gon! a strigat Obi-Wan surprins. 

Se concentrase atât de mult pe chemarea către Maestrul Jedi, încât fu 
uimit că deodată simţea că acesta îl chema pe el în ajutor. 

— Jemba, dă-te la o parte din calea mea! a cerut Obi-Wan. Qui-Gon este 
în primejdie. 

— Ha! Ha! hohoti masivul hutt. Se lovea peste laterale în timp ce râsul îl 
copleşea. Oare de ce nu sunt surprins? Poate pentru că eu mi-am trimis 
oamenii să-l omoare! 

Dar nu era vorba doar de Qui-Gon. Pericolul venea pentru ei toți. Qui- 
Gon nu cerea ajutor doar pentru el. El încerca să-l avertizeze pe Obi-Wan. 

— Vorbesc serios, Jemba, a avertizat Obi-Wan. Suntem cu toţii în mare 
pericol! 

— Si ce-ai vrea să fac eu, micutule? a întrebat Jemba. Vrei să mă uit în 
jos la încălțări pentru ca tu să mă poți străpunge? Ho, ho, ho! Smecheria 
asta nu ţine la mine. Huttii nu au picioare! 

Pierdea timpul. Obi-wan execută un salt rostogolit prin aer, spre înainte 
şi a aterizat în fata lui jemba. Atunci, folosindu-se de inertia de la aterizare 
a făcut o detentă peste capul lui Jemba. Când a aterizat în spatele acestuia , 
huttul a urlat. 

— Te-am avertizat! a strigat Obi-Wan, ţinând strâns sabia-laser. 

Apoi a sărit şi peste coada lui Jemba şi peste capetele whipidilor 
surprinşi. 

Un whipid a tras cu blasterul în direcția lui Obi-Wan, dar acesta avusese 
grijă să-şi menţină sabia la spate şi a deflectat încărcătura explozivă. A 
alergat prin tunele, pe lângă whipidi şi hutti uimiti. Nevoia de a-l găsi pe 

Qui-Gon era coplesitoare. Fusese uimit sa simta chemarea de avertisment a 
Cavalerului Jedi, sa simta conexiunea. 
În urma sa, câţiva whipidi răcneau războinici, dar Jemba a strigat la ei. 
— Nu! Lasati-mi-l mie! Pustiul e al meu! 


Capitolul 21 


— Acolo este prietenul meu, îi spuse Qui-Gon draigonului. Duzini de 
intrari in grote se aflau pe versantul colinei, si vazute din inaltul cerului, 
semanau cu niste gauri de vierme. 

Qui-Gon lupta sa pastreze controlul asupra mintii draigonului, ca sa 
ajunga cu bine la sol. Atat cat vedea cu ochii, toti draigonii zburau in cete 
catre grote. Urletele lor prin care se chemau unii pe altii erau asurzitoare. 

Qui-Gon vazuse copacii gigantici din Padurea de Argint a Viselor de pe 
planeta Kubindi. Unele dintre frunzele lor puteau avea douazeci de metri 
lungime, iar cand - toamna - cădeau, pluteau prin aer precum nişte enorme 
plute pe apă. De acestea îi aminteau draigonii. Aceştia pluteau pe largile 
aripi de piele precum frunzele din pădurile de pe Kubindi. 

Dar, aceste creaturi erau mortale şi, la fel ca şi Qui-Gon, se îndreptau 
spre grote. 

Qui-Gon îl avertiză din nou mental pe Obi-Wan asupra pericolului. Apoi 
a aşteptat ca draigonul să aterizeze pe cornişa îngustă de lângă grotă. Qui- 
Gon a ales momentul potrivit şi a sărit din spinarea bestiei. A aterizat pe 
marginea cornişei şi s-a sprijinit cu mâna de peretele exterior al grotei. 
Draigonul a zburat, scoțând un uşor strigăt confuz, dar cu mintea eliberată. 


Qui-Gon a făcut doi paşi către grotă, când l-a văzut pe Obi-Wan ieşind în 
fugă, ținând sabia-laser ridicată. Obi-Wan se opri brusc din alergare, 
privind oripilat către cer. 

La început, a crezut că sunt doar nişte nori negri. Dar 
apoi a a înțeles că stolurile de draigoni acopereau soarele. 
Şi cu toţii se îndreptau spre grote. 

Niciodată în scurta sa viata nu-şi imaginase asemenea 
teroare. Şi-a simţit picioarele slăbite, iar deodată i s-a 
şters totul din minte. Nu ştia ce să facă. 

Apoi l-a observat pe Qui-Gon ce se îndrepta spre el. Îl 
cuprinse uşurarea. Părea obosit şi insangerat. Se tinea si 
de un umăr. Dar, măcar era viu. 

— Ai luat dactylul? a întrebat Obi-Wan. 

Qui-Gon a confirmat dând din cap. 

— Ce-i cu arconanii? 

— Sunt în viata, dar slabiti. Du-te, Qui-Gon. Am să apăr eu intrarea în 
grotă. 

Obi-Wan se aştepta ca Qui-Gon să nu fie de acord, să-l trimită pe el 
înapoi în grotă cu dactylul. Dar cavalerul jedi s-a uitat doar la el o fracțiune 
de secundă. În ochii maestrului, Obi-Wan a văzut respect şi acceptare. 

— Mă voi întoarce, a promis Qui-Gon, şi a alergat în grotă. 

Peste câteva secunde, draigonii erau peste Obi-Wan. Sabia-laser tăia şi 
ardea, sfârâia şi şuiera. Draigonii urlau de durere şi cădeau în jurul său. 
Lupta mai bine şi cu mai multă putere ca oricând, cum nici nu crezuse că 
putea. Dar ştia că nu-i va mai putea respinge prea mult timp pe draigoni. 


Qui-Gon alerga prin grote, pe lângă gărzile whipidi şi hutti, cărând sacul 
cu dactyl. Era atâta determinare, dârzenie, în ochii săi, încât nimeni nu 
îndrăzni să-l oprească. A lăsat în urmă gărzile înfricoşate ale lui Jemba, 
până când, la jumătatea tunelului, l-a întâlnit pe Jemba însuşi. 

— Stai! a ordonat enormul hutt. Unde te duci? 

Qui-Gon se uită liniştit la Jemba. 

— Mai bine ţi-ai duce gărzile la gura peşterii, l-a avertizat Qui-Gon. Avem 
probleme. 

— Ha! a râs Jemba. Fraierul de ucenic al tău a încercat deja şmecheria 
asta. 

Deodată, un draigon a urlat direct în intrarea peşterii. Sunetul a fost 
uimitor. Întregul sistem de tunele a rezonat. Bucati de piatră au căzut din 
tavan. 

— A început, spuse Qui-Gon calm. 

A sărit peste huttul enorm şi şi-a continuat cursa de ducere a dactylului 
la arconani. 


Grelb s-a strecurat printre două stânci şi s-a oprit un moment, cu 
blasterul greu în mâini, uitându-se în jos către grote. Ratase şansa de a-l 
ucide pe Qui-Gon Jinn. Înaltul Jedi alerga de-acum prin tunele. Dar 
ucenicul său păzea intrarea în peşteri cu sabia-laser gata să lovească 
oricând. 

Il voia pe Maestru, dar, deocamdată, trebuia să se mulţumească cu 
ucenicul. 

Draigonii năvăleau cu duzinile din înaltul cerului, copleşindu-l pe flăcău. 
Chiar şi Grelb trebuia să admire îndemânarea tânărului Jedi. Sabia-laser 
lovea iar şi iar, fără ca tânărul să dea vreun semn de oboseală. Aproape că 
era păcat să-l omoare. 

Un fulger a despicat cerul. Ploaia cădea pe pietrele sub care se 
adăpostise Grelb. Era un lucru bun să te ascunzi sub pietre — cel putin 
rămâneai uscat. 

A ridicat blasterul, incercand sa-l ocheasca pe tanarul Jedi. Sabia lui 
laser fulgera impotriva draigonilor. 

Tot ce-mi trebuie acum, cugeta Grelb, e doar o clipă ca să trag bine. Doar 
una... 


Capitolul 22 


O asemenea bătălie nu-şi imaginase niciodată Obi-Wan că ar putea avea 
loc. Nu simțea nicio urmă de frică. Acceptase deja moartea, pentru că 
şansele erau net împotriva sa. Acum lupta doar pentru a-i proteja pe 
arconani. Nu simțea mânie. Nici măcar nu ura bestiile flămânde ce se 
năpusteau fără întrerupere din înaltul cerului întunecat. 

Forța era aliatul său. 

O simţea mişcându-se în jurul său, în interiorul lui şi în draigoni. Sărea 
în lături, se rostogolea. Se răsucea şi spinteca boturi şi gheare. Lupta 
devenise un dans de pură supravieţuire. În timpul acestuia, Obi-Wan s-a 
schimbat. Simtea lovitura ce urma să se abată asupra sa, înainte ca 
aceasta să se întâmple. Muschii draigonilor erau incredibil de bine reliefati, 
aşa încât el putea vedea şi cea mai mică zvâcnitură care-i dezvăluia felul în 
care urma să se mişte un draigon. Trupurile draigonilor morți se 
îngrămădeau în jurul său. Se dărui cu toată ființa acestui dans. 

După câteva minute lungi, a început să se retragă către intrarea în grote. 
Avea o idee. Dacă îi putea ucide pe draigoni chiar la buza intrării, trupurile 
lor o vor bloca. Dacă mai erau blocate şi alte intrări, atunci ei ar putea avea 
o şansă. 

Se retrăgea luptând cu ferocitate. Tocmai ajunsese la intrare, când a 
auzit un râs familiar. 

— Bună treabă, micutule! chicoti Jemba. 

Uriaşul hutt ieşi la iveală dintre umbrele din adâncul grotei. Avea în 
mâini un blaster enorm. 

Obi-Wan abia a avut timp să privească spre hutt şi trei draigoni au şi 
nâvălit în intrarea peşterii. 

— Ajută-mă! i-a cerut lui Jemba în timp ce continua lupta. 

Ar fi fost uşor pentru hutt să-i doboare pe draigoni. Îl putea ajuta să-şi 
realizeze planul. Obi-Wan ştia că acestuia putin îi păsa de el, dar Jemba ar 
fi vrut cu siguranţă să se salveze pe sine însuşi. 

— Sigur că da! a chicotit Jemba. Te voi ajuta — să mori! 

A ridicat blasterul, ochind. 


Grelb se ghemui sub stâncă. Draigonii zăceau la picioarele lui Obi-Wan 
Kenobi. Băiatul se afla în gura peşterii ce se deschidea larg în spatele său. 

Huttul a chicotit încetişor. A văzut că i se oferă o sansa si a apăsat uşor pe 
trăgaciul blasterului. Fulgerul a tasnit - dar spre surpriza lui Grelb — 
tânărul Obi-Wan trebuie să-l fi simțit venind, pentru că s-a ferit in lateral. 
Fulgerul l-a ratat doar cu puţin. 

Grelb a răcnit de furie şi s-a pregătit să tragă din nou. De data asta nu 
va mai rata. Dar, deodată, a simţit cum nişte colti uriaşi i se înfig în coadă. 
Se concentrase prea tare. Uitase să fie atent. Un draigon l-a găsit. Abia a 
mai avut timp să scoată un strigăt înainte ca draigonul să-l smulgă de sub 
stâncă. 

Obi-Wan stătea gafaind. A simţit Forţa, s-a ferit de lovitura blasterului 
venită de nicăieri şi care i-a trecut pe lângă cap, dar, probabil că nimeni n-a 
fost mai surprins decât huttul Jemba. 

Uriaşul hutt a primit lovitura de blaster drept în piept. O clipă, Jemba s- 
a uitat neincrezator in jos, la rană. 

— Bună lovitură, ha! a râs oripilat. 

Apoi l-a privit pe Obi-Wan cu ochi plini de surpriză. Un tunet a răsunat, 
iar fulgerul a sclipit. Apoi Jemba a alunecat pe podeaua noroioasa şi a 
murit. 

Urletul unui draigon a atras atenţia înapoi asupra situației. Abia a avut 
timp să riposteze cu sabia-laser la năvalnicul atac, după care a sărit înapoi. 

De data asta a fost foarte aproape, a remarcat Obi-Wan. Sabia sa laser 
era activată şi răspândea o strălucire verzuie. Cred că ar fi nevoie de ceva 
ajutor. 


Va AWP, se 

Traducere din limba engleza si note: 
ANA-VERONICA MIRCEA 


Cartea a treia 


„Cât e ceasul?” 
Douăsprezece fără un sfert, 
Și mâine e ziua Judecăţii de Apoi. 
T.L. Beddoes 


Capitolul nouasprezece 


cu atenţie în jos, către ei, din spatele trunchiului unui sânger de pe culmea dealului 

nisipos care-i apăra focul de tabără de vântul rece dinspre țărm, Bonnett zâmbi 
uşurat când le recunoscu şeful: era William Rhett, acelaşi colonel din armata engleză care-l 
capturase cu ceva mai mult de o lună în urmă şi care se afla fără nici o îndoială acolo ca să-l 
prindă iarăşi, după recenta lui evadare din clădirea gărzii din Charles Town, care servea şi 
drept închisoare. 

Slava Domnului, se gândi Bonnett, sunt pe punctul de a fi din nou închis; de fapt, dacă sunt 
foarte norocos, aş putea fi ucis azi. 

Se răsuci grăbit pe călcâie şi cobori obosit în partea opusă a dealului, înainte de a veni 
după el vreunul dintre însoțitori şi de a observa grupul atacatorilor; şi se strădui să-şi 
calmeze excitarea, fiindcă negrul îi putea simți stările de spirit cu aproape la fel de multă 
uşurinţă ca Barbă Neagră. 

Îi găsi pe toţi trei stând în jurul focului, indianul şi negrul într-o parte, iar David Herriot în 
cealaltă. 

— Ei, David, spuse, dandu-si silinta să pară entuziasmat, vremea se îmbunătăţeşte cu 
siguranţă. Îmi imaginez că eşti nerăbdător să pleci de pe insula asta blestemată şi s-ajungi 
pe-o altă corabie, eh? 

Herriot, care fusese pentru Bonnett un navigator şef docil din ziua lansării la apă a vasului 
Răzbunarea şi până în ceea a capturării acestuia de către colonelul Rhett, pe fluviul Cape 

Fear, se multumi sa ridice din umeri. Buna dispozitie copilareasca adusa de evadarea lor din 
Charles Town incepuse sa i se transforme intr-o teama superstitioasa cand vremea 
inexplicabil de rea ii silise să-şi caute adăpost acolo, pe insula Sullivan, iar dupa ce li se 
alaturasera indianul si negru cazuse intr-o letargie ursuza. 

Pe indian şi pe negru ii gasisera pur şi simplu cu o săptămână în urmă, stând într-o buna 
dimineață alături de cortul lui Bonnett, în picioare, şi, fără nici o introducere, cei doi îi 
intampinasera pe evadați spunându-le pe nume şi le explicaseră că erau acolo ca să-i ajute 
să-şi facă rost de o altă corabie. Bonnett credea că îl văzuse pe indian la bordul Răzbunării 
Reginei Anna in mai, cand terorizase Barbă Neagră Charles Town ca să obțină planta 
medicinală alungătoare de stafii, iar gingiile negrului erau tot atât de albe ca dinţii lui, semn 
că făcea parte din rândurile bocor-ilor. Herriot cel sărac cu duhul înțelese tot atât de limpede 
ca Bonnett că Barbă Neagră le dăduse de urmă. 

Pentru aproape o lună şi jumătate după înfiorătoarea călătorie către inima uscatului, la 
Fântâna Tineretii, Bonnett nu avusese absolut nici un fel de control asupra propriilor acţiuni. 
Răzbunarea insotise Răzbunarea Reginei Anne în nord, către Virginia, şi, cu toate că ordinele 
date marinarilor ieşiseră din gura lui Bonnett, cel care le rostise fusese Barbă Neagră. 
Actionand ca un somnambul, Bonnett se pomenise primind lertarea Regală de la Eden, 
guvernatorul Carolinei de Nord, şi făcând aranjamentele necesare ca să poată naviga către 
sud, întorcându-se acasă, în Barbados, unde trebuia să-şi reia, în cea mai mare măsură 
posibilă, rolul de plantator bogat din înalta societate. Barbă Neagră plănuia, fireşte, să se lase 
ucis ca să poată reveni într-un nou trup şi intuia, evident, că un gentleman — sau un fost 
gentleman - bogat, pe care să-l manevreze ca pe o marionetă pe insula aceea tot atât de 
bogată, i-ar fi fost de folos. 

După ce fusese amnistiat, Bonnett începuse să-şi recapete controlul propriilor acţiuni; 
după toate aparențele, Barbă Neagră presupunea că reîntoarcerea la vechiul sau stil de viata 
era tot ce-şi dorea mai mult pe lume, aşa că nu mai făcea eforturi deosebite ca să-l oblige să 
coopereze. 

Însă Bonnett se temea de întoarcerea în Barbados mai mult decât de moarte. În timpul 
anilor petrecuţi acolo fusese un cetățean respectat - un maior retras din armată şi un 
plantator bogat - aşa că nu suporta să se întoarcă în calitate de fost pirat, aflat încă în 
libertate fiindcă alese să se-ascundă sub fustele amnistiei oferite de rege. lar speranța că pe o 
insulă atât de îndepărtată nu se ştia nimic despre cariera lui piraterească i se făcuse tandari 
la numai câteva zile după îmbarcare, fiindcă a doua corabie pe care o capturase fusese 
Turbet... un vas din Barbados. Ştiuse, chiar şi la vremea aceea, că ar fi trebuit să ucidă pe 
toată lumea de la bord, ca să nu existe martori, dar nu avuse inima să dea un astfel de 
ordin... şi, în plus, David Herriot n-ar fi stat niciodată cu braţele încrucişate în timp ce erau 
ucişi oameni alături de care navigase o viata. 

lar ideea de a-şi revedea soția aproape că-l făcea să leşine. Femeia fusese o cotoroanta cu 
gura spurcată chiar dinainte de plecarea — nu din proprie voinţă! — în croaziera lui criminală, 
cu strigătele ei, de care îşi amintea mult prea bine, răsunându-i în urechi: 

— la-ti labele de pe mine, brută băloasă! Porc nenorocit! Fugise întotdeauna din casa, din 
propria lui casă, tremurând de dorința de a ucide sau de a se sinucide... sau de a le face pe 
amândouă. 

Însă reîntoarcerea în Barbados şi alături de ea era ceea ce îi rezerva viitorul... dacă nu 
reuşea să strice planurile lui Barbă Neagră în privința asta. Aşa că, pe paisprezece 
septembrie, îl trimisese pe Herriot în oraş, să adune cât de mulți membri ai echipajului său 
initial putea găsi — nu voia pe nimeni care navigase cu Barbă Neagră şi cu Davies — şi să-i 
aducă la bordul Răzbunării. Corabia nu era o pradă piraterească — plătise pentru fiecare 
scândură şi pentru fiecare metru de tachelaj — asa că autorităţile portuare nu avuseseră 
nimic de obiectat când o luase pentru o croazieră. Imediat ce ieşiseră din port, îşi pusese 
oamenii să răzuiască numele Răzbunarea de pe cadrul pupei pentru a-l înlocui cu Magnificul 
Iacob. 

După care trecuse la încălcarea condiţiilor amnistierii, cât mai pe deplin şi cât mai repede 

cu putință. Înainte de a apune soarele acelei zile de miercuri, capturase o corabie, la care se 
alăturaseră, în următoarele zece zile, alte unsprezece. Prada era minoră - tutun, carne de 
porc, ace de par şi de cusut - dar demonstra că se reapucase de piraterie. Le spusese 
echipajelor vaselor jefuite că era căpitanul Thomas, fiindcă nu voia ca vestea despre reluarea 
îndeletnicirii sale anterioare să ajungă la urechile lui Barbă Neagră înainte de ajunge el 
însuşi, în siguranță, într-un loc unde piratul-rege n-ar mai fi avut nici o putere asupra lui. 

Pentru a-şi atinge țelul, se hotări să fure chiar scenariul prin care dorea Barbă Neagră să-şi 
simuleze înfrângerea — aflându-se pe de-a-ntregul sub controlul lui, Bonnett fusese singura 
persoană în prezența căreia cutezase piratul-rege să-şi pună în discuţie planul — dar fostul 
maior voia să-l intrebuinteze cu un scop mult mai umil; fiindcă, în timp ce Barbă Neagră 
intenționa să-l folosească drept piatră de pavaj pe drumul către nemurire, Bonnett nu spera 
decât să-şi găsească o moarte rapidă, sau, dacă asta nu-i reuşea, să fie în final spânzurat 
departe de Barbados. 

Navigase în susul fluviului Cape Fear, aparent cu intenția de a-l canarisi pe Magnificul 
Iacob pentru reparaţii - dar se asigurase că atât căpitanul cât şi echipajul ultimei nave 
capturate văzuseră, înainte de a fi eliberaţi, ce loc de ancorare îşi alesese. 

Vânătorii de pirați ai guvernatorului, sub comanda colonelului Rhett, sosiseră îndatoritori 
la gura fluviului în seara zilei de douăzeci şi şase; iar Bonnett avusese grijă ca simularea 
încercării sale de evadare să se petreacă în următoarea dimineaţă, la ora refluxului. Deşi 
Herriot se holbase, uluit de ineficienta ultimelor sale câteva ordine, Bonnett reuşise să facă 
vasul să eşueze, într-o poziție din care era imposibil să poarte o luptă cu şanse de succes. Şi, 
în ultima clipă, încercase să-şi detoneze propriile butoaie cu pulbere, ceea ce i-ar fi împrăştiat 
rămăşiţele de-a latul peisajului mlăştinos, alături de ale majorităţii echipajului, însă fusese 
oprit înainte de a apuca să aprindă fitilul. 

Urmase călătoria înapoi, către Charles Town în lanțuri. Echipajul fusese închis imediat in 
casa de întrunire a anabaptiştilor, în colțul din extremitatea sudică oraşului, sub paza unei 
întregi companii de miliție... însă Bonnett şi Herriot fuseseră ţinuţi în postul de gardă aflat la 
sud de localitate, pe malul râului Ashley, paziti de doar de doi gardieni. 

Într-o seară, la două săptămâni după sosirea lor în locul acela, ambii paznici plecaseră în 
oraş, pentru cină, exact în acelaşi timp... iar încuietoarea uşii se dovedise a fi atât de ruginită 
încât o lovitură dată cu toată forța umărului făcuse praf zăvorul. Nici măcar Bonnett nu-şi 
dorise vreodată cu adevărat să suporte umilința unui proces şi a unei execuții publice, aşa 
că, entuziasmați de ceea ce părea un noroc neaşteptat, el şi Herriot se strecuraseră afară, 
furaseră o barcă şi vâsliseră spre est, trecând pe lângă Fortul Johnson şi îndreptându-se spre 
drept spre ieşirea din port. 

Pe urmă se stricase vremea, cu vânt, cu ploaie şi cu valuri puternice, şi fuseseră nevoiți să 
acosteze pe insula Sullivan, aflată chiar în afara portului, către nord; şi amândoi începuseră, 
prea târziu, să se întrebe nelinistiti dacă evadarea lor fusese cu adevărat o simplă întâmplare 
norocoasă. 

Vremea nu se imbunatatise. Cei doi fugari izbutiseră să-şi încropească un cort din pânza 
bărcii si trăiseră două săptămâni hrănindu-se cu plătică şi cu broaste țestoase, gătite pe un 
foc ascuns cu mare grijă. Bonnett sperase că putinul fum, împrăştiat de vânt, avea să treacă 
neobservat pe fundalul cerului în permanenţă cenuşiu. Era evident că nu fusese aşa. 


Bonnett rupse o frunză în forma de evantai din cel mai apropiat dintre omniprezentii 
palmieri şi o aruncă în foc; frunza începu să pocnească şi să se răsucească şi el speră că 
sunetele pe care le scotea aveau să acopere zgomotele făcute de colonelul Rhett şi de oamenii 
lui în timp ce urcau pe furiş panta dinspre mare a dealului. 

— Da, continuă, cu voce sonoră, o să ne priască amândurora să plecăm de pe insula asta. 
Sunt gata să ies în larg şi să capturez alte corăbii — şi am învăţat din greşelile mele! Nu mai 
las niciodată pe cineva în viata, ca să depună mărturie împotriva mea. 

Spera că grupul lui Rhett îl auzea mărturisindu-şi punctul de vedere. 

— Violati femeile, împuşcaţi bărbații si aruncati-i pe toți peste bord, la rechini! 

Herriot părea încă si mai nefericit, iar bocor-ul se uita la Bonnett cu o suspiciune 
nemascată. 

— Ce faci? întrebă negrul. 

Mai mult decât în alertă din cauza depărtării de loa-ii protectori din Caraibe, îşi ridică 
mâna şi lăsă vântul să-i treacă printre degete. 

Unde eşti, Rhett? se gândi Bonnett cu disperare şi cu expresia veselă a feței începând sa 
pălească. Ai ajuns pe poziţie? Cu armele încărcate, pregătite, pe linia de ochire? 

Indianul se ridică şi mătură luminişul cu privirea. 

— Da, i se adresă el negrului, aici există interese ascunse. 

Degetele bocor-ului continuau să fluture, dar mâna lui arăta către panta dinspre mare a 
dealului. 

— Sunt... alţii! În apropiere! Se întoarse spre indian. Vrajă protectoare! Acum! 

Mâna indianului se repezi spre punga împodobită atârnată de centura sa... 

— Foc! strigă Bonnett. 

O duzină de explozii aproape simultane cutremurara aerul, nisipul sări în sus in întreg 
luminişul şi focul azvarli în văzduh o trombă de scântei. Din vârful pantei se auzeau strigând 
mai multe voci, dar Bonnett nu înţelegea nici unul dintre cuvintele lor. Îşi întoarse încet 
capul şi se uită în jur. 

Indianul stătea pe nisipul greblat de gloanțe, ținându-se de coapsa sfâşiată, plină de sânge, 
iar bocor-ul îşi privea încruntat mâna dreaptă, aproape fără degete, strângându-i încheietura 
în mâna stângă, David Herriot era întins pe spate, holbându-se la cer; avea o gaură imensă în 
mijlocul feței; iar sângele conturase aproape un întreg halo întunecat pe nisipul din jurul 
capului său. 

Adio, David, se gândi Bonnett. Mă bucur că ţi-am putut oferi măcar atât. 

Colonelul Rhett şi oamenii lui alergau şi alunecau în josul dealului, având grijă să-şi 
îndrepte pistoalele încărcate către bărbaţii din jurul focului. Lui Bonnett îi trecu prin minte 
că el unul nu fusese lovit de nici unul dintre gloantele trase în luminis. 

Ceea ce însemna că avea să trăiască... să treacă printr-un proces public şi să le ofere 
cetățenilor din Charles Town - precum şi tuturor indienilor, marinarilor şi vanatorilor de 
animale cu blană care aveau să se afle în oraş — o distracţie morbidă, spectacolul dat de el 
însuşi pret de câteva minute lungi, zbatandu-se şi strambandu-se şi pierzându-şi în fata 
tuturor controlul basicii udului şi al intestinelor, în timp ce avea să se legene, atârnat de gat 
la capătul unei frânghii. 

Se cutremură şi se întrebă dacă era prea târziu să-i provoace pe oamenii lui Rhett să-i 
ucidă acolo şi atunci. 

Era. Rhett însuşi veni în lângă el, îi smuci brațele către spate şi se grăbi să-i lege 
încheieturile cu o sfoară rezistentă. 

— Bună ziua, maior Bonnett, îi spuse, cu răceală. 

Tremurul îi dispăruse, şi Bonnett descoperi că era în stare să se relaxeze. Îşi ridică privirea 
şi îşi îndreptă umerii, aşa cum se cădea s-o facă un fost maior. Ei bine, se gândi, o să mor 
fără onoare, dar cel putin şi fără nici o datorie remarcabilă. Merit moartea care mi se 
pregăteşte. Nu pentru piraterie, fiindcă nu m-am îndeletnicit niciodată cu asta cu voia mea; iar 
acum nu trebuie să mă mai amăgesc singur în nici o privința. 

— Bună ziua, colonele Rhett, răspunse el. 

— Legati-i pe negru si pe indian, le ceru Rhett oamenilor săi, şi duceti-i in pas alergător în 
barcă. Impungeti-i cu vârful cutitului dacă nu se mişcă repede. Pe urmă îl îmbrânci pe 
Bonnett. E valabil şi pentru tine. 

Bonnett înaintă cu paşi mari în susul pantei, către cerul cenusiu. Aproape că zâmbea. Nu, 
îşi spuse, n-o să mai pretind fata de mine însumi c-am fost drogat când am omorât-o pe bătaie 
pe sărmana curvă care-a imitat-o atât de convingător pe nevastă-mea. Acum, când sunt, din 
indiferent ce rațiuni greşite, chemat să ispăşesc o crimă oribilă, pot cel putin să fiu bucuros că 
au găsit un om care a săvârşit una. 

Se gândi la Barbă Neagră. 

— Nu mă mai lăsa să evadez din nou, ai înţeles? îi strigă lui Rhett. Închide-mă într-un loc 
de unde nu pot fi scos si pune-mi paznici vigilenti! 
— Nici o grijă, răspunse colonelul. 


Capitolul douazeci 


ca să spulbere pâcla întunecoasă de intrarea golfului, Barbă Neagră chicoti încetişor 

la vederea pânzelor celor două slupuri ale Marinei Militare, încă ancorate acolo unde 
se aflaseră la apusul soarelui. Piratul uriaş dădu peste cap ultima sticlă cu rom şi, după ce o 
goli, o flutură înspre Richards. 

— Uite încă una pentru Miller, spuse el. O să i-o duc eu. 

Inspiră adânc, savurând amestecul de aer rece din zori şi vapori de rom, şi i se păru că 
aerul acela era incordat — când îl respirai era ca şi cum ai fi atins o grindă de lemn îndoită, pe 
care n-o mai despartea de punctul unde s-ar fi rupt în două decât grosimea unei jumătăți de 
fir de păr. 

Desi n-avea chef de ele, se sili să mestece şi să inghita încă o gură de bilute din zahăr şi 
cacao şi simți că se ineca, dar reuşi să le facă să-i alunece pe gât. Ar trebui să fie de-ajuns, îşi 
spuse; probabil că-n lume nu mai există nimeni care să fi băut vreodată atâta rom şi să fi 
mâncat atâtea afurisite de bomboane ca mine în noaptea asta. Sunt sigur că nu mi-a mai rămas 
nici o picătură de sânge neîmbibată cu zahăr şi alcool. 

— Încă ne mai putem strecura către est, căpitane, spuse nervos Richards. Fluxul e încă 
destul de înalt ca să putem trece de bancurile de nisip cu slupul ăsta. 

Barbă Neagră se întinse. 

— Şi să ne-abandonăm prada? întrebă el, arătând cu o zvâcnire de a degetului mare un 
slup cumva mai lat, ancorat la treizeci de metri distanţă de tribord, pe care-l capturaseră cu o 
zi în urmă. Nu. Ne descurcăm cu băieţii ăştia din Marină. 

Richards continuă să se-ncrunte, îngrijorat, dar nu se mai aventură să obiecteze. Barbă 
Neagră rânji în timp ce o pornea spre provă, către scara ce ducea spre puntea tunurilor. S-ar 
părea, medită el, că glontul ăla pe care l-am tras în Israel Hands a rezolvat două probleme. I- 
am făcut pe ceilalți să se teamă de-o ceartă cu mine. 

Rânjetul i se transforma mai degrabă expresie îndurerată — sau într-una vlăguită, care-ar fi 
putut trece drept o tristeţe prefăcută — când îşi aduse aminte de întrunirea care avuse loc cu 
două nopți înainte în cabina lui minuscula. Auzisera de la Tobias Knight, colectorul de taxe 
vamale, că Spotswood, guvernatorul Virginei, aflase că Barbă Neagră zăbovea în locul acela şi 
începuse să organizeze un soi de expediție pentru capturarea lui. Israel Hands începuse 
imediat să facă planuri de abandonare a ancorajului din golful Ocracoke. 

Barbă Neagră se aplecase în fata, păstrându-şi fata luminată de lampă lipsită de expresie, 
şi reumpluse numeroasele căni de pe masa negeluită. 

— Tu eşti ăla care hotărăşte ce-avem de făcut, Israel? îl întrebase. 

— Dacă nu reusesti s-o faci tu, Ed, atunci da, hotărăsc eu, răspunsese vesel Hands. 

Cei doi navigaseră împreună încă de pe vremea proprietarilor de corăbii angajaţi pe cont 
propriu în război, şi apoi ca pirați, sub comanda bătrânului amiral buccaner Ben Hornigold, 
aşa că Israel Hands cuteza să se poarte cu Barbă Neagră cu mai multă familiaritate decât 
oricine altcineva. 

— De ce? Vrei să rămâi si sa-ncerci să te lupti de pe Aventura? Lovise dispretuitor cu 
palma în cel mai apropiat perete şi în plafonul scund. Nu e decât o blestematie de slup, 
omule, abia un pic mai mult decât o barcă cu pânze! Să ne-ntoarcem acolo unde-am ascuns 
Răzbunarea Reginei Anne şi să ieşim din nou pe mare! La naiba cu joaca asta în valurile de 
lângă coastă — vreau să simt din nou sub picioare o punte adevărată, legănându-se pe o mare 


Cs: rozul palid a zorilor de dincolo de insula Ocracoke deveni destul de stralucitor 

adevarata. 

Miscat de un val subit de afectiune fata de vechiul si loialul lui camarad, Barba Neagra se 
hotărâse, mânat de un impuls, să facă un act de caritate care n-avea să fie recunoscut 
niciodată ca atare. 

— O să am grijă, spusese, pentru sine, să trăieşti ca să navighezi din nou, Israel. 

Pe urmă scosese două pistoale de sub masă, se aplecase şi suflase în lampă, stingându-i 
flacăra, îşi încrucişase pistoale şi trăsese. 

Cele două detunături simultane trimiseră o străfulgerare de lumină galbenă prin 
crăpăturile şi găurile mesei, iar Israel Hands zburase de pe scaun răsucindu-se şi se izbise de 
perete. După ce strigătele şi orbecăiala se domoliseră într-o destul de mare măsură pentru ca 
să-i vină cuiva ideea s-aprindă lampa, Barbă Neagră văzuse că tintise perfect - un glonț se 
înfipsese în punte, fără să facă nici un rău, iar celălalt transformase genunchiul lui Israel 
Hands într-o ruină însângerată. 

Bărbaţii din cabina înghesuită, cu toţii ridicați în picioare, se uitasera la Barbă Neagră cu 
spaimă şi cu uimire, iar Israel Hands, ghemuit lângă perete şi încercând să-şi oprească 
sângele care tasnea din piciorul distrus, îşi privise vechiul camarad cu durerea pricinuită 
deopotrivă de trădare şi de rană zugrăviră pe fața dintr-odată suptă. 

— De ce... Ed? izbutise să articuleze printre dinţii inclestati. 

Neputând să-i mărturisească adevărul, Barbă Neagră se multumise să spună, cu 
brutalitate: 

— La naiba - dacă nu-l impusc din când în când pe câte unul dintre voi, uitaţi cine sunt. 

Hands fusese debarcat de pe vas în dimineața următoare, chinuit de febră şi jurând că 
avea să se răzbune. Dar, cugetă Barbă Neagră, coborând sub plafonul scund al punţii 
tunurilor, cel putin o să fii în viata mâine, Israel, nu te afli aici. 

— Uite încă una, îi spuse lui Miller, care umpluse deja o duzină de sticle cu gloanţe şi cu 
praf de puşcă şi le culcase cu grijă pe o pătură, după ce înfipsese câte un fitil în gâtul 
fiecăreia dintre ele. E totul gata? 

Miller rânji, schimonosindu-si şi mai mult fata deja incretita de cicatrice. 

— Oricând spui, căp'tane, răspunse, încântat. 

— Perfect. 

Cu un vag ecou al sentimentului pe care i-l trezise Israel Hands, Barbă Neagră îşi dori 
pentru o clipă să fi găsit un motiv ca să-şi trimită în altă parte tot echipajul, rămânând să-i 
înfrunte de unul singur pe ucigaşii de pirați adunaţi de Spotswood. Dar vraja lui avea să 
meargă cu atât mai bine cu cât în ziua aceea avea să se verse mai mult sânge şi, lăsând 
sentimentalismul deoparte, toate nenorocire altora erau acceptabile dacă-l ajutau să 
prospere. 

— Fără crutare, adăugă. Mai multă sare din sânge decât sare de mare in ocean pe ziua de 
azi, eh? 

— E-al naibii de corect, incuviinta Miller, chicotind în timp ce turna printr-o pâlnie praf de 
puşcă în noua sticlă. 

— Al naibii de corect, repetă Barbă Neagră. 

— Am fitiluri aprinse acolo, căp'tane, îi atrase atenţia Miller. Soarele-i aproape sus, cred c- 
o să vrei curând să-ţi fie impletite-n par. 

— Nu, spuse Barbă Neagră, dus pe gânduri, cred că azi n-o să port nici unul. 

Se întoarse către scară, se opri şi, fără să se uite în urmă, îşi flutură mâna peste umăr 
către Miller şi către bărbaţii aplecati peste culatele tunurilor. 

— Aa... mulțumesc. 

Pe punte, văzu iarăşi că începuse deja o noua zi. Rozul palid de la răsărit se raspandise pe 
tot cerul, preschimbându-se într-o strălucire cenuşie. Un şir de pelicani îşi fâlfâia aripile la 
câțiva metri deasupra nisipului, iar câteva păsări cu picioare lungi alergau grăbite într-o 
parte şi într-alta pe plaja insulei Ocracoke, la o sută de metri distanță de provă. 

— Uite-i că vin, cap’tane, spuse înverşunat Richards. 

Pânzele celor slupuri ale Marinei Militare erau acum întinse şi umflate de vânt, iar cocile 

lor înguste înaintau prin apa liniştită, argintie, mişcându-se încet din cauza numeroaselor 
bancuri de nisip. 

— Mă-ntreb dacă au un pilot care cunoaşte golful, spuse meditativ Richards. 

Unul dintre slupuri scoase un hârâit, oprindu-se atât de brusc încât i se arcui catargul; o 
clipă mai târziu, celuilalt i se întâmplă acelaşi lucru. 

— Nu, răspunse Barbă Neagră, n-au. 

Sper, se gândi, nemulțumit, că toate astea n-au fost degeaba. Sper că indivizii ăştia din 
Marină nu-s nişte idioţi buni de nimic. 

Zări împroşcături în timp ce marinarii de pe vasele Marinei îşi aruncau balastul peste 
copastie. Grăbiţi-vă, nătărăilor, se gândi. Refluxul e pe terminate. Si dacă nu sunt... replantat 
până la Crăciunul de care nu ne mai despart decât cinci săptămâni, o s-o pierd, Hurwood o să- 
şi facă micul truc matrimonial idiot şi-o s-o folosească. 

Îşi dorea să fi aflat mai curând - sau să fi ghicit - mai devreme că de-atunci înainte 
căsătoria lui magică n-avea să mai meargă cu femei obişnuite. Către începuturile carierei sale 
de magician, descoperise că vrăjitoria avea aspectele sale feminine, aşa cum le avea şi pe cele 
masculine, şi că nici un bărbat nu putea pătrunde de unul singur prea mult în zonele 
feminine. În trecut, fusese întotdeauna nevoit să ocolească acest obstacol printr-o legătură 
sacră cu o femeie, ceea ce îi făcea de fapt parteneri cu puteri egale, folosind apoi legătura 
aceea ca să-şi completeze puterea magică altminteri unilaterală. Usurinta cu care-şi putea 
găsi neveste „proaspete” îl făcuse să o trateze pe fiecare în parte cu neglijență şi toate 
muriseră sau înnebuniseră la scurt timp după nuntă, pe măsură ce le epuizase, iar cea care 
avea să rămână văduvă în ziua aceea era a paisprezecea. 

Între timp trebuia să fi împlinit şaisprezece ani şi, când o văzuse ultima oară, în mai, era 
încă frumoasă. Înainte de asta, îşi crease o legătură foarte intensă cu ea, folosind acele zone 
ale creierului ei feminin capabile de magie pentru a-l controla pe Bonnett - care, dintr-un 
anumit motiv, era mult mai vulnerabil la aspectele feminine ale vrăjitoriei — şi sfârşise prin a-i 
distruge mintea. În momentul acela se afla într-un ospiciu din Virginia şi, când o vizitase, în 
mai, ca să vadă dacă-i mai putea fi de vreun folos, începuse să tipe şi fugise de el, apoi 
spărsese un geam şi încercase să se sinucidă cu un ciob lung de sticlă. În deruta care 
urmase, fuseseră chemaţi o moaşă şi un preot, fiindcă supraveghetorul care o oprise avuse la 
început impresia că încerca să-şi provoace un avort. 

Însă Barbă Neagră nu mai avea nici pe departe acelaşi statut vrăjitoresc ca o femeie de râd. 
Când îşi vărsase sângele în Ereb, statutul lui se schimbase extrem de mult... aşa că acum nu 
se mai putea folosi decât de căsătoria cu o femeie care-şi lăsase de asemenea sângele să 
curgă în acel loc. 

Din câte ştia el, dintre toate femeile în viata, una singură făcuse asta. 

— Am putea să ne strecurăm printre ei cât sunt blocaţi, remarcă Richards cu prudenţă. 
Cred că, dacă am... Oftă. Nu mai contează. Plutesc din nou. 

Barbă Neagră se uită drept înainte îngustându-şi ochii şi îşi ascunse un zâmbet de 
satisfacție. 

— Într-adevăr. 

— Hristoase, comentă Richards cu voce răguşită, exact aşa i-au prins acum două luni pe 
Bonnett — l-au incoltit într-un golf, la reflux. 

Barbă Neagră se încruntă. 

— Ai dreptate, mârâi. 

Richards îşi ridică privirea spre el, evident cu speranţa că piratul-rege intelesese în sfârşit 
cât de mare era pericolul în locul acela. 

Dar Barbă Neagră se mulțumea să-şi amintească tot ce auzise despre capturarea lui 
Bonnett. Da, pe Baron, se gândi, înfuriat, în afară de faptul că s-a petrecut la cu aproape două 
sute cincizeci de kilometri mai la sud, totul a fost al naibii de asemănător. 

Bonnett mi-a furat scena înfrângerii! 

Nu numai că a avut grijă să nu mai fie potrivit pentru rolul pe care i-l rezervasem, într-un mod 
destul de subtil ca să nu-mi dau seama decât prea târziu, când se lăsase deja prins, dar şi-a 

mai şi amintit şi şi-a însuşit — a piratat! — spectacolul îndelung plănuit al înfrângerii, pe care am 
de gând să-l pun — să-l repun! — în scenă azi! Si cei doi vrăjitori pe care i-am trimis să-l aducă 
de pe insula aia s-au întors fără el, şi răniți pe deasupra... şi duminica trecută, exact la ora 
amiezii, am încetat să mai fiu psihic conştient de el. S-ar părea că a găsit o portita de scăpare, 
prin care să fugă de mine — s-a strecurat prin latul spânzurătorii. 

— Peste o clipă vor fi destul de aproape ca ne poată auzi, murmură Rogers, cu fata lucind 
de transpiratie în ciuda aerului rece care-i făcea respirația vizibilă sub forma unei dare de 
abur. 

— Ne pot auzi acum, zise Barbă Neagră. 

Îşi îndreptă umerii masivi şi o porni încet, cu paşi egali, către provă, unde îşi sprijini talpa 
unei cizme de bompres. Îşi umplu plămânii cu aer, apoi strigă către slupurile Marinei 
Militare: 

— Cine sunteţi, nemernicilor? Şi de unde veniţi» 

Pe puntea celui mai apropiat vas se stârni agitația, după care drapelul Angliei se inalta 
fluturând pe catarg. 

— Iti poţi da seama după culorile noastre, îi strigă cineva răspunsul, nu suntem pirați! 

— Vino la bord, să văd cine eşti, zbieră Barbă Neagră, cu un aer aproape oficial, ca şi cum 
ar fi rostit o replică retorică dintr-o litanie veche. 

— Nu mă pot lipsi de barcă, strigă căpitanul de Marină, dar vin la bordul tăvi cât de repede 
pot, cu slupul! 

Barbă Neagră zâmbi şi păru să relaxeze. 

— Blestemat să-mi fie sufletul dac-o să vă tratez cu milă, sau dac-o s-accept mila voastră. 

— Nu ne aşteptăm să fim crutati, şi nici n-o să crutam pe nimeni! 

Barbă Neagră se întoarse spre Richards. 

— Aş zice că e clar, remarcă el. Inalta stindardul nostru şi taie parâma — plecăm. 

— Am înțeles, căpitane, zise Richards. Abandonăm prada? adăugă, arătând către slupul 
plin cu mărfuri pe care-l capturaseră. 

— Bineînţeles, nu mi-a păsat niciodată de prada asta. 

Cel mai apropiat dintre vasele marinei viră spre nord, având evident intenţia să facă un 
ocol şi să-l împiedice pe Barbă Neagră să iasă prin partea de est, dar, o clipă mai târziu, 
Aventura, slupul piratului-rege, aluneca pe suprafața netedă a brațului de mare Pamlico către 
vest, cu vânt din pupa, îndreptându-se ca o săgeată către spațiul dintre celălalt slup şi malul 
insulei Ocracoke, către golf şi către largul mării de dincolo de el. În afară de Barbă Neagră, 
toată lumea de la bord îşi ținea răsuflare, fiindcă adâncimea apei abia dacă depăşea un 
metru optzeci şi era ora refluxului. Unii, destul de multi, chiar se căutară în buzunare si 
scoaseră monede pe care le azvârliră peste bord - soarele încă nu se înălțase deasupra 
ghebului insulei şi banii căzură, lipsiți de strălucire, in apa cenusie ca fumul. 

Richards se uita spre nord, către slupul de unde se strigase către ei. Râse încet. 

— Au eşuat din nou, şopti. 

Simtindu-se dintr-odata foarte obosit, Barbă Neagră îşi scoase unul dintre pistoale, 
spunând: 

— Slabiti pânzele. O să tragem în băieţii ăştia o salva din flanc. 

Richards se răsuci ca să-l privească în fata. 

— Ce? Acum avem ocazia, putem ieşi de-aici dacă... 

Barbă Neagră îşi inalta pistolul şi-l pocni pe Richards cu țeava peste gură. 

— Slabiti pânzele şi pregătiți tunurile de la tribord, lua-te-ar dracu! 

— Am înțeles! răspunse Richards, cu vocea aproape ca un suspin, întorcându-se să 
transmită ordinul. 

Surpriza îi lăsă pe cei mai multi pirați cu gura căscată, dar vedeau pistolul, şi scena 
plecării lui Hands era încă proaspătă în amintirea tuturor, aşa că se supuseră, şi Aventura 
încetini, cu pânzele fâlfâindu-i destinse, şi alunecă încet în flancul stupului Marinei Militare. 

— Tunurile de la tribord, foc! tună Barbă Neagră, şi Aventura se legănă în momentul 
tragerii, umplând aerul cu duhoarea vălătucilor de fum usturător şi făcând păsările de mare 

să se înalțe şi să se împrăştie speriate, tipand zgomotos. 

Fumul pluti către vest, în direcţia golfului, şi Barbă Neagră râse când văzu slupul Marinei 
legănându-se neajutorat, cu velatura în zdrente şi cu copastia preschimbată într-o ruină, cu 
lemnul făcut tandari. 

— Acum întindem pânzele? întrebă Richards, implorând, cu ochii la țărmul insulei 
Ocracoke, care se apropia încet pe măsură ce refluxul retrăgea apele. 

Barbă Neagră se uita în aceeaşi direcție. 

— Da, spuse, gânditor, peste o clipă, fiindcă era prea târziu. 

Vântul, cu toane în cel mai bun caz, se oprise şi, cu toate că pirații mişunau în jurul 
fiecărui metru pătrat de velă, ca nişte pescari înfometați întinzându-şi năvoadele, Aventura 
plutea în derivă. 

Apoi, cu cel mai uşor scrâşnet cu putință, eşuă pe nisip. 

— Grabiti-va sa-ncarcati tunurile de la tribord! strigă Barbă Neagră. Voi, flăcăi, adauga 
către un grup de pirați care aruncau cu disperare butoaie şi bucăţi de lant peste bord, lăsați 
asta, nu puteți s-o ridicați mai repede decât o coboară refluxul! Bizuiti-va pe pistoalele şi pe 
săbiile voastre de abordaj! 

Slupul nevătămat la Marinei se apropia fără încetare. 

— Nu trageţi până nu spun eu, ordonă Barbă Neagră. 

— Corect, zise Richards, care-şi scosese sabia de abordaj şi o rotea cu brațul întins, ca 
exercițiu de încălzire. 

Acum, când nu mai exista speranţa de a evita lupta, neliniştea îi dispăruse. Îi zâmbi larg 
căpitanului. 

— Sper că e cea mai strânsă încercuire în care-o să mai intri vreodată. 

Piratul uriaş îl strânse scurt de umăr. 

— Niciodată într-una atât de strânsă, spuse, cu voce scăzută, iti făgăduiesc. 

Slupul Marinei era acum la numai vreo douăzeci şi cinci de metri distanță şi Barbă Neagră 
putea chiar să audă icnetele de efort ale vâslaşilor, acoperind pocnetul vâslelor de suporturi. 
Ştia că şi căpitanul său se gândea, probabil, când să-şi descarce propriile tunuri şi, când nu-i 
mai despartea decât o clipă de momentul alinierii vaselor, strigă: 

— Foc! 

Tunurile de la babordul Aventurii bubuiră iarăşi, lansând proiectile mici, care măturară 
puntea celuilalt vas ca o coasă şuierătoare. Trântite, trupurile se răsuceau sub o ploaie de 
aşchii şi de sânge ca gunoaiele îndepărtate cu un şut, şi piraţii ovationara - însă Barba 
Neagră, stând lângă bompresul Aventurii, îl văzu pe tânărul ofițer aflat la comandă mânându- 
şi în grabă sub punte toţi marinarii capabili să se tina pe picioare. 

— Acum grenadele! strigă, cu nerăbdare, imediat de ultimul marinar teafăr din solda 
Marinei dispăru sub tambuchi. 

Piraţii îşi făcură încântați de lucru aprinzând fitilurile ce ieşeau în afara sticlelor cu gloanțe 
şi praf de puşcă pândind momentul când unul dintre ele ajungea să-şi scuipe scânteile chiar 
lângă gâtul sticlei, ca să-l arunce dincolo de golul dintre cele două vase, pe puntea slupului 
Marinei Militare. Sticlele explodară în salve sacadate de bubuituri, azvârlind gloanţe în toate 
părțile, făcând praf leşurile de pe punte şi dându-i gata pe toți marinarii atât de grav răniți 
încât nu putuseră cobori prin tambuchi. 

— Sunt morţi cu toţii, mai putin vreo trei sau patru, strigă Barbă Neagră, tragandu-si 
sabia de abordaj. Să mergem la bord şi să-i tăiem bucăţi! 

Abordarea se dovedi o treabă uşoară, fiindcă refluxul împingea vasul Marinei către ei, şi 
Barbă Neagră reuşi să sară peste apa care îi despartea, ajungând pe puntea greblata de 
gloanțe; în aceeaşi clipă, tambuchiul se deschise şi ofițerul comandant, un locotenent, 
judecând după uniformă, se catara grăbit pe aceeaşi punte. Barbă Neagră îşi dezgoli dinţii 
într-un zâmbet larg, care dădea într-o asemenea măsură de înțeles că se bucura recunoscând 
pe cineva, încât locotenentul se uită pur şi simplu peste umăr, să vadă ce prieten vechi îşi 
zărise piratul-rege. 

Dar în urmă nu se îngrămădeau, grăbindu-se să urce scara, decât oamenii lui, toți cei 

optsprezece — rămaşi din totalul de treizeci şi cinci — care mai puteau să mânuiască o spadă 
sau să tragă cu un pistol. Oamenii lui Barbă Neagră sareau sau se catarau la bord, chiar în 
spatele şefului lor, iar locotenentul şi ai săi abia dacă avură timp să-şi scoată spadele scurte 
înainte de a se năpusti asupra lor pirații care urlau. 

În primele câteva minute, puntea căzu pradă unei dezlantuiri haotice de zbierete, zăngănit 
de arme, paşi grei, hăcuiri sălbatice, punctate când şi când de câte un foc de pistol, pe 
măsură ce piraţii îşi foloseau săbiile grele de abordaj ca să treacă dincolo de şirul de soldați, 
pentru a se întoarce din nou asupra lor, şi multe dintre spadele celor din urmă se frânseră 
încercând să pareze loviturile ca de ciocan ale unor arme aproape tot atât de vătămătoare 
când te pocneau cu latul ca atunci când te izbeau cu muchia. Puntea începu în curând să 
alunece, plină de sângele izvorât din cioturi de încheieturi, din pântece despicate şi din 
gâtlejuri găurite, iar aerul cutremurat de tipete şi de zăngănituri se umplu de duhoarea ca de 
fier încins a sângelui proaspăt. 

Însă soldaţii din Marină încercaseră tot timpul mai degrabă să se ferească de loviturile 
grele ale săbiilor de abordaj decât să le opună lamele lor fragile şi, după primele două minute 
de izbituri brutale, piraţii asudati şi cu răsuflarea tăiată îşi manevrau bucățile de oțel de cate 
ceva mai mult de două kilograme cu mai puţină iuteala şi cu mai puţină forță, iar lamele 
uşoare ale săbiilor scurte reuşeau să se repeadă, ocolind loviturile lente şi înfigându-se în 
gâturi, în ochi şi în piepturi. Desi rănile erau mai putin spectaculoase, pirații cădeau acum în 
număr tot atât de mare ca marinarii. 

Barbă Neagră sfârşise prin a lupta lângă catarg, spate în spate cu unul dintre oamenii lui, 
dar, când o spadă se roti în jurul sabiei de abordaj în coborâre a acestuia din urmă şi se 
avântă, străpungându-i inima şi făcându-l să cadă imediat moale pe punte, piratul-rege se 
îndepărtă de catarg şi-şi scoase cu mâna stângă ultimul pistol. 

Stand chiar în fata lui, locotenentul din Marină scoase unul de-al său. 

Cele două impuscaturi se auziră aproape în acelaşi timp, dar, în vreme ce glontul lui Barba 
Neagră isi rată ţinta şi alunecă pe suprafața apei putin adânci, al locotenentului pătrunse 
drept în stomacul piratului uriaş. 

Barbă Neagră dădu înapoi clătinându-se, însă, o clipă mai târziu, răcni şi făcu un salt 
înainte, învârtindu-şi sabia de abordaj într-o lovitură care rupse lama armei locotenentului la 
doi centimetri de mâner; apoi îşi inalta din nou sabia grea, gata să crape capul adversarului — 
dar un alt soldat din Marină se avântă în spatele lui şi, cu o zvâcnire a mânii deasupra 
capului, ca şi cum ar fi mânuit un par, prăvăli lama ca de secure a unui târnăcop peste 
umărul stâng al lui Barbă Neagră, ratandu-cu putin urechea. Clavicula se rupse cu un 
pocnet audibil şi piratul căzu într-un genunchi. Îşi săltă capul şi apoi, spre surprinderea 
tuturor, îşi îndreptă picioarele masive şi se ridică, lăsându-se pe spate când târnăcopul 
cobori iarăşi şuierând, astfel că îi despică fruntea şi obrazul în loc să-i zdrobească teasta. 

Barbă Neagră lăsase pistolul descărcat să cadă, dar mâna lui dreaptă, teafără, încă mai 
strângea sabia de abordaj, şi o roti trasând un arc orizontal, care trimise capul şi trupul 
omului cu târnăcopul pe punte, unde se rostogoliră separat. 

Un alt pistol trase drept în pieptul lui Barbă Neagră şi când piratul făcu un pas înapoi 
clătinându-se, cu sângele împroşcând puntea peste tot în jurul lui, două spade i se înfipseră 
adânc în spate; se răsuci atât de repede încât una dintre cele două se rupse în el, iar sabia lui 
de abordaj zvâcni în afară, fracturând brațul soldatului cu spada ruptă. Alte două gloanţe il 
nimeriră şi o altă lamă i se împlântă adânc în coaste, cu o bufnitură. 

În cele din urmă, se propti bine pe picioare şi-şi îndreptă tot trupul, cât era de înalt — 
soldaţii din Marină se retraseră înspăimântați — apoi, drept ca un copac retezat, se înclină în 
fata, şi puntea umedă se cutremura când o izbi. 

— Iisuse Hristoase, exclamă locotenentul, golindu-şi plămânii de aer, şi se aşeză brusc, cu 
mâinile încordate de oboseală încă încleştate de pistolul descărcat şi de spada ruptă. 

După o pauză, unul dintre oamenii Marinei ridică sabia de abordaj care-i aparținuse lui 
Barbă Neagră, îngenunche lângă cadavru şi-şi săltă lama grea deasupra capului, evident 
încercând să ghicească în ce loc de sub invalmaseala de păr negru, încâlcit, se afla gâtul 

piratului-rege. O clipă mai târziu se hotări şi roti lama, coborand-o cu o mişcare bruscă; 
tăişul trecu cu un scâşnet prin şira spinării mortului, pătrunzând în lemnul punţii şi capul 
retezat se rostogoli ca să se holbeze către cer cu un zâmbet forțat, dar sardonic. 

La începutul serii, când fluxul inalta apele, cele patru slupuri maltratate în luptă trecura 
unul după altul pe lângă insula Beacon şi ieşiră în larg prin golful Ocracoke. Piraţii 
supraviețuitori se aflau la bordul Aventuri, sub pază armată, iar capul lui Barbă Neagră se 
legăna, atârnat de bompresul slupului Marinei. Sângele încetase să picure din trofeul sinistru 
cu ore în urmă şi fusese îndepărtat, în cea mai mare parte, de curenții şerpuitori de apa 
sărată, pentru a hrăni peşti minusculi, însă un cheag rămăsese solid şi stătea acum lipit de 
coca slupului, chiar sub linia de plutire. 

Şi pulsa uşor. 


Capitolul douazeci st unu 


toate că pe puntea navei Delicia se zări o licărire când un ofițer din Marina Militară 

aflat la bord indrepta un ochean spre țărm, nimeni nu sări în sus de teamă că ar fi 
putut fi ucis, sau aşteptându-se să vadă că fusese ucis altcineva, aşa cum s-ar fi întâmplat 
cu şase luni în urmă, iar Jack Shandy îşi tari tălpile desculte prin nisipul încins, către puiul 
pe care-l decapitase cu un glonţ de pistol. Ora era evident prea matinală pentru ca băutura 
să-i pună piedici când lua linia de ochire. 

Culese capul puiului. Aşa cum se temuse, avea nişte litere scrise cu cerneală pe cioc, şi îl 
lăsă să cadă. 

La naiba, se gândi. S-a zis cu puiul la grătar. Mă bucur că bătrânul Sawney nu s-a apucat 
încă să prăjească şi homarii ca să ne molipsească de febră. 

Îşi îndesă pistolul în eşarfă şi o porni către fort. Culoarea întunecată a noilor porțiuni ale 
zidului crea impresia că întregul edificiu era pestrit şi Shandy se gândi că bătrânul 
guvernator nebun Sawney îl părăsise probabil într-o mai mare măsură ca urmare a 
imbunatatirilor de natură materială decât din cauza prezenței steagului britanic şi a lui 
Woodes Rogers, guvernatorul oficial. 

Înaintând cu greu în direcţia grupului de corturi, aruncă o privire în stânga sa, către port. 
În zilele acelea erau mai puţine ambarcaţiuni decât înainte de sosirea lui Rogers şi era uşor s- 
o reperezi pe bătrâna Jenny. Shandy renuntase la rangul său imediat ce primise amnistierea, 
cu trei săptămâni în urmă, şi Venner îi luase locul, autodeclarându-se căpitan. Însă, în 
momentul respectiv, toată lumea acceptase amnistierea şi nimeni n-avusese senzaţia că 
stabilirea căpitanului unui slup vechi şi avariat era o problemă destul de importantă ca să 
merite stârnirea unei dispute, aşa că pretenţia lui Venner fusese acceptată. El carenase 
vasul, îl curatase şi îi refăcuse greementul, şi era evident că intenționa să încalce condiţiile 
amnistierii şi să se reapuce de piraterie. Shandy auzise că-şi recruta pe ascuns un echipaj 
din acea parte a populației insulei care regreta zilele rele de odinioară — dar lui nu-i ceruse sa 
i se alăture, iar el oricum nu era interesat. 

Brigantina Marinei Militare pe care-o văzuse în timpul dimineții strecurandu-se încet prin 
bancurile de nisip era acum amarată, dar, deşi proviziile fuseseră descărcate şi aduse la 
țărm, lipsea cu desăvârşire atmosfera festivă la care s-ar fi aşteptat - bărbaţii stăteau în 
grupuri mici pe plajă, vorbind cu voci scăzute şi clătinând din capete, iar una dintre 
prostituate plângea teatral, cu sughituri. 

— Jack! strigă cineva. 

Shandy se întoarse şi îl văzu pe Skank apropiindu-se în grabă. 

— 'Neaţa, Skank, spuse, când tânărul se opri în fata lui gâfâind. 

— Ai aflat vestea? 


D etunătura unui pistol se rostogoli prin portul lung al insulei Noua Providenta şi, cu 

— Probabil ca nu, raspunse Shandy. Daca am auzit-o, atunci am uitat-o. 

— A murit Barba Neagra! 

Shandy zâmbi a aducere aminte, ca un om care află că un joc rămas printre amintirile 
copilăriei lui îndepărtate mai e încă preferat de copii. 

— Ah! 

Îşi continuă drumul şi Skank îl însoţi cu paşi mărunți şi iuți. 

— Sigur e adevărată vestea asta? întrebă Shandy, oprindu-se în fata unui cort care servea 
drept un soi de tavernă în aer liber. 

— Oh, da, nici că ar putea fi mai adevărată. S-a întâmplat în Carolina de Nord, acum o 
lună. Jumătate din oamenii lui au fost prinşi, iar capul bătrânului Thatch a fost dus direct la 
guvernator. 

— A murit pe apă, aşa cred, remarcă Shandy, acceptând cana cu rom pe care nici măcar 
nu mai trebuia să se ostenească s-o comande. 

Skank dădu din cap. 

— Întocmai. Era în golful Ocracoke, pe un slup numit Aventura. Ascunsese undeva 
Răzbunarea Reginei Anne, ca şi tot câştigul lui. Au pretins că n-avea la bord nici măcar un 
singur real. Asta nu i se potriveşte — probabil că indivizii din Marină au luat toţi banii. 

— Nu... fac pariu... Shandy se întrerupse ca să soarbă prelung din rom. Fac pariu c-a 
ascuns totul. Aventura, eh? Un nume potrivit — a fost marea lui aventura, aşa cred. 

Skank se uită în jur, la corturile de pe plajă şi la scheletele aproape scufundate ale 
corăbiilor lăsate în plata Domnului, de care guvernatorul Rogers începuse deja să se 
descotorosească punând oamenii să le facă bucăţi şi să le îndepărteze. 

— Cred ca asta nu mai e o insulă a piraților. 

Shandy râse. 

— Abia acum ai observat? Acum două zile Rogers a spânzurat opt oameni chiar în locul 
ăla, ti-aduci aminte? — fiindc-au încălcat condițiile amnistiei. Şi noi ne-am uitat cu toții, si 
când s-a terminat ne-am împrăştiat care-ncotro. 

— Sigur, dar... Skank se luptă cu complexitatea ideii căreia voia să-i dea glas. Dar când 
ştiam, pur şi simplu, că bătrânul Thatch era acolo, undeva... 

Shandy ridică din umeri şi incuviinta, dând din cap. 

— Şi că s-ar fi putut întoarce. Da, aşa e. Nu mi-l pot imagina nici măcar pe Woods Rogers 
împotrivindu-se. Da, în curând vom avea taxe, şi lefuri, şi legi care ne vor spune unde ne 
putem amara bărcile. Şi ştii ce? Cred că magia n-o să mai meargă nici aici, aşa cum s-a 
întâmplat în est. 

— Fir-ar al dracului. Skank ridică absent cana lui Shandy, luă o inghititura zdravănă şi i-o 
înapoie. Tu unde-o să te duci, Jack? Eu mă gândesc să plec cu Venner. 

— Oh, eu o stau aici până rămân fără bani pentru rom şi pe urmă cred c-o să mă duc în 
altă parte, să-mi găsesc ceva de lucru. La naiba, Anglia o să-i declare din nou război Spaniei, 
e numai o chestiune de timp, şi pirateria o să fie din nou legală, şi poate-o să mă-nrolez pe o 
corabie particulară. Nu ştiu, e o zi însorită şi am rom - o să-mi fac mâine griji pentru 
problemele zilei de mâine. 

— Pfui. Tu erai mai... Skank n-avea o zi bună în privința conceptelor abstracte. Mai... fără 
astâmpăr. 

— Da. Aşa eram. Mi-aduc aminte. Îşi goli cana şi o întinse ca să fie reumplută. Dar cred c-o 
să uit în curând. 

Cuprins de o nelinişte misterioasă, Skank dădu din cap şi se îndreptă agale către bărcile 
din care erau descărcate noile provizii. 

Shandy se aşeză pe nisip şi zâmbi pe deasupra cănii sale cu rom încălzit de soare. Eram 
fără astâmpăr, se gândi. Păi, sigur ca da, Skank - existau nişte lucruri după care voiam să 
umblu. Două lucruri. Voiam să dau ochii cu unchiul meu Sebastian şi să spun în fața lumii — şi a 
legii! — ce i-a făcut tatălui meu; şi, chiar mai mult decât atât, voiam s-o salvez pe Beth Hurwood 
de tatăl ei şi să-i împărtăşesc... Nişte concluzii la care-ajunsesem. Dar nici unul dintre aceste 
două lucruri nu s-a dovedit a fi cu putință. 

In port, vela mare a lui Jenny tresălta, şi Shandy se concentra asupra ei. După toate 
aparentele, cineva incerca sa-i ridice verga sub un unghi mai pronuntat. Nu se poate, amice, 
se gândi el. Fierul dla forjat a fost îndoit de-o lovitură de tun într-un asemenea hal încât esti 
norocos c-ai putut să-nalți verga până acolo unde e — şi, sincer vorbind, oricum prinde mai bine 
vântul cu câteva incretituri în colțul de sus, dinspre provă. Dac-ar mai fi trait bătrânul Hodge, 
sau Davies, ti-ar fi spus acelaşi lucru. Ai face mai bine să-ți petreci timpul înlocuind câteva 
dintre filele alea de bordaj deformate din cale-afară. 

Shandy îşi aduse aminte de reparaţiile capitale pe care i le făcuse el însuşi lui Jenny cu 
aproape patru luni în urmă, după ce vechiul slup se târâse înapoi, în port, pârjolit, cu 
scândurile crăpate şi cu un greement improvizat, simțind lipsa fostului său căpitan şi a unei 
jumătăți din echipaj. Woodes Rogers sosise pe Noua Providenta cu numai două săptămâni 
mai devreme, dar alungase deja cetățenii care nu erau dispuşi să se pocăiască, precum 
Charlie Vane, şi tinuse discursuri despre mândria civică, şi inaltase steagul britanic, şi 
impartise brosurile Societății de Răspândire a Cunostintelor Crestinatatii - şi nimeni nu 
fusese foarte surprins aflând că Philip Davies murise şi că Guralivul Carmichael dispăruse ca 
prin farmec. Erau fapte care păreau pe potriva vremurilor. 

La început, Shandy ignorase vechiul slup. Îl adusese în port în după-amiaza unei zile de 
vineri şi în aceeaşi seară, beat, făcuse cea mai gustoasă „incercare de bouillabaise” de până 
atunci, folosind aproape tot ce mai rămăsese din usturoiul, şofranul, roşiile şi uleiul de 
măsline aduse de pirați pe insule, şi fusese lăudat de însuşi Woodes Rogers, care întrebase ce 
era cu toată agitația de pe plajă şi, după ce i se spusese, ceruse o parte din tocana de peşte 
pentru el si pentru căpitanii lui; însă Shandy gustase din sosul picant şi din vietatile din 
mare doar atât cât era nevoie ca să se convingă că le pregătise aşa cum trebuia, apoi se 
dedicase mai ales golirii sistematice a sticlelor cu vin Bordeaux Latour din 1702 adunate de 
Davies. Râsese de toate glumele şi li se alăturase mai multor grupuri care cântau — nici unul 
dintre ele nu o făcea, totuşi, cu atâta suflet ca în zilele dinainte de sosirea lui Rogers - dar 
gândurile îi erau evident în altă parte şi, când observase asta, Skank îi spusese să mănânce 
şi să bea şi să-şi facă mâine griji pentru problemele zilei de mâine. 

În cele din urmă, ajunsese să hoinărească fără ţintă, îndepărtându-se de focuri şi de foştii 
pirați şi studiindu-i nervos pe ofițerii de Marină, şi coborâse către țărmul mării. Pusese 
pentru prima oară piciorul pe insula aceea cu şase săptămâni înainte, dar acolo se simțea 
deja acasă mai mult decât oriunde altundeva, şi îi cunoştea pe oamenii aceia mai bine decât 
îi cunoscuse pe oricare alţii, din orice altă comunitate. Acolo îşi făcuse prieteni şi îi văzuse 
murind când corăbiile actualului guvernator al insulei nu erau nici măcar puncte albe pe 
orizontul întotdeauna albastru. 

Pe urmă auzise pe cineva târşindu-şi picioarele pe nisipul din spatele lui şi se întorsese 
înspăimântat. 

— Cine-i acolo? 

Pe fundalul luminii focurilor se contura o siluetă bondoacă, într-o rochie zdrentuita. 

— Sunt eu, Jack, răspunse vocea joasă a unei fete. Ann. Ann Bonny. 

Shandy îşi aduse aminte că, după cum se zvonea, ea încerca să divorțeze de Jim Bonny. 

— Ann. 

Ezită, apoi se îndreptă încet către locul unde stătea femeia. Îşi puse mâinile pe umerii ei. 

— Acum au murit atât de multi dintre ei, Ann, zise, întrebându-se daca era pe punctul să- 
nceapă să plângă. Phil... şi Hodge... domnul Bird... 

Ann râse, dar el îi auzi lacrimile din glas. 

— Nu sunt câine! cită ea, cu glas blând. 

— În locul ăsta, spuse el, strecurându-şi un braţ în jurul umerilor ei şi fluturându-şi-l pe 
celălalt către jungla întunecată de pe insulă, timpul trece cu atât de mult mai... repede. Am 
senzația c-am trăit aici ani întregi... 

Erau din nou în mişcare, coborând împreună în josul plajei, îndepărtându-se de focuri. 

— E fiindcă te potriveşti cu locurile, Jack, zise ea. Guvernatorul Rogers ar putea trăi aici 
cincizeci de ani şi tot n-ar ajunge să le aparțină acestor ţinuturi - e obsedat numai de 


VP MAGAZIN 


Tim POWERS Pe ape si mai tulburi 


indatoriri si de consecinte, si de pedepsirea faradelegilor, si de suma de bani care se cuvine 
pentru o anumită cantitate de marfă, adusă la o anumită dată într-un anumit port. Numai de 
lucruri din Lumea Veche. Dar tu, ei, în ziua când te-am văzut mi-am spus: uite un flăcău 
care-i făcut pentru insulele astea. 

Insulele astea. Cuvintele erau grele de imagini: cârduri de păsări flamingo roz vizibile în 
zori dincolo de bariera de netrecut a rădăcinilor de mangrove, înalte şi arcuite, frânturi din 
cochiliile sidefii de scoici în mormane împrăştiate în jurul unui crater acoperit de funingine 
lăsat în urmă, în nisipul alb, de un foc pentru gătit, şi marea albastru-verzuie, scânteind 
orbitoare în lumina soarelui prin ceața betiei cu rom, şi ghemotoace de calti înnegrite de fum 
rostogolindu-se pe plajă după un duel cu pistoalele, părând să fi şters penita lui Marte 
însuşi... 

Şi el se afla acolo într-adevăr la locul potrivit, sau s-ar fi putut afla - o parte din el 
răspundea la sălbăticia aproape inocentă a tuturor acestora, la libertate, la renunțarea la 
orice vină şi, în acelaşi timp, la capacitatea de a se simți vinovat... 

Ann se întoarse spre el şi îl sărută, şi brațul lui liber îi cuprinse talia, şi o dori dintr-odata 
cu o intensitate cumplită, îşi dori acea pierdere a identităţii pe care i-o putea oferi ea; peste 
câteva clipe erau întinşi pe nisipul cald, şi el îi trăgea rochia în sus şi era deasupra ei, gâfâind 
cu înfrigurare... 

Şi un foc de armă tras în apropiere îl asurzi, şi lumină pentru o clipă fața încordată a lui 
Ann, şi o clipă mai târziu, patul unui pistol îl lovi peste ceafă — însă ateriză pe ciotul gudronat 
al cozii lui de cal şi, în loc să-l lase fără cunoştinţă, nu reuşi decât să-l enerveze. Se rostogoli 
de pe Ann în partea dinspre mare şi se grăbi să se ridice. 

Ea continua să stea întinsă pe spate; nu era rănită — o ciupitura ca de vărsat din nisipul 
din apropiere marca locul unde nimerise glontul - dar scâncea, nerăbdătoare, îşi sălta 
soldurile şi îşi frământa tivul zdrentuit al rochiei, şi Shandy nu-şi dorea decât să-l ucidă pe 
cel care-i întrerupsese, oricine ar fi fost, şi să se-ntoarcă la ea. 

Jim Bonny stătea în picioare de cealaltă parte a ei, şi îşi aruncă pistolul descărcat, apoi îşi 
ridică o mana; Shandy simți înfierbântarea bruscă a aerului din jur şi plezni văzduhul cu 
mâna dreaptă, într-un gest rapid de parare-şi-ripostare, apoi îşi muşcă limba, făcând rost de 
sânge pe care-l scuipă către Bonny, ca să-i dea ripostei mai multă putere. 

Părul lui Bonny începu să ardă mocnit şi să fumege, dar el strânse în mână un ghemotoc 
de blană împletită pe care-l avea agăţat de centură şi căldura se împrăştie. 

— Insotitorul Veghetor încă mă apără, nemernicule, şopti. El şi cu mine o s-avem grijă să 
nu mai fii în stare să furi neveste! 

Prea nerăbdător şi prea agitat ca să se sperie, Shandy pocni din degete şi îndreptă două 
dintre ele către Bonny; dar mâna acestuia era tot pe ghemotocul de blană şi atacul ricoşă, 
trântindu-l pe Shandy la pământ şi făcându-l să se încovoaie, cuprins de crampe cumplite. 
Bonny profită de ocazie ca să-i tragă soţiei sale un picior în umăr şi ca să-i adreseze lui, în 
grabă, câteva cuvinte rimate. 

Din urechile şi din nasul lui Shandy tasni sânge şi, judecând rational, ştiu ca era in 
inferioritate, că ar fi trebuit să-ncerce să fugă sau să strige după ajutor; dar o voia pe Ann — 
voia, de fapt, s-o posede simtindu-si mâinile ude de sângele cald al lui Jim Bonny... 

Dar, cu Insotitorul Veghetor care îi proteja adversarul, nu părea să poată face mare lucru. 
Se arcui, săltându-se în genunchi şi fluieră, chemând orbirea asupra lui Bonny, însă, în 
ciuda celor mai bune metode de parare pe care le cunoştea, şi asta ricoşă către el, iar apoi, în 
timp ce era lipsit de vedere, Bonny îi trimise o criză de epilepsie. 

Shandy se prabusi, cutremurandu-se şi urlând neajutorat pe nisip, de parc-ar fi condus 
dansul din ziua Sfântului Vito, şi-l auzi pe Bonny lovindu-si din nou soția cu piciorul şi apoi 
trecând peste ea ca s-ajungă la el. 

Ştiu că era prea târziu ca să mai încerce să fugă sau să strige după ajutor — dacă nu-i 
venea o idee salvatoare, avea să moară, acolo şi atunci, iar între coapsele lui Ann avea să 
îngenuncheze Jim Bonny - o idee cu mult mai de nesuportat decât gândul la moarte; si 
probabil că, în momentul acela, ea nici n-avea să observe schimbarea, nici n-avea să se 

sinchiseasca de asta. 

Ignorand durerea dintr-un deget rupt, isi îndesă mâna dreaptă, care-i fâlfâia, în buzunarul 
pantalonilor; înăuntru mai era încă tarana din bulgarele de nămol pe care şi-l răzuise de pe 
talpa cizmei pe plaja din Florida, şi o adună acum între degetul mare şi arătător, strângând-o 
într-un cocoloş. Pe urmă îşi smulse mana din buzunar si azvârli fărâma de tarana către cer. 

Pe urmă era într-o barcă, trecând pe sub un pod împodobit cu felinare colorate şi, în loc de 
usturoi si vin, simţea în gură gust de căpşuni. Îşi aducea aminte de asta — era Parisul — iar el 
avea, cât, poate nouă ani când tatăl lui, după ce câştigase ceva mai multi bani, îl dusese în 
oraş pentru o cină gustoasă, urmată de o plimbare cu barca. Bărbatul de alături se întoarse 
spre el, dar de data asta nu era tatăl lui. 

Părea să fie un negru foarte bătrân, cu părul şi barba albe şi strâns carliontate, ca ale unei 
statui de marmură. 

— Atacurile vodun puternice sunt îndreptate către amintirile celui atacat şi se desfăşoară 
pătrunzând în ele, spuse negrul, într-un dialect francez plin de vioiciune, fiindcă amintirile 
reprezintă o sumă în care se adună fără-ncetare întreaga persoană. Dac-aş fi vrut să-ți fac 
rău, ai fi descoperit că această scenă din memoria ta, populată cu oameni de care-ţi aduci 
aminte, se schimbă, devenind letală şi înfricoşătoare... cum e delirul adus de o febră prea 
puternică... şi totul s-ar fi înrăutățit din ce în ce mai mult, până cand ai fi contraatacat, sau 
până când ai fi murit. Zâmbi şi îi întinse mâna. Mă numesc Maitre Carrefour. 

După ce şovăi o clipă, Shandy strânse mâna întinsă. 

— Spre norocul meu, continuă negrul, sunt un loa al cărui domeniu e alcătuit din insule 
populate. Fac multe înţelegeri cu oamenii şi le pot anticipa intențiile, spre deosebire de loa-ul 
sălbatic pe care l-aţi întâlnit în jungla din Florida. Fărâma de tarana pe care-ai aruncat-o nu 
mă poate ucide - şi-a pierdut o mare parte din putere, fiindcă a trecut o săptămână şi 
jumătate de când ai luat-o — dar mă poate totuşi rani dacă nu contraatac. De aceea mă retrag 
acum din lupta dintre tine şi domnul Bonny. 

Shandy îşi desprinse ruşinat privirea de a lui, uitându-se în urmă, pe drumul pe care 
veniseră. 

Printre trecătorii de pe pod zări mai multe femei; în ciuda luminii strălucitoare a felinarelor, 
numai fețele lor ieşeau în mod deosebit în evidenţă, şi îi trecu prin minte că probabil aşa 
arătaseră în ochii lui la vârsta de zece ani. Nu cum o văzuse pe Ann Bonny cu un minut în 
urmă. Care dintre cele două viziuni, se întrebă, cu amărăciune, era cea mai mărginită? 

— Aa... mulţumesc, murmură. De ce... de ce faci asta, de ce mă ierti? Bonny zicea că il 
aperi. 

— Am grijă să nu i se întâmple nici un rau. Ai de gând să-i faci vreunul? 

— Nu - acum nu, nu mai vreau asta. 

— Atunci înseamnă că nu-l neglijez. 

Pe cer se schimbă ceva, fără zgomot. Shandy privi în sus şi văzu că stelele deveniseră mai 
neclare, ca şi cum între ele şi el ar fi atârnat o coală de sticlă mată; se părea că Maitre 
Carrefour lăsa iluzia să se spulbere. 

Bătrânul negru chicoti. 

— Eşti norocos, domnule Chandagnac, fiindcă mă număr printre loa-ii Rada, nu printre cei 
Petro, mai tineri. Sunt în stare să nu mă simt ofensat. 

— Îmi, ăă, îmi pare bine că e aşa. 

Gustul de căpşuni dispăruse. 

— Sper. Ai învăţat tactica asta, trucul cu bulgărele de noroi, de la Philip Davies - şi ai 
irosit-o. El ţi-a mai dat şi altceva; n-aş fi încântat să văd că irosesti şi lucrul acela. 


Nisipul moale era sub coasta lui stângă, iar cerul înstelat al nopții deasupra coastei drepte, 
şi îşi dădu seama că revenise pe plaja de pe Noua Providenta; iar când auzi fărâma de noroi 
pe care-o aruncase căzând în nisip, ştiu că discuţia lui cu Maitre Carrefour se desfăşurase 
într-un alt timp. 

Acum putea să pareze atacurile vrăjitoreşti ale lui Bonny cu gesturi şi cu fluierături; o făcu, 

si se stradui obosit sa se ridice in picioare. 

Bonny continua să-şi arunce vrăjile, iar el le respingea intruna. 

— la o pauză, Jim, oftă el. Tocmai iti faci rost de-o luna in care n-o să fii in stare nici 
măcar să ridici de unul singur o furculita. Mananca mult ficat, şi stafide, si sangerete, si 
poate-o să scapi uşor. 

Bonny îl privi surprins, apoi îşi încleştă pumnii şi, negru la fata de efort, lătră vreo şase 
silabe. 

Shandy le făcu să ricoşeze către mare şi un peşte sări din apă, explodând cu o 
străfulgerare albastră şi cu un pocnet umed. Apoi clătină din cap către Bonny. 

— Tine-o tot aşa şi-o să-ţi albeasca şi părul, nu numai gingiile. 

Bonny se clătină, înaintă cu un pas către Shandy şi apoi se prabusi, stors de vlaga, cu fata 
în jos. Shandy se apropie de el ocolind-o pe Ann, se ghemui şi îl rostogoli, ca să nu se sufoce 
în nisip. 

Femeia se săltă în capul oaselor şi se răsuci pe jumătate. 

— Vino aici, spuse. 

El se apropie, dar nu se aşeză. 

— Trebuie să plec, Ann. Ar... ar fi fost bine, ceea ce voiam să facem. Dar nu mai rămân pe 
Noua Providenta decât atât cât e nevoie ca s-o repar pe Jenny şi s-o-ncarc cu provizii, zise, 
luând hotărârea pe măsură ce rostea vorbele, apoi plec să mă ocup de nişte afaceri. 

Ea sări imediat în picioare. 

— Din cauza lui? întrebă, lovindu-şi bărbatul inconştient cu piciorul. A câinelui clevetitor 
care linge cizmele guvernatorului Rogers, ca nu cumva să se usuce? Am adunat bani pentru 
un divort-prin-vanzare, iar tu ai putea să mi-l cumperi chiar acum. 

— Nu, Ann, nu e din cauza lui - sau nu numai din cauza lui. Pur şi simplu... 

— Nemernicule, strigă ea, te duci iar dupa Hurwood, după cateaua aia blestemată! 

— Mă duc în Haiti, spuse el, cu răbdare. Am acolo un unchi, care-o să-mi dea cadou o 
corabie cu trei catarge, potrivită pentru călătoriile pe ocean... înainte de a fi spânzurat. 

— Mincinosule! zbieră ea. Mincinos afurisit! 

Shandy se întoarse către focuri, cu o mana zvâcnindu-i ca să pareze orice vrajă malefica pe 
care-ar fi putut s-o strecoare femeia în colecția de înjurături strigate în urma lui. 

Nu te-am mințit, Ann, se gândi. Mă duc într-adevăr în Haiti, ca să-mi aduc unchiul la sapă de 
lemn, dac-o să fiu in stare, şi am de gând să folosesc banii furati de el ca să-mi cumpăr o 
corabie. Dar, în acelaşi timp, ai dreptate. Imediat ce fac rost de un vas cu care pot ieşi în larg, 
am de gând s-o găsesc, s-o salvez şi — dacă a mai rămas ceva bun în mine — s-o iau de nevastă 
pe singura femeie în care pot vedea în acelaşi timp un trup şi un chip şi alături de care, la 
rândul meu, nu trebuie să renunţ nici la trup, nici la chip. 


Va AWP, e 

